ގއ. ކޮލަމާފުށީގައި ޤާއިމުކޮށްފައިވާ ފެނުގެ ޚިދްމަތް އިފްތިތާޙުކުރުމާއި، ނަރުދަމާގެ ނިޒާމުގެ ޚިދްމަތްދިނުން ރަސްމީކޮށް ފެށުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު - The President's Office\nގއ. ކޮލަމާފުށީގައި ޤާއިމުކޮށްފައިވާ ފެނުގެ ޚިދްމަތް އިފްތިތާޙުކުރުމާއި، ނަރުދަމާގެ ނިޒާމުގެ ޚިދްމަތްދިނުން ރަސްމީކޮށް ފެށުމުގެ ރަސްމިއްޔާތުގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ދެއްކެވި ވާހަކަފުޅު\n8 އޮގަސްޓް 2018، ރިފަރެންސް: PR-2018-65\nމި ރީތި ފިނިފެންމަލެއް ކަހަލައި މަލެހުއްޓައް އާމައި ތި ވިދާޅުވީ މަރުޙަބާއައްޓަކައި ވަރަށް އުފާކޮޓެ ޝުކުރެކެ ދަންނަވަން.\nއާދެ އަޅުގަނޑުމެން އައުމުން ކޮލަމާފުށިން ތި ވިދާޅުވި ހޫނު މަރުޙަބާއަކީ، ޝައްކެއްވެސްނެތްގޮތުގައި އަޅުގަނޑު ހަނދާނުން ފިލައިގެންދާނެ މެހެމާންދާރީއެއް ނޫން. އާދެ، ހަމައެއާއެކީ ދަންނަވާލަން ބޭނުންވޭ، ދެންމެ ތަޢާރުފުގައި ވިދާޅުވި ފަދައިން، އަޅުގަނޑު ކޮލަމާފުށްޓަށް މި ޒިޔާރަތްކުރަނީ ދެވަނަ ފަހަރު. ދެން ކޮލަމާފުށްޓާ އަޅުގަނޑާ ދޭތެރޭގައި ހަމަ ގާތްގުޅުމެއް އޮވޭ. ކުރީފަހަރު އައިއިރު އަޅުގަނޑު ހިތަށްއަރަނީ ދެން އަޅުގަނޑު މިރަށަށް ހުއްދަ ނުނަގާ އަންނަވަރު ތިޔަބޭފުޅުން ކޮށްދެއްވި. އަޅުގަނޑަށް މިރަށުގެ ތަޅުދަނޑި ތިޔަބޭފުޅުންވަނީ ދެއްވާފައި އެހެންނޫންތޯ؟ އެހެންވީމާ، ދެވަނަ ފަހަރު ތިންވަނަ ފަހަރުވެސް އަންނާކަށް އަޅުގަނޑު ހަމަ އެއްގޮތަށްވެސް ހުއްދަ ނަގާކަށްނުޖެހޭނެ. ހަމަ ވަރަށް އިޚްލާޞްތެރިކަމާއެކީ ވަރަށް މަރުޙަބާ ތިޔަ ހުރިހާ ބޭފުޅުންނަށް ދަންނަވަން. އަޅުގަނޑުގެ އިސްތިޤުބާލުގައި އަދި އަޅުގަނޑަށް ކަމޭހިތްތެވުމުގެ ގޮތުން ތިޔަ ހުރިހާ ބޭފުޅުން މި ހޫނުގަދަ ގަޑީގައިވެސް ތިއްބެވީމާ.\nދެން ހަމަ އެއާއެކީ ދަންނަވާލަން ބޭނުންވަނީ، އަބަދުވެސް މިރަށުން ކޮންމެވެސް އާ ކަމެއް އާ ޖާދޫއެއްގައި އަޅުގަނޑު ޖައްސަވައޭ. މިއަދު އަޅުގަނޑު މިތަނަށް އައިމާ، އަޅުގަނޑަށް އެނގިގެން މިދިޔައީ ތިޔަބޭފުޅުންގެ ބަނދަރު މިއޮތީ ތޮއްޖެހިފައި. ދެން އަނެއްކާ އަޅުގަނޑު މި ދާ ތަންތަނުގައި ޓޫރިޒަމްގެ ތަރައްޤީގެ ވާހަކަ އެބަ ދައްކަމު. އަދި އެ ތަންތަނުގެ ކައިރީގައި ހުންނަ އެއަރޕޯޓުގެ ވާހަކަވެސް ދައްކަން. ގއ ގެ ޚާއްޞަކަމުގެ ވާހަކަ ދައްކަން. ޚާއްޞަގޮތެއްގައި ގދ. އަތޮޅު، ހުވަދުއަތޮޅުގެ ޕޮޓެންޝަލް ނޫނިއްޔާ ފުރުސަތު އޮތްކަމުގެ ވާހަކަ އަޅުގަނޑު ދައްކަމުން މިދަނީ. ދެން ބައެއް ރަށްރަށުގައި އެއަރޕޯޓުގެ ވާހަކަ ދައްކާތީކަންނޭނގެ އަޅުގަނޑަށް މިފެނިގެން މިދަނީ އަޅުގަނޑުމެންގެ ޤައުމީ އެއަރލައިން މިތާ މިހާރުވެސް ބަނދަރުކޮށްގެން މިއޮތީ.\nދެން އަޅުގަނޑަށް ހަމަ ލިބޭ އުފަލަކީ މިހާރު އަޅުގަނޑުގެ ވިސްނުންވެސް އަޅުގަނޑަށް އެބަ އެނގޭ. އަޅުގަނޑު ތަރައްޤީއަށް މިކުރާ މަސައްކަތުގައި އަޅުގަނޑަށްވުރެ ކުރީގައި ދެ ފިޔަވަޅު ތިން ފިޔަވަޅު ކުރީގައި ކޮލަމާފުށީ ރައްޔިތުން އުޅުއްވާކަން އެބަ އެނގޭ. އެހެންވީމާ، ކޮލަމާފުށްޓަށް މިއަދު އައިމާ އަޅުގަނޑަށް ދެއްވި ސަޕްރައިޒަކީ، ނޫނިއްޔާ އަޅުގަނޑަށް ދެއްވި އިތުރު އުންމީދަކީ، ދެން ކޮންމެހެން ކޮލަމާފުށީގައި އެއަރޕޯޓެއް އަޅާކަށް ރަންވޭއެއް އަޅާނެކަމެއްނެތޭ. ކޮލަމާފުށީގެ ވިސްނުންހުރި މިންވަރުން ރަންވޭއަކާ ނުލައިވެސް މިތާ މަތިންދާބޯޓު ޖައްސާނެއޭ. އޭގެ ފައިދާ ތިޔަބޭފުޅުންނަށް ލިބިގެންދާނެކަމާ ދޭތެރޭގައި އަޅުގަނޑު ހިތުގައި ހަމަ އެއްވެސް ކަހަލަ ވަހުމެއް ސުވާލު އުފެދޭކަމެއް ނޫޅޭ.\nކޮލަމާފުށްޓަކީ ހަމަ ޙަޤީޤަތުގައިވެސް ވަރަށް ފޯރިގަދަ ރައްޔިތެއް އުޅުއްވާ ތަނެއް. ކެމްޕޭނު ކުރުމުގައި އަޅުގަނޑު ދަންނަވަން، ކެމްޕޭނުގެ ސިޔާސީ މަސައްކަތުގައި މި ހިސާބުން އަޅުގަނޑަށް ފާހަގަކޮށްލެވޭ ދެ ރަށެއް އޮވޭ، ގެމަނަފުށްޓާއި ކޮލަމާފުށްޓާ. ވަރަށް ސްޓައިލުގައި ކެމްޕޭނުގައި މަސައްކަތްކުރާނީ، ވަރަށް މުރާލިކަމާއެކީ. ދެން އޭގެ އިތުރަށް، ކޮލަމާފުށްޓަކީ، ޙަޤީޤަތުގައިވެސް ވަރަށް މުރާލި ރައްޔިތެއް ދިރިއުޅުއްވާ ތަނެއް. ފެށުނީއްސުރެ، ޒަމާނުއްސުރެ ކޮލަމާފުށްޓަކީ، ހަމަ މަސްވެރިކަމުގެ ކިއްލާއެކޭ އަޅުގަނޑު ދަންނަވާނީ. މަސްވެރިކަމުގައި ހަމަ މަސްވެރިންގެ ތަނެއް. އެހެންވެގެން މި ބަނދަރުވެސް މިހިރަ ބޮޑެތި އުޅަނދުފަހަރުން ފުރިގެން މިދަނީ އެހެންވެގެންކަން އަޅުގަނޑަށް ގަބޫލުކުރެވޭ. ދެން އެންމެ ފުރަތަމަ ތިޔަބޭފުޅުން އެދިވަޑައިގަންނަވާނެ ކަންކަމުގެ ތެރޭގައި ބަނދަރުވެސް ހިމެނޭނެކަން އަޅުގަނޑަށް އެބަ އެނގޭ. އަޅުގަނޑު މިރަށަށް އައިސް ތިޔަބޭފުޅުންގެ މި އުފަލުގައި މި ބައިވެރިވަނީ، ޙަޤީޤަތުގައިވެސް ކޮލަމާފުށްޓަށް އަންނަ ކޮންމެ ތަރައްޤީއަކީ، އަޅުގަނޑުވެސް ހަމަ އެ ތަރައްޤީގެ ކޮންމެވެސް ޙިއްޞާއެއް އަޅުގަނޑުގެ ސަރުކާރުން ދެވިފައިވާ ކަމުގައިވަންޏާ އެކަމުގެ އުފަލުގައި ތިޔަބޭފުޅުންނާއެކީ އުފާކުރަން އަންނަ މީހަކަށްވާތީ.\nދެންމެ ތަޢާރަފުގައި އެ ވިދާޅުވި ފަދައިން ކޮލަމާފުށްޓަށް ވަރަށް ގިނަ ކަންތައްތައް ކޮށްދެވިފައިހުރިކަމަށް އެ ވިދާޅުވީ. ދެން اَلحَمْـدُ لِلّـهِ މިހުރިހާކަމެއް ކޮށްގެން ދިވެހި ރައްޔިތުންނަށް އުފާވެރިކަމާއި ކުރިއެރުން ލިބޭކަމަށްވަންޏާ އެއީ، ޝައްކެއްވެސްނެތްގޮތުގައި އަޅުގަނޑަށް ހަމަ އިތުރު އުފާލިބިގެންދާ ކަމެއް.\nކޮލަމާފުށީގެ ބަނދަރުގެ ވާހަކަ އަޅުގަނޑު ދަންނަވާލާނަން. ދާދިފަހުން ތިޔަބޭފުޅުންނަށް އެނގިވަޑައިގަންނަވާނެ، މި އިޢުލާނު ކުރެވުނު އޮފިޑް ލޯނުގައި އަޅުގަނޑުމެން އެދުނު ކަންކަމުގެ ތެރޭގައި، ކޮލަމާފުށްޓަށް ބަނދަރެއް ހެދުމުގެ މަޝްރޫޢަށް އަޅުގަނޑުމެން އޮންނާނީ އެދިފައި. އަޅުގަނޑުމެން އެ އަދަދަށް އެދުނީ ނޫނިއްޔާ އެ އޮފިޑް ލޯނަށް އެދުނީ އަޅުގަނޑުމެންނަށް އޮފިޑްގެ ފަރާތުން އެ ކަށަވަރުކަން ލިބުނު، އަޅުގަނޑުމެންނަށް ފައިސާ ލިބޭނެކަމަށް. އަޅުގަނޑުމެންނަށް ހަވާލުކޮށްފައި ވަނީ މަޝްރޫޢުތަކަކާ މަޝްރޫޢުތައް ދާނެ ރަށްތައް ކަނޑައަޅަން. އޭގެތެރޭގައި ކޮލަމާފުށީގެ ބަނދަރު އެއޮތީ ހިމެނިފައި. އެހެންވީމާ، އިރާދަކުރެއްވިއްޔާ މާ ލަސްތަކެއްނުވެ ބަނދަރުގެ މަސައްކަތްވެސް ފެށިގެންދާނެ.\nމިއަދުގެ މި އުފަލަކީ ފެނާއި ނަރުދަމާވެސް، ދެންމެ ތަޢާރުފުގައި ޠާރިޤް އެ ވިދާޅުވިފަދައިން، ފެނާއި ނަރުދަމާގެ ފަސޭހަކަމާއި އޭގެ މަންފާ، ކޮލަމާފުށީގެ ރައްޔިތުންނަށް ލިބިވަޑައިގަންނަވައިގެން ދިޔައީ. އެ އުފަލުގައި ތިޔަބޭފުޅުންނާއެކީ އަޅުގަނޑު ހަމަ ބައިވެރިވާ ވާހަކަ ދަންނަވަން.\nއަޅުގަނޑު ކޮންމެވެސް ވަރަކަށް ސިޔާސީ ވާހަކަވެސް ދަންނަވާނަން. އެކަމަކު އޭގެކުރިން އަޅުގަނޑު ޖެހިލާނަން، ކޮލަމާފުށީގެ ތަރައްޤީއާއި ކޮލަމާފުށީގެ ޞިނާޢަތާ މަސައްކަތްތެރިކަމާ ހުރިގުޅުމުގެ ވާހަކަ ދަންނަވަން. ކޮލަމާފުށީގައި އަޅުގަނޑަށް އެނގޭ ކޮންމެހެން އެއަރޕޯޓެއް ނޭޅިޔަސް މި ހިސާބަށް ރިޒޯޓު ގެނެވޭނެކަން. ތިޔަބޭފުޅުން ތިޔައޮތީ އަޅުގަނޑަށް ދައްކަވައިދެއްވާފައި. ދެން އަނެއްކާ ކުރީފަހަރު އަޅުގަނޑަށް ތަޅުދަނޑި ދެއްވާފައި މިފަހަރު ތިޔަ ދެއްވީ މަތިންދާބޯޓު ކެޕްޓަނެއްގެ ތޮފި. އެހެންވީމާ، މިތަނުގައި އެއަރޕޯޓުގެ ޝައުޤުވެރިކަން އޮތް މިންވަރު އަޅުގަނޑަށް އެނގިގެންދޭ. ދެންހަމަ ތިޔަބޭފުޅުންގެ ދީލަތި ގެސްޗަރ ރަމްޒުކޮށްދެއްވާ ކަންކަމާއި ހިތުގައި ތިޔަ އޮތް ޝުޢޫރު އަޅުގަނޑު އިޚްލާޞްތެރިކަމާއެކީ ބަލައިގަންނަން.\nއެއާއެކީ ހަމަ ދަންނަވާލަން ބޭނުންވަނީ، އަޅުގަނޑު މި ދަތުރުކުރާ ދަތި އުނދަގޫ މަގު ދަންނަ، އަދި އަޅުގަނޑު މި ތަޙައްމަލުކުރާ އުނދަގޫތައް ދަންނަ ރައްޔިތުންތަކެއް ރާއްޖޭގެ އެކި ހިސާބުގައި އުޅޭތީ، އަޅުގަނޑު ހަމަ ޙަޤީޤަތުގައިވެސް އުފާކުރަމޭ. އަޅުގަނޑުމެން ދިވެހިރާއްޖޭގައި ތަރައްޤީގެ މަސައްކަތްތައް ކުރެވެމުންދާއިރު މިހުރިހާ މައްސަލަތަކެއް މި އަންނަ ސަބަބެއްކަމަށް އަޅުގަނޑަށް ގަބޫލުކުރެވެނީ، ތަރައްޤީގެ މަސައްކަތުގައި އަޅުގަނޑުމެން ރާއްޖެ މިހާރު ދާ ދުވެލީގައި ހަމަ ޙަޤީޤަތުގައިވެސް ދަތިއަޅުވަން ބޭނުންވާ ފަރާތްތަކެއް އުޅޭތީ. އެއީ، މިގޮތަށް ތަރައްޤީވަމުންދާ ކަމަށްވަންޏާ، އެންމެ ކުރީގައި ވެއްޖިއްޔާ ރާއްޖެއަށް ޒިޔާރަތްކުރައްވާ ސައްޔާޙުން ވިދާޅުވެފައި ހުންނަ ވާހަކަތައް. ފަހުގެ ތާރީޚުގައި ވެއްޖިއްޔާ އަޅުގަނޑުމެންގެ ލީޑަރުން އެކި ބޭފުޅުން ވިދާޅުވާނެ ކަންކަން ކުރުމުގައި ދިވެހިރާއްޖެއަކީ ވަސީލަތް މަދު، ވަރަށް ނިކަމެތި ބައެއް ދިރިއުޅޭ ތަނެކޭ. އެހެންނަމަވެސް، 2013 ވަނަ އަހަރު ރިޔާސީ އިންތިޚާބަށް ނުކުންނަމުން އަޅުގަނޑު ދެއްކި ވާހަކައާއެކީ އަޅުގަނޑުމެން، ހުރިހާ ޒުވާނުންގެ ވިސްނުން ބަދަލުވެގެން ދިޔައީ. އަޅުގަނޑުމެން އޭރު ވާހަކަ ދައްކަމުން ދިޔައިން އަޅުގަނޑުމެންނަށް ދަތިވެފައިހުރި ހުރިހާ ކަންތައްތައް ފިލުވައިދިނުމުގެ ތަޅުދަނޑިވެސް ޙަޤީޤަތުގައި އޮތީ އަޅުގަނޑުމެންގެ އަތުގައޭ. އަޅުގަނޑުމެންގެ ދިރުމެއް ހުރިއްޔާ އަޅުގަނޑުމެންގެ އުންމީދެއް ވާންޖެހޭނެއޭ. އަދި އަޅުގަނޑުމެންނަށް ދަތިވެފައިހުރި ހުރިހާ ކަންތައް ޙައްލުކުރުމަކީ ދެން އަޅުގަނޑުމެން އަމާޒުހިފަންޖެހޭ ކަންކަމޭ.\nމިއަދު އަޅުގަނޑު ހަމަ ތިޔަބޭފުޅުންނަށް ސުވާލެއް ދަންނަވާލާނަން. ތިޔަބޭފުޅުންނަށް އެންމެ ދަތިވެފައިހުރި ކަންކަމުގެ ތެރޭގައި ޙައްލުވާނެކަމަށް ދާދި ފަސޭހައިން، ނޫނިއްޔާ ދާދި އަވަހަށް ޙައްލުވާނެކަމަށް އަޅުގަނޑު ދެންނެވިކަމަކީ ތިޔަބޭފުޅުންނަށް ދަތިވެފައި މިއޮތް، ނޫނީ ތޮއްޖެހިފައި މިއޮތް ބަނދަރުގެ މަސައްކަތް. ބަނދަރަށް އަޅުގަނޑު ފައިސާ ހޯދާއިރު، އަޅުގަނޑު ހަމަ ތިޔަބޭފުޅުން ކުރެން އަހާލަން ބޭނުންވޭ، އަޅުގަނޑު ފައިސާ ހޯދަނީ ކިހިނެއްތޯ ތިޔަބޭފުޅުން ސުވާލު ކުރައްވާނަންތޯ؟ އެއްވެސް ބޭފުޅަކު ސުވާލުކުރައްވާނަންތޯ އަޅުގަނޑު މި ބަނދަރު ހަދައިދޭން މިތަނަށް ފައިސާ ހޯދަނީ ކިހިނެއްތޯ؟ އަޅުގަނޑަކަށް ހިއެއްނުވޭ އެއްވެސް ބޭފުޅެއްގެ އެ ސުވާލު އޮންނާނެހެންނެއް.\nއަޅުގަނޑާ ވާދަކުރައްވާ ބޭފުޅުން މިއަދު ވިދާޅުވަމުން ދައްކަވާ ވާހަކައަކީ، ތަރައްޤީގެ ވާހަކަ އިތުރަށް ދެއްކެވުމުގެ ބޭނުމެއްނެތް. އެއީ، އެބޭފުޅުން މިހާރު އެހާބޮޑަށް އަޑު އައްސަވާ ހިތްވާ ވާހަކައަކަށްނުވޭ. އަޅުގަނޑަށް ހީވަނީ އަޑުއިވުނީމާ ގައި ހިރުވާކަހަލަ އިޙްސާސްތަކެއް އެބޭފުޅުންނަށް އަންނާތީ، އެވާހަކަ އަޑުއަހާކަށް ބޭނުމެއްނުވޭ. އެކަމަކު އޭގެ ބަދަލުގައި ރައްޔިތުންނަށް އެއްޗެއް ވިސްނައިދެވޭތޯ މި ބައްލަވަނީ ތަރައްޤީކުރަން މިކުރާ މަސައްކަތުގައި ރައީސް ޔާމީން، ރާއްޖެއަށް ނުތަކާވަރަށް ނޫނީ އަންނަންއޮތް ޖީލަށް، ދެން ވެރިކަމާ ޙަވާލުވާ ބަޔަކަށް ނުތަކާވަރަށް ލޯނު ނަގައިގެން ދަރަނި ބޮޑުވެގެންނޭ ތަރައްޤީ މިވަނީ. އަޅުގަނޑު މިއަދު ދަންނަވާލަން ބޭނުންވަނީ، ކޮލަމާފުށީގައި، މަސްވެރިރަށެއް، ޙަރަކާތްތެރި ރައްޔިތުންތަކެއް ތިއްބެވި ރަށެއްގައި އަޅުގަނޑު ދަންނަވާލަން ބޭނުންވަނީ، ތިޔަބޭފުޅުންނަށް ދަތިވެފައި މިއޮތީ މިހާރު ބަނދަރުގެ މަސައްކަތް. ބަނދަރުގެ މަސައްކަތް ކުރުމަށްޓަކައި އަޅުގަނޑު ލޯނުނެގީމާ، ސަރުކާރުގެ ދަރަނި އިތުރުވެގެން ތިޔަބޭފުޅުންނަށް ދަތިވާ ބޭފުޅަކު މިތާ އޯޑިއަންސްގެ ތެރޭގައި އަޅުގަނޑުގެ ވާހަކަ އަޑުއައްސަވަން އިންނެވިކަމަށްވަންޏާ ހަމަ ފުރަތަމަ ތެދުވެވަޑައިގެން ވިދާޅުވޭ، ތިމަންނައަށް އުނދަގުލޭ މިކަން.\nމި ބަނދަރު ބޭނުންކަމަށް ވިދާޅުވާ ބޭފުޅުންގެ އަޑެއް އަޅުގަނޑު އަހާލަން ބޭނުންވޭ. މިއީ ދޮގެއްތޯ ތަފާތަކީ، މިއީ ތަފާތަކީ. ރައްޔިތުން ބޭނުންވަނީ ރައްޔިތުންނަށް ނުފުދިފައި ހުރި ކަންކަން ފުއްދައިދިނުން. އެކަންކަން ފުއްދައިދިނީ ރައީސް ޔާމީން ކިހިނެއްތޯ އެ ސުވާލެއް ނުކުރާނެ. އެއީ، މިހާރު މި ހިނގަމުންދާ ކަންތައްތަކަށް ރައީސް ޔާމީނަށް ރައްޔިތުން އިތުބާރު ކުރާތީ. ރައީސް ޔާމީން ކަންތައްތަކެއް ކުރަމުންދާކަމަށް އެބަ އިތުބާރު ކުރޭ. އެހެންވީމާ، ގަބޫލުކުރޭ، މިތަނުގައި ބަނދަރުވެސް ރައީސް ޔާމީން ހަދައިދޭނެކަން. ލޯނު ނެގުން، ލޯނު އަދާކުރުން، އެ ސުވާލެއް ރައްޔިތުންނެއް ނުކުރާނެ. މިރަށަށް އައިސް، ފެނާއި ނަރުދަމާގެ ނިޒާމު ހަމަޖެހިގެން ދިޔައިމާ ރައްޔިތުންނަށްވާ ފަސޭހަ، ރައްޔިތުންގެ ޞިއްޙަތަށް ދުޅަހެޔޮކަން އަންނަ މިންވަރު އަޅުގަނޑުމެންނަށް އިޙްސާޞް އެބަކުރެވޭ. މި ފެނާނަރުދަމާ މިތާ ގާއިމުކުރުމަށް އަޅުގަނޑު ލޯނު ނަގާނީތޯ، ލޯނު ނުނަގާ ދެން ކިހިނެއްތޯ މިފައިސާ ހޯދީ، އެއީ އަޅުގަނޑަކާ ރައްޔިތުން ކުރައްވާނެ ސުވާލެއްނޫން. ރައްޔިތުން ބޭނުންވާނީ މި ޚިދުމަތް ލިބިގެންދިޔުން.\nއެހެންވީމާ، މިހާރު މި ދެކެވެމުން އަންނަ ވާހަކައަށް އަޅުގަނޑު ހަމަ އިތުރު ބޮޅެއް، މިނިސްޓަރ ޠާރިޤް ދެންމެ އެ ހެއްދެވިގޮތަށް އަޅުގަނޑުވެސް ހަމަ ސުވާލެއް ކޮށްލާފައިދާނީ. އަޅުގަނޑުމެން މިހާރު ތަރައްޤީގެ ވާހަކަ ދައްކާތީ ތަރައްޤީގެ ވާހަކަ ނުދައްކަވަން ތިއްބެވި ބޭފުޅުން، މުޅިންވެސް ވަރަށް ވައްޓަފާޅިއެއް ނެތްގޮތަކަށް ތަރައްޤީ ވެދާނެކަމަށް ގަބޫލުކުރައްވާ ބޭފުޅުންނަށް، މިއަދު މި ޖެހިވަޑައިގަންނަވަނީ ކޮން ދަތުރެއްތޯ؟ ރައީސް ޔާމީން ކަށަވަރުކޮށްނުދިނިއްޔޯ، ކޮލަމާފުށީގެ ބަނދަރު ހެދުން މިސާލަކަށް. މިރަށަށް އިދިކޮޅު ކެންޑިޑޭޓަކު އަރުއްވައިފިއްޔާ ތިޔަބޭފުޅުންގެ ފުރަތަމަ ޑިމާންޑަކަށްވާނީ ކޮންކަމެއްތޯ؟ ބަނދަރެއްނޫންތޯ އައްސަވާނީ. ބަނދަރަށް އައްސަވާނީ. ދެން އައްސަވާނީ ބަނދަރު ހައްދަވަން ފައިސާ ހޯއްދަވާނީ ކިހިނެއްތޯ. މިހާރު އެވިދާޅުވާގޮތަށް ރައީސް ޔާމިން މި ހިންގާ މަޝްރޫޢުތައް، ކޮންމެ ރަށެއްގައި މިކަހަލަ އެތައްކަމެއް ކުރަމުންދާނެކަމަށް ވިދާޅުވަމުން ވިދާޅުވަމުން ވަޢުދުވަމުން އެވަޑައިގަންނަވަނީ. އަދި ވިދާޅުނުވާ ވާހަކައަކީ، އެކަންކަން ކުރައްވަން ފައިސާ ހޯއްދަވާނެ ގޮތް. އެހެންވީމާ، އަޅުގަނޑު އެބޭފުޅުންނަށް މި ދަންނަވަނީ ޢިލްމީ ނަޒަރަކުން ރައްޔިތުންނަށް ވިސްނައިދެއްވާށޭ އެކަން ކުރައްވާނެ ގޮތް. ޢިލްމީ ނަޒަރަކުން އެކަން ކުރައްވާނެގޮތް އެބޭފުޅުން ވިސްނައިދެއްވައިފިއްޔާ ވިދާޅުވާނެ، ދައުލަތުން މިހާރު ނަގާފައި ހުރި ލޯނުތައް ހުރުމާއެކީ، ދައުލަތުގެ ޚަޒާނާގައި ނޫނީ ތިމަންނަމެންނާ ދައުލަތް ޙަވާލުވެއްޖެ ކަމަށްވަންޏާ، ވަރަށް ގިނަ ލޯނު އެބަހުއްޓޭ އެ އަދާކުރަން އެބަޖެހެއޭ. އެހެންވީމާ، ތިމަންނަމެން ދަތިތަކެއް އުފުލާނެއޭ.\nއެކަމަކު އޭގެ ބަދަލުގައި އަޅުގަނޑު ދަންނަވަމުން އައި ވާހަކައަކީ އެ ތިން އަހަރުގެ ވެރިކަން ނިމި އޭގެ ފަހުން އައި ދެ އަހަރެއްހާ ދުވަހުގެ ވެރިކަން ނިމިގެން ދިޔައިރު، 28.5 ބިލިއަން، 28 ހާސް މިލިއަން ނޫނީ 29 ހާސް މިލިއަން ރުފިޔާގެ ދަރަނި އޮތޭ. އެކަމަކު ރައީސް ކަމަށް އަންނަ މީހަކު އަންނަނީ، އެ ޗެލެންޖް ބަލައިގަނެގެން އެކަން ޙައްލުކޮށްދެން އަންނަނީ. އަޅުގަނޑުވެސް ކަންބޮޑުވި އެހާ ބޮޑު އަދަދެއްގެ ފައިސާ އޮތީމާ. އެކަމަކުވެސް އަޅުގަނޑު ދެންނެވިން، އިރާދަކުރެއްވިއްޔާ ދެ އަހަރާއި ތިން އަހަރު ދުވަހުގެ މުއްދަތުގެ ތެރޭގައި، ބަޖެޓުގެ ޑެފިސިޓް ފޫބައްދާނަމޭ. ނޫނިއްޔާ، މި ދަރަނީގެ އުނދަގޫ އަޅުގަނޑުމެންނަށް އިޙްސާސްކުރަން ނުޖެހޭ މިންވަރަށް މިކަން ކުރާނަމޭ.\nމިއަދު އެބޭފުޅުން މިހުރިހާކަމެއް ކުރައްވަން ވިދާޅުވާއިރު، އެއަރޕޯޓް އޮންނަ ކޮންމެ ރަށެއްގައި އެއަރޕޯޓް އަޅަން، މިތަނަށް ވަޑައިގެން ވިދާޅުވާނެކަންނޭނގެ ފެނާއި ނަރުދަމާވެސް ތިމަންނަމެން އަޅައިދޭނަމޭ، ހަމައެގޮތަށް މިދަނީ. އެހެންދާއިރު އެބޭފުޅުންނަށް އަންނަ ސުވާލަކީ، މަތިވާ ސުވާލަކީ، މިހާރު ރައީސް ޔާމީން ލޯނު ނަގައިގެން ކަންތައް ކުރާތީ ކަންބޮޑުވާއިރު، އެބޭފުޅުންނާ ސަރުކާރެއް ޙަވާލުވެއްޖެ ކަމަށްވަންޏާ ލައްކަ ބޮޑު ދަރަނި އޮންނާނެނޫންހޭ. އެދަރަންޏަކީ ހަމަގައިމުވެސް ދިވެހިރާއްޖެއަށް އުފައްދާ އެއްޗެހިން ލިބޭ އާމްދަނީއަކުން ފުއްދޭނެ ކަމެއްނޫން.\nކުރީގައި މިއައި ވިރާސީ ދަރަނި ފިލުވައިލުމަށްޓަކައި އަޅުގަނޑު ދެ އަހަރު ނޫނީ ތިން އަހަރުގެ މުއްދަތެއް ނެގިން. އެއީ، ރައްޔިތުންނަށް ބޭނުންވާ ކަންތައްތައް ކޮށްދެމުން އޭގެކުރީގައި އެބޭފުޅުން އުފައްދާފައިހުރި ދަރަނި ފިލުވާލަން އަޅުގަނޑު ނެގި މުއްދަތު. މިހާރު އެބަހުރި ދަރަނިތަކެއް، ބޮޑެތި ދަރަނި އެބަހުރި. ބައިނަލްއަޤްވާމީ އެއަރޕޯޓަށް ބަލާކަމަށްވަންޏާ، ވެލާނާ އެއަރޕޯޓަށް ބަލާކަމަށްވަންޏާ މިދައްކަނީ 1000 މިލިއަން ޑޮލަރުގެ ވާހަކަ. އެހެންވީމާ، ދަރަނި އެބަހުރި. ފުރަތަމަ ދަރަނި އޮވެގެން ހީކަރުވާކަމަށްވަންޏާ މިހާރު އެބޭފުޅުންނާ ކުރަންޖެހޭ ސުވާލަކީ، މި ދަރަނިތަކާއެކީ ދެން ތިޔަބޭފުޅުން ތިޔަވަޑައިގަންނަވާ ކޮންމެ ރަށަކުން ތަރައްޤީގެ މަޝްރޫޢެއްގެ ވާހަކަދެއްކީމާ، ކުރީގެ ތަރައްޤީގެ މަޝްރޫޢުގެ ވާހަކަ ނުދައްކާ. މިހާރު ހަމަ ތަރައްޤީގެ މަޝްރޫޢުތައް ވިހާހެން ހީވަނީ. ހަމަ ކުކުޅުބިސް އަޅާހެން ތަރައްޤީގެ މަޝްރޫޢުތަކުގެ ވާހަކަ. ކޮންމެ ރަށެއްގައި ކޮންމެ ދެރަށެއްގެ ދޭތެރޭގައި ފާލަން އަޅުއްވާ ވާހަކަ. ބްރިޖް އަޅުއްވާ ވާހަކަ. ނޫނީ ކޯޒްވޭއެއް އަޅުއްވާ ވާހަކަ. ކޮންމެ އަތޮޅެއްގައި އެއަރޕޯޓެއް އޮތަސް އިތުރު އެއަރޕޯޓެއްގެ ވާހަކަ އެބަދައްކަވާ. އެކަމަކު މިހިރީ ކޮށްފައިހުރި ކަންކަން.\nގއ، ގދ އަށް އަޅުގަނޑުގެ ވިސްނުމުގައި އަޅުގަނޑު ދެންނެވިން، މަދުވެގެން ހަތަރު އެއަރޕޯޓު ބޭނުންވާނޭ. މިހާރު އެބައޮތް ކޮމިޓްމެންޓެއްދީފައި. ގއ.ވިލިގިނލީ ކައިރީގައި ބައިނަލްއަޤްވާމީ އެއަރޕޯޓެއް އެޅޭނެކަމަށް. އަޅުގަނޑުގެ މިދަތުރުގައި މަޑަވެލީގައި ވާހަކަ ދައްކަމުން އަޅުގަނޑު ދެންނެވިން، ކާޑެއްދޫ އެއަރޕޯޓް ބައިނަލްއަޤްވާމީ އެއަރޕޯޓަކަށް އަޅުގަނޑުމެން ހަދާނަމޭ. އިރާދަކުރެއްވިއްޔާ އަޅުގަނޑުމެންގެ ސަރުކާރެއްގައި ފުރަތަމަ އަހަރު އެއީ، ބައިނަލްއަޤްވާމީ އެއަރޕޯޓަކަށް ހެދިގެންދާނެ. އެއީ، ހުވަދުއަތޮޅުގައި ޓޫރިޒަމްގެ ޕޮޓެންޝަލް ނޫނީ ފުރުޞަތު އޮތްލެއް ބޮޑުކަމުން އެވާހަކަ ދައްކަމުން ދިޔައީ. މިއަދު އަނެއްކާ އަޅުގަނޑު ޖަވާބެއް ދިނިން. އަޅުގަނޑު ދެންނެވިން، އަޅުގަނޑު މި އިޢުލާންކުރާ މަޝްރޫޢުތަކާއި، އަދި އެއަށް ފައިސާ ހޯދާނެ ގޮތާ މިއީކީ އަޅުގަނޑަށް ހުވަފެނުން ފެނިގެން ކުރާ ކަންކަމެއްނޫނޭ. މިމަސައްކަތް އަޅުގަނޑު ކުރާތާ އެއް އަހަރުވެއްޖެ. އަދި ފަންނީ ދިރާސާތަކުގައި އެކިދާއިރާތަކުގެ ބޭފުޅުން މަސައްކަތް ކުރައްވާތާ މިހާރު ހައެއްކަ އަށެއްކަ މަސް ވެއްޖެ.\nއެހެންވީމާ، އަޅުގަނޑުގެ މެނިފެސްޓޯއެއްގައި ރައްޔިތުންނަށް މިދޭ އުއްމީދާ ރައްޔިތުންނަށް މިވެނި މަޝްރޫޢެއް ގެނެސްދޭނަމޭ ބުނާކަމަށްވަންޏާ އެއީ، އޭގެ ދިރާސާތަކުން ނިންމާފައި އަޅުގަނޑު ދައްކާ ވާހަކަ. އެހެންވީމާ، މިރަށުގައި މިސާލަކަށް، މިރަށް ހިމެނޭ ސަރަޙައްދުގައި މިސާލަކަށް ރިޒޯޓުތަކެއްހަދާނެ ވާހަކަ އަޅުގަނޑު ބުނީމާ، ކީއްވެގެންތޯ އެކަމާ ހައިރާންވާންވީ. އަޅުގަނޑު އެއަށްވުރެ ބޮޑެތި ވާހަކަ ރައްޔިތުންނާ ދައްކާފައި މިހިރީ ދޮގެއްތޯ. އަޅުގަނޑު ދެއްކިވާހަކަތަކުގެ ތެރެއިން އަޅުގަނޑު ދެންނެވިން، 2030 ގެ ނިޔަލާ ހަމަޔަށްދާއިރު، 18 އަހަރުވާ ކޮންމެ މީހަކަށް އަދި ގޯއްޗެއް ނޫނިއްޔާ ގެދޮރުވެރިކަން ނެތް ކޮންމެ މީހަކަށް އެ މައްސަލަ ޙައްލުކޮށްދޭނަމޭ. އެއަކަށް އެބޭފުޅުން ޖަދަލެއް ނުކުރައްވާ. އޭގެ ބަދަލުގައި، އެބޭފުޅުންވެސް ބެއްލެވީ، ރައްޔިތުން ރުއްސޭތޯ. އެބޭފުޅުން މިހާރު އެބަ ވިދާޅުވޭ، ތިމަންނަމެންވެސް ގެދޮރު ދޭނަމޭ. އެކަމަކު އެބޭފުޅުންނަށް ލިބިވަޑައިގެންނެވި ދޮގެއްތޯ، މުއްދަތެއް. އެބޭފުޅުން ގެދޮރެއް ނުދެއްވާ. އެކަމަކު ގެދޮރު ދެއްވުމުގެ ހުވަފެން އެބޭފުޅުން ގެންގުޅުއްވި. އެއީ، ކޮންމެ ތަނަކުން ދޮންވެލިކޮޅެއް ފެންނައިރަށް ވިދާޅުވާނެ، މިތަނުގައި ފްލެޓެއް އަޅާނަމޭ. އެ ހުވަފެން ގެންގުޅުއްވި. އެކަމަކު ހަޤީޤަތަކަށް ނުވޭ.\nރައީސް ޔާމީން ރައްޔިތުންނަށް ދައްކަމުން އަންނަ ހުވަފެނަކީ، ޚާއްޞަކޮށް ޒުވާނުންނަށް، އުއްމީދު ކުރާށޭ، އަޅުގަނޑުމެންގެ މުސްތަޤްބަލް އުޖާލާ ކުރުމަށްޓަކައި އުއްމީދު ކުރާށޭ. އަޅުގަނޑުމެންނަށް ދަތިވެފައި ހުރި ކަންތައްތައް ފުއްދުމަށްޓަކައި އުއްމީދުކުރާށޭ. މިއަދު އެ އުއްމީދުތައް އަޅުގަނޑުމެންނަށް އެބަ ފެނޭ، ޙަޤީޤަތަކަށްވެގެން ގޮސް ހުރިތަން. މިއަދު އެ އުއްމީދުތައް ޙަޤީޤަތަކަށް ވެގެންދާތަން ފެނުނީމާ، ކިތަންމެ ވަރަކަށް މަޝްރޫޢު ހިނގާ ތަނުގެ ކުރިމަތިން ހުރަސް ކަނޑާފައިދާއިރު، އެއްފަރާތަށް ކަނދުރާ އަނބުރައިގެން ދިޔަކަމުގައި ވީނަމަވެސް އެ މަޝްރޫޢު އެތާ ހިނގާކަން އެބަ އެނގޭ. ކިހިނެއްތޯ، މާލޭގެ އިރުމަތީ ފަރާތަށް އަންނަ ބަޔަކަށް ބްރިޖް ނުފެނިދާނީ. އަޅުގަނޑު ކައިރީ ވިދާޅުވޭ، މާލޭގެ އިރުމަތީ ފަރާތުން އުތުރުން ދެކުނަށް ހިނގިޔަސް އެބޭފުޅުންނަށް ހަމަ ބްރިޖް ފެންނާނެ. މާލޭގެ ހުޅަނގުން ދެކުނު ކަންމައްޗާ ހަމަޔަށް ގޮއްސިކަމަށްވަންޏާ ހަމަ ނާރުއެރިޔަސް ބަލައިލަން ޖެހޭނީ. އަދި އެންމެ އުސް ހިސާބަށް އެބޭފުޅުންގެ ބޭފުޅުން ބަލިވެގެން ދިޔައިމާވެސް އަޅުގަނޑު ހަމަ އެބޭފުޅުންނަށް ލިފްޓްވެސް މިލައިދެނީ. އެހެންވީމާ، މިކަންކަން ކުރުމަށްޓަކައި ފައިސާ އެބަ ބޭނުންވޭ.\nމިހާރު އެބޭފުޅުން އެ ވިދާޅުވާންޖެހޭ، ރައީސް ޔާމީން ތަރައްޤީގެ މަޝްރޫޢެއް އިޢުލާން ކުރާއިރު ހަމައެއާ ޖެހިގެންދާ ރަށުގައި ތަރައްޤީގެ މަޝްރޫޢު އިޢުލާން ކުރައްވާއިރު، ބްރިޖް އެޅުން، ކޯޒްވޭއިން ގުޅުން، ނޫނިއްޔާ އެތަންތަނުގެ އެއަރޕޯޓު އެޅުން، މިވާހަކަ ދައްކަވާއިރު އެއަށް ފައިސާ ހޯއްދަވާނެ ގޮތެއް އައްސަވަބައްލަވާ. އެހެންވެގެން ޢިލްމީ ދިރާސާއެއް ކުރައްވާފައި އެކަންކަން ކުރައްވާށޭ އަޅުގަނޑު މިދަންނަވަނީ. މިހާރު އެހެންވީމާ، މި ނުކުންނަނީ ކޮން މައްސަލައެއްތޯ؟ އަޅުގަނޑު ޕޮއިންޓަކީ، ނުކުތާއަކީ މިއީ. އަޅުގަނޑު ލޯނު ނަގައިގެން ކަންކަން ކުރީމާ، ރައްޔިތުން ދަރާވިކިފައި، ސަރުކާރު ދަރާވިކިފައި އޮންނަ ވާހަކަ ދައްކަވާއިރު މި ބޭފުޅުން މިކުރައްވަން އުޅޭކަންތައްތަކަށް ލޯނެއް ނޫންތޯ ނަންގަވާނީ؟ ހަމަޔަޤީން ދޮގެއްތޯ މި ބޭފުޅުންވެސް ނަންގަވާނީ ލޯނުކަން. އެއީ، ދައުލަތުގެ ޚަޒާނާގައި އެވަރަށް ފައިސާ ނުހުންނާނެކަމަށް އެވިދާޅުވަނީ.\nދެން އޮތީ މީގައި ދެގޮތް. އެއްގޮތަކީ އެބޭފުޅުންވެސް ލޯނު ނެންގެވުން. އެކަމަކު މިހާރު ލޯނު ނަގައިގެން މިކަން ކުރާތީ އަޅުގަނޑު އެބަ ކުށްވެރިވޭ. ލޯނުނެގުމަކީ ގޯސް ކަމަކަށް އެބަވޭ. އެކަމަކު އެ ބޭފުޅުން މިކަން ކުރައްވަން އޮތްގޮތަކީ، އެބޭފުޅުން އަޅުގަނޑަށް މަނާކުރައްވާކަންކަން އަމިއްލަފުޅަށް ކުރައްވަން މިހާރު އިޢުތިރާފްވަނީ. އެލޯނު ނަގާވާހަކަ އެދައްކަނީ. އެހެންވީމާ، މި ސުވާލަށް ޖަވާބު ހޯދަން އެބަޖެހޭ ނޫންތޯ؟ ލޯނު ނުނަގަންޏާ ދެން އޮތީ ކޮންކަމެއްތޯ؟ ލޯނު ނުނަގަންޏާ ދެން އޮތް ކަމަކީ، އެކަންކަން ކުރަން ފައިސާ ހޯދުން. ކޮންގޮތަކަށް ފައިސާ ހޯދާނީ. ދެން އަނެއްކާވެސް މިއަންނަނީ އެބޭފުޅުންނަށް އުނދަގޫ ވާހަކައެއް. ދެން ފައިސާ ހޯދަން ޖެހޭނީ، ރައީސް ޔާމީނާއި އޭގެކުރީގައި ތިބި ވެރިން އެއްކޮށްފައިހުރި ހަރުމުދާ ވިއްކައިގެން އަނެއްކާ ފައިސާ ހޯދޭނީ. މިވެސް އެމީހުން އަޑުއަހަން ބޭނުންވާނެ ވާހަކައެއް ނޫން.\nމިހާރު ދައުލަތުގެ ޚަޒާނާގައި ފައިސާގެ އިތުރަށް ދައުލަތުގައި އެބަހުރި މިލްކިއްޔާތު. ކޮންމެ ރަށެއްގައިވެސް އެސެޓް އެބަހުރި. އަދި ރާއްޖޭގައި ހުޅުލޭ އެއަރޕޯޓު ކަހަލަ ތަންނަށް ބަލައިފިކަމަށްވަންޏާ މިއީ މުއްސަނދި ރައުސްމާލު މިހިރީ. އެހެންވީމާ، ދެން އެބޭފުޅުން ލޯނު ނުނަގާ މިކަންކުރާ ކަމަށްވަންޏާ ފައިސާ ހޯދަން އޮތްގޮތަކީ، އަނެއްކާވެސް މިހެން ހުރި ތަންތަން ވިއްކުން. އެވާހަކަ އެބަ ވިދާޅުވޭ ދޮގެއްތޯ މިހާރު. އެހެންވެގެން، ތަޙްލީލްކޮށްފައި އެބޭފުޅުން މިއަށް ފައިސާ ހޯއްދަވާނެ ގޮތް އަޅުގަނޑުމެންނަށް ކިޔައިދެއްވާށޭ އަޅުގަނޑުމެން މިދަންނަވަނީ. ލޯނު ނެގުމަކީ ކަމުނުދާކަމެއް. އެހެންވީމާ، މިހާރު އެކުރައްވަން ވިދާޅުވާ ހުރިހާ ތަރައްޤީގެ މަޝްރޫޢުތަކަކީ ހަމަގައިމުވެސް ދަނޑިފަނުން ކުރެވޭނެ ތަރައްޤީއެއްނޫން. އެއީ، ފައިސާ ބޭނުންވާނޭ ކަންކަން. މިރަށުގައި މި ހިންގި މަޝްރޫޢުއަށް ބަލާކަމަށްވަންޏާ، ނަރުދަމާ ނިޒާމަށް އެކަނި ބަލައިފިކަމަށްވަންޏާ އެބައަރާ 32 މިލިއަން ރުފިޔާ.\nކަންތައްތައް ކުރެވޭ ކަމަށްވަންޏާ މިރަށުގައިވެސް އަޅުގަނޑު ދަންނަވާލަން ބޭނުންވޭ. ކުރީގައި މާކުރީގައި މިއީ ވަރަށް ވަރުގަދައަށް އިދިކޮޅު ފިކުރު އޮތްތަނެއްކަމަށް މަޝްހޫރު ކުރަމުން އަންނަ ރަށެއް. އެއީ، މިރަށުގައި މިހާރުވެސް އެބަ ތިއްބެވިކަންނޭނގެ އޭގައި ފާހަގަކުރެވޭ ބައެއް ބޭފުޅުން. އެހެންވީމާ، ކޮލަމާފުށްޓާ ދޭތެރޭގައި މިކަހަލަ ވާހަކައެއް އަޑުއިއްވަމުން އައީ. އެކަމަކު އަޅުގަނޑު ރިޔާސީ ޕްރައިމަރީއަށް އައިސް އެހިސާބުން ފެށިގެން އަޅުގަނޑަށް ގަބޫލުކުރެވުނު. ނޫނެކޭ، ކޮލަމާފުށްޓަކީ ކޮންމެހެން ތިހާވަރުގެ އިދިކޮޅު ފިކުރުއޮތްތަނެއް ނޫނޭ. އިދިކޮޅު ފިކުރު އުޅޭނެ މީހުން އުޅޭނެ ހުރިހާ ތަނެއްގައިވެސް. އެކަމަކު އޭރުއްސުރެ އަޅުގަނޑަށް ގަބޫލު ކުރެވުނު ކޮލަމާފުށްޓަކީ، ބިނާކުރަނިވި ފިކުރުގައި އަޅުގަނޑާއެކީ ކުރިއަށްދާން ތިބި ރައްޔިތުން ތިއްބެވި ރަށެއްކަން. މިއަދު މިރަށަށް އައީމާ އިތުރަށް އެކަން ކަށަވަރުވެގެން އެބަދޭ.\nއޭރު އެބޭފުޅުންގެ އެހާވަރުގަދަ ފިކުރަކާއި އެހާބޮޑު އައްޑަނައަކަށް ވެގެންކަމަށް އެބޭފުޅުން ވިދާޅުވާއިރު، އަޅުގަނޑު ތިބޭފުޅުންނާ ހަމަ ސުވާލެއް ކޮށްލާނަން. ތިޔަބޭފުޅުންނަށް، ހުރިހާ ބޭފުޅުންނަށް ފަހަރުގައި ތަފާސް ހިސާބު ނުފެނި ހިނގައިދާނެ. އެކަމަކު މިހާރު ރަށްވެހި ތަރައްޤީ ނޫނީ ރަށްވެހި މިފޮތުން މި ފެންނަ މި ސައިޓަށް ވަނީމާ، ވަރަށް ގިނަ މަޝްރޫޢުތަކާއި ކޮންމެ ރަށަކަށް ހިންގާފައި ހުރި ތަރައްޤީގެ މަޝްރޫޢުތަކާއި، ހިނގާފައި ހުރި ފައިސާގެ އަދަދު ފެންނާނެ. 2013 ގެ ކުރިން ހިނގައިދިޔަ5އަހަރު 2013 ގެ ފަހުން މި ޒަޢާމަތުގައި މި ހިނގާ5އަހަރު ފެންނާނެ. މިއީ، އެންމެ ބޮޑަށް އެމީހުން އެލަރޖިކްވާ އެއް މައްސަލަ. ހަމަ ގައިހިރުވާނެ މިފޮތް ބަލަންވެއްޖިއްޔާ. އެއީ، ކޮންމެ ރަށަކަށް ކޮށްދޭނަމޭ، ކޮންދެމުންނޭ މި އަންނަނީ، ތަރައްޤީކޮށްދެމުންނޭ ބުނާ ކަންތައްތަކުގެ ތަފާސް ހިސާބު ހިމެނޭ ފޮތަކީ މިއީ. ހިމެނޭ ސައިޓަކީ މިއީ. އެހެންވީމާ، މި ސައިޓް ބަލާކަށް ބޭނުމެއްނުވާނެ. އެއްގޮތަކަށްވެސް މި ސައިޓްބަލާކަށް ބޭނުމެއްނުވާނެ. މި ބަލައިފިއްޔާ އެނގޭނެ.\nކޮލަމާފުށީގައި އަޅުގަނޑު ދަންނަވާލަން ބޭނުންވަނީ ކޮލަމާފުށްޓަކީ، އެބޭފުޅުންގެ އައްޑަނައެއްކަމަށް މީގެކުރީގައި ވިދާޅުވަމުންއައިއިރު، ކޮލަމާފުށްޓަށް މިދެންނެވި ކަހަލަ ވަރުގަދަ އެސެޓެއް، ނޫނިއްޔާ މިލްކިއްޔާތަށް ރައުސްމާލުގައި ހިމެނޭވަރުގެ ހަރުމުދަލެއް އަޅުގަނޑުގެ ހިސާބު ދައްކާގޮތުންވެއްޖިއްޔާ 2013 ގެ ކުރިއަކުން މިރަށުގައި ނެތް ހިނގާފައެއް. ހަމަ ފާހަގަކުރެވޭ އެއްވެސް މަޝްރޫޢުއެއް އަޅަގަނޑުގެ މިފޮތުގައި ހިސާބު ދައްކާގޮތުންވަންޏާ މިރަށުގައެއް ނެތް ހިނގާފައެއް. އެކަމަކު އެއާ ޚިލާފަށް މިހާރު އަޅުގަނޑުމެން މި އިފްތިތާޙުކުރި މަޝްރޫޢާއެކީ މިހާރު މިހާ ހިސާބަށް، އަޅުގަނޑު މި ވާހަކަދައްކާ ހިސާބަށް އައިއިރު މިހާރު މިރަށުގައި 227 މިލިއަން ރުފިޔާގެ މަޝްރޫޢު ހިނގައިފި. އެހެންވީމާ، ދެން ކިހިނެއްތޯ މިބޭފުޅުން މިރަށްރަށަށް ވަޑައިގެން ވިދާޅުވާނީ ތިމަންނަމެން މިރަށްރަށް ތަރައްޤީ ކުރާނަމޭ. އެބޭފުޅުންނަށް ލިބިވަޑައިގެންނެވި މުއްދަތުގައި މި ދެންނެވީ، އެންމެ ފައިސާ ފޮއްޗެއް ނެތް މިރަށުގެ މިލްކިއްޔާތުގައި ރައުސްމާލެއް ތަރައްޤީކުރަން ހޭދަކުރައްވާފައެއް. މިހާރު މިދެންނެވީ މި ސަރުކާރުން މި ހިންގި މަޝްރޫޢުތަކުގެ ތެރޭގައި ހަތަރުއަހަރުބައި ނޫނީ ފަސް އަހަރުގެ ތެރޭގައި 227 މިލިއަންގެ ވާހަކަ މިދައްކަނީ. އަދި 227 މިލިއަން ރުފިޔާ މިރަށަށް އިންވެސްޓް ކުރެވިފައި ހުރިއިރު، މިރަށަކީ 2000 އަށްވުރެ އާބާދީ ކުޑަ ރަށެއް. އެހެންވީމާ، ތަރައްޤީ މިހިރީ އައިއްސަ ނޫންތޯ. ރައްޔިތުންނަށް ޒަރޫރީގޮތުން ބޭނުންވާ ގިނަ ކަންތައްތައް މިހުރީ ފުދިފައި.\nދެން ހުރީ ވިޔަފާރީގެ ނަފާ. ވިޔަފާރިކުރާ މީހުންނަށް އޭގެ ނަފާ ލިބޭނޭ ކަންކަން. އޭގެތެރޭގައި މިދަނީ ބަނދަރު ބޮޑުކުރީމާ ޝައްކެއްވެސްނެތް، މީހުންނަށް ފަސޭހަވާނެ. އެކަމަކު މިއީ މަސްވެރިރަށަކަށްވާތީ، މިއީ މަސްވެރި ބަނދަރަކަށް ވެގެންދާނެ. އެހެންވީމާ، ޝައްކެއްވެސްނެތްގޮތުގައި މީގެ ފައިދާ ނުވަތަ ނަފާ ލިބޭނީ ހަމަ ވިޔަފާރި ކުރާ ފަރާތްތަކަށް. އަދި ކައިރި ރަށްރަށުން ކޮލަމާފުށްޓަށް ވަޑައިގަންނަވާ ފަރާތްތަކަށް. އެހެންވީމާ، ލޯނު ނަގައިގެން ކަންކަން ތަރައްޤީކުރަން ޢުޒުރުވެރިވީ ބަޔަކު އަދި ލޯނު ނަގައިގެން ބަޔަކު ކަންތައްކުރާތީ އެކަމާ ފާޑުކިޔާ ބަޔަކަށް މިއަދު ކުރަން މި ޖެހޭ ދަތުރަކީ، ހަމަ ރަށްރަށަށް ދިޔައިމާ ރައްޔިތުން ބޭނުންވެފައިހުރި ކަންކަން އެބަ ކިޔައިދޭ. ރައްޔިތުން ބޭނުންވެފައިހުރި ކަންތައްތަކުގެ ތެރޭގައި މި އަންނަނީ، ހަމަ އަނެއްކާވެސް ކޮންކްރީޓް ގަށާ މެޝިނުން ކުރާ މަސައްކަތުގެ ވާހަކަ. ކޮންކްރީޓް ތަރައްޤީގެ ވާހަކަ ރައްޔިތުން އެ ދައްކަނީ. އެހެންވީމާ، އަޅުގަނޑުމެން އެކަން ކުރާތީ އެކަން ގޯސްވީ.\nމިއަދު ކޮންކަމެއްތޯ! ކޮންކްރީޓް ގަށާ ވާހަކަ މި ދައްކަނީ. ދެން ކޮންމެވެސް ބޭފުޅަކު ވާހަކަ ދައްކަވަމުން ވިދާޅުވި، ރައީސް ޔާމީނަށް މިފަހަރު ވެރިކަން ލިބިއްޖިއްޔާ ވޯޓު ފޮށްޓެއް ދެން ނުފެންނާނެއޭ. އެއީ، ތެދެއްމެ. އެކަމަކު އަޅުގަނޑު މިއަދުވެސް ދަންނަވާލަން ބޭނުންވޭ ކޮލަމާފުށީގެ ރައްޔިތުންނަށް. ވޯޓު ފޮށި ނުފެނި އޮންނާނީ ރައީސް ޔާމީނަށް ވެރިކަން ލިބިގެނެއްނޫން. މިދޭތެރެއިން ނެގި ވޯޓެއްގައި ވޯޓު ކަރުދާސް ހުރީ އުވަގަށާ މެޝިނުގައި ނޫންތޯ. ވޯޓު ފޮށްޓަކު ނޫނޭ ހުރީ. އުވަގަށާ މެޝިނާއި ބާލިދީތަކާ މިކަހަލަ އެއްޗިހީގައި ވޯޓު ކަރުދާސް ހުރީ. އެހެންވީމާ، މިހާލުގައި ތިބި މީހުން މި ތެދުވެ މި ވާހަކަ ދައްކަނީ. ރައީސް ޔާމީނަށް ދެން ރައީސްކަން ލިބިއްޖިއްޔާ ވޯޓު ފޮށްޓެއް ދެން ނުފެންނާނެއޭ. ވޯޓު ފޮށި އަޅުގަނޑުމެންނަށް ނުފެނި ހިނގައްޖެ މިދޭތެރެއިން ބޭއްވި އެންމެ ބޮޑު އިންތިޚާބުގައި. އޭގައި އަޅުގަނޑުމެންނަކަށް ވޯޓު ފޮށިތަކެއް ނުފެނުނު. އެހެންވީމާ، އެބޭފުޅުން އެ ވިދާޅުވަނީ، އެބޭފުޅުންގެ ހިތްޕުޅަށް ދަތިވެފައި ހުރި ކަންކަން. އެބޭފުޅުންގެ ތެރޭގައި ތަޖުރިބާކޮށްފައި ހުރި ކަންތައްތައް އެވިދާޅުވަނީ، އެހެން މީހެއްގެ ބޮލުގައި ބަދުނާމު އަޅުވަން. އެހެންވީމާ، ވޯޓު ފޮށި ނުފެނުމުގެ ހާލަތުވެސް އޮތީ މިކަހަލަ ހާލަތެއްގައި ނޫންތޯ.\nއެހެންވީމާ، މިރަށްރަށަށް ވަޑައިގެން ދައްކަވާ ވާހަކައަކީ، ހައްތާވެސް ތަރައްޤީގެ ވާހަކަ. ލޯނު ނަގާ ވާހަކަ. ލޯނު ނުނަގަންޏާ ދެންޖެހޭނީ ފައިސާ ހޯދަން، ރައީސް ޔާމީނު އުފައްދާފައި ހުރި ހަރުމުދާ ވިއްކަން. އެހެންވެގެން އަޅުގަނޑު މި ދަންނަވަނީ، ކާޅު ހާލި ހަދާނޭ. ކޮވެލި ބިސް އަޅާނޭ އެ ހާލީގައި، އެހެންނޫންތޯ. އެބޭފުޅުން އީޖާބީ އެއްވެސް ކަމެއް ނުކުރައްވާނެ. ކޮންމެވެސް މީހަކު މަސައްކަތްކުރާނެ. ކޮންމެވެސް މީހެއްގެ ފިކުރު ބޭނުންކޮށްގެން ތަންތަނަށް އަންނަ ތަރައްޤީ މި އަންނަނީ. އެއީ، ކާޅާއި ކޮވެއްޔާ ދޭތެރޭގައިވެސް މިއޮންނަ ސިމްބަޔޮޓިކް ރިލޭޝަންޝިޕް އޮންނަ ގޮތަކީ މިއީ. އެކަކު މަސައްކަތްކޮށް ހުރިހާ ކަމެއް ކުރާނެ. އެކަމަކު ބިސްއަޅާ ހިސާބަށް ދިޔައިމާ އެމަސައްކަތްކުރި މީހާއަށް އެޖާގަ ނުލިބޭ ވާހަކަ އެވިދާޅުވަނީ. އެހެންވީމާ، އެ ބޭފުޅުންގެ ވިސްނުންފުޅުގައި މިހުރީ ދެން ފައިސާ ހޯއްދަވަންޏާ ޖެހޭނީ އެބޭފުޅުންނަށް އެބޭފުޅުން އެވިދާޅުވާ ފިކުރުން ދަސްކޮށްދީފައި ހުރި ކަންތައްތައް ކުރަން. އެއީ، އެހެން މީހުން އުފައްދައި ބިނާކޮށްފައި ހުރި ހުރިހާ ތަންތަނެއް ފައިސާއަށް ހެދުމަށްޓަކައި ވިއްކާލާނީ.\nމިރަށުގައި އަޅުގަނޑު ކުރާ ސުވާލު. ކޮލަމާފުށްޓަކީ، މަސްވެރި ރަށަކަށްވާއިރު، މަސްވެރިކަމުގެ ދާއިރާއަށް އަޅުގަނޑު ގެންނަން ބޭނުންވާ ބަދަލުތަކުގެ ވާހަކަ އަޅުގަނޑު ހުރިހާ ރަށެއްގައި ދައްކަމުން މި އަންނަނީ. އެހެންވީމާ، އަޅުގަނޑު ތަކުރާރެއް ނުކުރާނަން. އިރާދަކުރެއްވިއްޔާ މަސްވެރިންނަށް ދަތިވެފައިހުރި ކަންތައްތައް އަޅުގަނޑު މި އިޢުލާނުކުރި މަޝްރޫޢުތަކުން ޙައްލުވެގެންދާނެ ކަމަށް އަޅުގަނޑަށް ކަށަވަރުކަން އެބަ ލިބޭ. އެހެންވީމާ، މަސްވެރިން ބާނާ މަހަށް އަގު ނުލިބިގެން އުޅުން، ނޫނިއްޔާ އެހެން ދައްޗެއް، އައިސް ނުލިބިގެން އުޅުން، ނޫނިއްޔާ ޒުވާން މަސްވެރިން ނުކުންނައިރު ކޮންމެ ރަށެއްގައި އައިސް ޕްލާންޓް ހުންނަތަނަށް ގޮސް، އައިސް ނަގަން ކުރާ މަސައްކަތް. މިކަންކަމަށް އަޅުގަނޑު ޖަވާބުތަކެއް އަރުވައިފީމު. ދެން އެބޭފުޅުން ދައްކަވާނެ ވާހަކައަކީ، މިކަންކަމެއް ނުކުރެވޭނެއޭ.\nއެކަމަކު ދެން މީގައިވެސް އަޅުގަނޑު ހަމަ ދަންނަވާލާނީ، އަޅުގަނޑު އެޅި ދަރުމަވަންތަ ހޮސްޕިޓަލް އަގުބޮޑުވެގެން އުޅުއްވާއިރު އެހުރީ ދަރުމަވަންތަ ހޮސްޕިޓަލް އަޅާފައި. ދެން އެވަރުގެ މަސައްކަތެއް ކޮށްފައި 2030 އާ ހަމައަށްދާއިރު 18 އަހަރު ފުރޭ ކޮންމެ މީހަކަށް، ގެދޮރުވެރިކަން ކުރަން ބުނާ މީހަކަށް މި ނުވާނެ ދޮގެއްތޯ، ފެންފޮދެއް ބޯލާފައި ނޭވާލުން ކަހަލަ ވައެއްލުން ކަހަލަ ކަމަކަށްވެސް. މިއީ، ނިސްބަތުން ކުދި ކަންކަން މިއީ އޭގެ ޒާތުގައި. އެކަމަކު މިހުރިހާ ކަމެއް ނުވެގެން މިދަނީ، ނިސްބަތުން ކޮންމެ ރަށެއްގައި ކުރަންޖެހޭ، ހިންގަންޖެހޭ މަޝްރޫޢުތައް ބޮޑެތިވީމާ. 35 އަހަރުގެ ރާސްތާއެއް ކަޑައްތުކޮށްފައި މިހާ ހިސާބަށް މިއައީ.\nއަޅުގަނޑުމެންގެ ރަށްރަށުގައި މީހުން ދިރިއުޅެނީކީ މިއަދަކު އިއްޔެއަކު ނޫން. އެންމެ ކުރީގައިވެސް ސައްޔާޙުން ޒިޔާރަތްކުރި ރަށްރަށުގެ ތެރޭގައި ހަމަ މިރަށްރަށްވެސް ހިމެނޭނެ. އޭރުއްސުރެ އަޅުގަނޑުމެންގެ ބޭނުންތައް، އިންސާނީ ބޭނުންތައް މަދެއްނުވޭ. އިންސާނީ ބޭނުންތައް އެހެން މަރުޙަލާއަކަށް ހިއްލާލަން ވާހަކަދެއްކި މީހަކީ އަޅުގަނޑު. އެހެންވެގެން ޒުވާނުން ކައިރީގައި މިބުނަނީ އުންމީދު ކުރާށޭ. އެހެންވެގެން ޒުވާނުން ކައިރީގައި މިބުނަނީ އަޅުގަނޑު ބްރިޖް އަޅާނަމޭ. އެހެންވީމާ، އަލަތު ކައިވެނިކުރަން ބޭނުންވާ ކުދިން އަންނާށޭ މާލޭގެ ބްރިޖަށް. ހަމަ އެކަންވެސް އެ ހިނގަނީ. އޭގައި އަޅުގަނޑު އެންމެ އުފާވާނީ، ޙަޤީޤަތުގައި، އަޅުގަނޑުގެ ފިކުރާ ދެކޮޅު ފިކުރުގެ ކުދިން އެ ކައިވެނި ކުރަންޏާ އެތަނުގައި. އޭރަށް އެމީހުން ގަބޫލުކުރާނެ މިއޮތީ ބްރިޖު އެޅިފައިކަން، އެހެންނޫންތޯ.\nއެހެންވީމާ، އަޅުގަނޑު ހަމަ ދަންނަވާލަން ބޭނުންވާ ވާހަކައަކީ، ކޮލަމާފުށީގައި އަހާލަން ބޭނުންވާ ސުވާލަކީ، މަސްވެރިކަމަށް ނޫނީ މިހާރު މަސްގަތުމުގެ ނިޒާމަށް ހީނަރުކަމެއް އަންނަ އެއްވެސް ކަމަކަށް ތިޔަބޭފުޅުން ޖާގަދެއްވަން ބޭނުންފުޅުތޯ، ނުވާނެ. މިހާރު އަޅުގަނޑުމެންނަށް މިދެކެވޭ ވާހަކައަކީ، އިދިކޮޅު ބޭފުޅުން ދައްކަވާ ވާހަކައަކީ، މަސްވެރިކަމުގެ ނިޒާމަށް އަޅުގަނޑުމެންނަށް މިހާރު ކޮށްދެވޭ މަސައްކަތްވެސް މިކުރެވެނީ ޙަޤީޤަތުގައި މިފްކޯ ފައިމައްޗަށް ތެދުވުމަށްޓަކައި ކުރެވޭ މަސައްކަތުގެ އިތުރަށް، މިފްކޯގެ ފަހަތުގައި ވަރުގަދަ ބިޔަ ކުންފުންޏެއް އޮތީމާ. މިފްކޯއަށް ސަޕޯޓުދޭނެ އެސް.ޓީ.އޯ. ކިޔާ ކުންފުންޏެއް އޮތީމާ. މިރަށަށް ކުރަން ހުރި ކަންތައްތަކުގެ ތެރޭގައި 200 ކިލޯ ވޯޓުގެ ޖެނެރޭޓަރު ސިސްޓަމެއް ފޯރުކޮށްދިނުމާއި، މިކަހަލަ ވާހަކަ އެބައުޅޭ ފެނަކައާ ގުޅޭ ވާހަކަ. އަޅުގަނޑު ހަމަ ރަށްރަށުގައި މި ދައްކަމުން އަންނަ ވާހަކައިގައި، ގއ އާއި ގދ ގައި މި ދައްކާ ވާހަކައިގައި އަޅުގަނޑު ބުނިން، ފެނަކައަށް މިއަދު މިކަންކަން މިކުރެވެނީ ހިންދެމިލައިގެނެއް ނޫން. ފެނަކަ މި އޮޕަރޭޓު ކުރަނީ ބޮޑު ދަރަނީގައި. އެ ދަރަނި އަދާކޮށްދެނީކީ ބޭންކުތަކަށް ހުރި ލާރި، ނޫނީ އެހެން ތަންތަނަށް ހުރި ލާރީގެ އުސޫލަކުން ނޫން. އެ ދަރަނި އަދާކޮށްދެނީ، ސަރުކާރުގެ މާލިއްޔާއަކުންވެސް ނޫން. އެ ދަރަނި އަދާކުރެވެމުން އެދަނީ ތެޔޮ ގެންނަ ފަރާތުގެ އެވަރުގެ ބާރު، މާލީ ބާރުވެރިކަން ހުރީމާ. އެސް.ޓީ.އޯ. އެކަން ކުރީމަ.\nމިރަށުގައި ފެނަކައާ ބެހޭގޮތުން އަޅުގަނޑު ދަންނަވާނެ ސުވާލަކީ، އެމް.ޑީ.ޕީ. ވެރިކަން ކުރެއްވިއިރު ރާއްޖޭގެ އަތޮޅުތައް ހުރީ ކޮންގޮތަކަށްތޯ. ޕްރޮވިންސްތަކަކަށް ބަހާފައި ނޫންތޯ ހުރީ. ޕްރޮވިންސްތަކަކަށް ބަހާފައި ރަށު އެކައުންޓްތަކުގައި ހުރި ފައިސާ ނަންގަވައިގެން ޕްރޮވިންސްތަކުން ކުރެއްވި މަސައްކަތަކީ ކަރަންޓު ލެވޭތޯ ބެއްލެވީ. ބައްލަވަން ކުރެއްވި މަސައްކަތުގައި އެއްރަށެއްގެ ޖެނެރޭޓަރު ހަލާކުވެއްޖިއްޔާ ހިނގާ ޖެނެރޭޓަރަކުން ބޭނުންވާ ޕާޓު ނައްޓާލައިގެން ގެނެސް އެތަން ހަދަނީ. ހަދާފައި އެންމެފަހުން އެކަން ނުވެ ބޮއްސުންލައިގެން ދިޔައީ. އެއްވެސް ރަށެއްގައި، އެއްވެސް ޒޯނެއްގައި، އެ ވިދާޅުވާ ޕްރޮވިންސް އޮފީހުން ދެއްވި ޚިދުމަތެއް ހިނގާގޮތެއް ނުވި. އެހާ ހިސާބުން ރައީސް ވަޙީދުގެ ވެރިކަމަށް ބަދަލުވެގެން ރައީސް ވަޙީދު ނިންމެވީ، އެބަޖެހެއޭ މިކަހަލަ ޚިދުމަތް ދޭނެ ކުންފުންޏެއް އުފައްދަން. އެއީ، ޕްރޮވިންސް އޮފީސްތަކުން މިކުރި ކަންތައްތަކުގައި ޕްރޮވިންސް އޮފީސްތަކަކަށް އިންޖީނެއް ނުދެވުނު، ކަރަންޓެއް ނުދެވުނު. ރައްޔިތުން ބޭނުންވާ ވަރާ ކައިރިއަށްވެސް ނުދެވުނު. ވިދާޅުވޭ އަޅުގަނޑު ކައިރީގައި، ޕްރޮވިންސް އޮފީސްތައް3އަހަރުވަންދެން ހިންގި. އެވިދާޅުވާ ނިޒާމަކާއެކީ، ފިކުރަކާއެކީ3އަހަރު ހިންގިއިރު ކިތައް ރަށަށްތޯ އެބޭފުޅުންނަށް 24 ގަޑިއިރު ކަރަންޓު ދެވިފައި ހުރީ. ނުހުންނާނެ ދެވިފައެއް. 24 ގަޑިއިރު ކަރަންޓު ދެވިފައެއް ނުހުންނާނެ. 24 ގަޑިއިރު ކަރަންޓުވެސް ދޭންފެށީ ހަމަ މި ސަރުކާރު އައިއްސަ.\nއެހެންވީމާ، އަނެއްކާވެސް މިދެންނެވި ކަހަލަ އުނދަގޫވާ ކަންކަމުގެ ވާހަކައިން އަޅުގަނޑު، ކޮލަމާފުށީގެ ރައްޔިތުންނާ ސުވާލު ކޮށްލަން ބޭނުންވަނީ. ތިޔަބޭފުޅުންނެއް ބޭނުމެއް ނުވާނެ، ތިޔަބޭފުޅުންނަށް ލިބޭ ކަރަންޓަށް އެއްވެސް ކަހަލަ އުނިކަމެއް އަންނާކަށް. އުނިކަމެއް އަންނާނެ އެއްކަމަކަށްވާނީ އެސް.ޓީ.އޯ ބޮލުގައި ބޮޑު މަރުތޭލުން ޖަހައިފިއްޔާ އުނިކަމެއް އަންނާނެ. އެއީ، މިއަދު ފެނަކައިން އެ އުފުލާ ދަރަނި އެއީކީ ސަރުކާރަކަށް ބެއަރ ކުރެވޭނެ ދަރަންޏެއް ނޫން. އެދަރަނި އެ ފޫބައްދައިދެނީ ނޫނިއްޔާ އެދަރަނި އެއޮތްގޮތަށް އޮވެގެންވެސް ތެޔޮ ނަގައިގެން އިންޖީނުތަކަށް ތެޔޮއަޅައިގެން މިރަށްރަށުގައި ކަރަންޓް މި ލިބިގެންދަނީ އެސް.ޓީ.އޯ އޭގެ ފަހަތުގައި އޮތީމަ. ހުރިހާ ދަރަންޏެއް އެހުރީ އެސް.ޓީ.އޯ.ގެ ދަރަނީގެ ގޮތުގައި.\nދެން އޮތީ މަސްވެރިރަށަކަށްވާތީ މަސްވެރިންނާ ކޮށްލާ ސުވާލު. ނޫނީ ތިޔަބޭފުޅުންނާ ކުރާ ސުވާލު. މިހާރު މިފްކޯއިން އެދައްކާ ފައިސާ އެންމެފަހުންވެސް އަޅުގަނޑު މިއަތޮޅަށް ޒިޔާރަތްކުރަންވެގެން ބެލިއިރު މިއީ، އެންމެ ބޮޑު މަސްވެރިކަމުގެ ދާއިރާ، ގއ، ގދ. އަޅުގަނޑު ބެލިއިރު އޭރުވެސް އެހަފްތާގެ ނިޔަލަށް އޮތް ގާތްގަނޑަކަށް ތިނެއް ޕޮއިންޓް ކޮންމެވެސްވަރެއް4މިލިއަނާ ކައިރި ޢަދަދަކަށް މަސްވެރިން ބާނާފައި ހުރި މަހަށް ނަގާފައި ފައިސާ ނުދެވި. އެކަމަކު އަޅުގަނޑު އައުމުގެ ކުރިން އެ ފައިސާ ކްލިއަރ ކުރި. ކޮންބައެއްތޯ އެފައިސާ ކްލިއަރ ކުރީ. އެސް.ޓީ.އޯ.އިން ކުރަނީ. އެސް.ޓީ.އޯ.އިން ފައިސާ ދީގެން އެކަން ކުރީ. އަނެއްކާ މިހާރު މި ދަންނަވާ ނިޒާމުގައިވެސް އެސް.ޓީ.އޯ.އިން މިލަނީ މި ނިޒާމަށް ދެބައިކުޅައެއްބައި ފައިސާ. ސަރުކާރުން މިލަނީ އޭގެ ދެބައިކުޅައެއްބައި ފައިސާ. އެހެންވީމާ، އަނެއްކާވެސް އެސް.ޓީ.އޯ.އިން ކުރާ މަސައްކަތުގެ ތެރޭގައި އެސް.ޓީ.އޯ.ގެ ބޮލުގައި ބޮޑު މަރުތޭލުން ޖެހީމާ، އަނެއްކާވެސް މިރަށަށް އެންމެ މުހިއްމު އަނެއްދާއިރާ އެ ބަނގުރޫޓުވެގެން ދިޔައީ. އެ ހިސާބުގެ މަސްވެރިންގެ އަތުން މި ބާނާ މަސް ގަނެވޭނެ ކަމުގެ އެއްވެސް އުންމީދެއް ނޯންނާނެ.\nއެހެންވީމާ، މިއީ އަޅުގަނޑުމެންގެ ޙާލަތު ހުރި ގޮތް. އެހެންވެގެން އަޅުގަނޑު އެބޭފުޅުންނަށް މި ދަންނަވަނީ، އެބޭފުޅުން ޢިލްމީ ދިރާސާއަކުން ރައްޔިތުންނަށް ވިސްނޭވަރަށް އެވާހަކަ ދައްކަވައި ދެއްވާށޭ. ވިސްނޭ ވަރަށް އެވާހަކަ ދައްކަވާކަމަށްވަންޏާ، އެބޭފުޅުން މިހާރު ހިންގަވަން އެ ވިދާޅުވާ ކޮންމެ މަޝްރޫޢަކަށް ފައިސާ ހޯދާނެ ގޮތެއް ވިދާޅުވެދެއްވަންވާނެ. ސަރުކާރުގެ ދަރަނި ބޮޑުވެގެން އެ އަދާނުކުރެވޭ ކަމަށްވަންޏާ ދެން އެއާ ދޭތެރޭގައި އެބޭފުޅުން ޙައްލުކުރަން ހަދާނީ ކޮން ގޮތެއްތޯ، އަޅާނީ ކޮން ފިޔަވަޅެއްތޯ އެބަޖެހޭ ވިދާޅުވެދެއްވަން. އަދި ހަމައެއާއެކީ، މިހާރު ރައީސް ޔާމީންގެ ތަރައްޤީ ފެނިފައި ހުރީމަ ކޮންމެ ރަށަކަށް ޒިޔާރަތް ކުރެއްވިޔަސް، ކޮންމެ ބޭފުޅަކު ޒިޔާރަތް ކުރެއްވިޔަސް، ރައްޔިތުންގެ އެދުމުގެ ލިސްޓުތަކެއް އަންނާނީ. ހަމަ އޮއްސާލާނީ ލިސްޓުތަކެއް. އެއީ، އެ ރަށްރަށަށް ދަތިވެފައި ހުރި ކަންތައްތައް. ވެރިން ދިޔައިމާ، ކަންކަން ކޮށްދޭން ތިބި މީހުން ދިޔައިމާ، އެ ރިކުއެސްޓު އަންނާނެ، އެ އިލްތިމާސްތައް އަންނާނެ. އެހެންވީމާ، އިލްތިމާސް އައިމާ ވޯޓު ހޯއްދަވަން މަސައްކަތް ކުރައްވާ ބޭފުޅަކަށް އަދި އެ އަންނަ އިލްތިމާސް ބަލައިގަންނަން ދަތިވިޔަސް ވިދާޅުވާންޖެހޭނީ، އާނ ތިކަން ވެސް ކޮށްދޭނަމޭ.\nއެހެންވީމާ، އަޅުގަނޑުމެން މިހާރު ބަލައިލާއިރު ދެންމެ ޠާރިޤު އެވިދާޅުވިހެން ތ.އަތޮޅުގައިވެސް އެއަރޕޯޓެއް އެބައޮތް، އަނެއްކާ އެއަރޕޯޓެއް އެބައަޅާ. އެހެން ރަށަކަށް ވަޑައިގެންފައި ތިން ހަތަރު ރަށް ގުޅުވާލާ ވާހަކަ އެބަދައްކަވާ. އެހެން ގުޅުވަންޏާ ކޮން އަތޮޅެއްގައިތޯ ރަށްތައް ނުގުޅުވާނީ. އެހެންވީމާ، ދެން އަޅުގަނޑު މި އުއްމީދުކުރަނީ ބޮޑު ތިލަދުންމައްޗާއި ސ. އަތޮޅާ ގުޅުވާނެ ބޮޑު ބްރިޖެއް އެބޭފުޅުން އަޅުއްވާނެކަމަށް. އެހިސާބަށް ދިޔައިމާ އަޅުގަނޑުމެން ދަންނަވާނަން، އެބޭފުޅުންނަށް މަސައްކަތް ކުރެއްވިއްޖެޔޭ، އެހެންނޫންތޯ. އެހާ ހިސާބަށް އެބޭފުޅުން އެބަ ގެންދަވަންޖެހޭ. އެއީ، ކޮންމެ ތިން ރަށެއްގެ ދޭތެރޭގައި ބްރިޖެއް، ކޯޒްވޭ އެއް އަޅުއްވަންޏާ، ހަމަ މި އިޙްސާސް ހުންނާނެ ރައްޔިތުންގެ، އެހެން ރަށްރަށުގައިވެސް.\nމިއަތޮޅު، ޤުދުރަތީގޮތުން ބޮޑު އެއް އަތޮޅު މިއީ. މިއަތޮޅުގައި ބޮޑެތި ފަޅުތަކެއް މިހިރީ. މި ފަޅުތަކުގައި، މީހުން ދިރިއުޅޭ ރަށްރަށުގައި، ކީއްވެގެންތޯ ނަޑެއްލާއިން ފެށިގެން ފިޔޯރީއާ ހަމައަށް ފާލަމުން ގުޅުވައިނުލާންވީ. އެ ސުވާލު ނާންނާނެތޯ. އެ ސުވާލު އަންނަންވާނެ ދޮގެއްތޯ. އެހެންވީމާ، އެހުރިހާ ތަނެއް ގުޅުވާލާނެ. އަނެއްކާ މި ބިތުންގޮސް ދެންހުރި ތަންތަނަށް ގުޅުވައިލާ ވާހަކަ އަންނާނެ ހަމަ މިއަތޮޅުންވެސް. އެހެންވީމާ، އަޅުގަނޑެއް ހުރިހާ ތަނެއް ގުޅުވާލާ ވާހަކައެއް ނުދައްކާނަން. އެކަމަކު އޭގެ ބަދަލުގައި، މި ސުވާލުތައް ތިޔަބޭފުޅުން، އެބޭފުޅުންނާ ކުރައްވަންޖެހޭކަމަށް އަޅުގަނޑު މިދަންނަވާ ސަބަބަކީ، ކުރަން ބުނާކަމެއް ކުރެވިދާނެކަމުގެ އިތުބާރު އެ ބުނާ މީހަކާ ދޭތެރޭ ރައްޔިތުންނަށް އޮންނަންވާނެ ރައްޔިތުން ވޯޓާ ހަމައަށްދާއިރު.\nއަޅުގަނޑަށް ކިތަންމެ ރަނގަޅަކަށްވެސް މިރަށުން ތާއީދު ދެއްވާނެކަމަށް ވަރަށް އިޚްލާޞްތެރިކަމާއި އިޙްސާންތެރިކަމާއެކީ ތިޔަބޭފުޅުން ވިދާޅުވި. ފަށްފަށުން ޝުކުރު ދަންނަވަން. އެކަމަކު އަޅުގަނޑު ދަންނަވަން ބޭނުމީ ހަމަގަދަޔަށް މަސައްކަތްކުރަން އެބަޖެހެޔޭ. ގަދައަށް މަސައްކަތްކުރައްވާފައި ތިޔަބޭފުޅުންގެ ވިސްނުން، ތިޔަބޭފުޅުންގެ ފިކުރު ފޯރުކުރެވޭނެ އެހެން މީހުންނާވެސް މިވާހަކަތައް ދައްކަން އެބަޖެހޭ. ހަމަ މިރަށްރަށަށްވެސް އެބޭފުޅުން ވަޑައިގަންނަވާނެ. އެބޭފުޅުން ވަޑައިގަންނަވާއިރު ހަމަ ޔަޤީން، ވަޢުދުވެވަޑައިގަންނަވާ ބަނދަރަކަށްވެސްވާނީ އަޅުގަނޑުމެން މިއަޅައިދޭ ބަނދަރު. ދެން ކުރައްވާ އެހެން ކަމަކަށްވެސްވާނީ މިކަހަލަ މަތިންދާބޯޓެއްގައި ވަޑައިގަތިއްޔާ ނޫނިއްޔާ. ދެންވެސްވާނީ ހަމަ މި ސަރުކާރުން ކޮށްދީފައި ހުރި ކަންތައްތައް. އެބޭފުޅުން ވެރިކަމުގައި ތިއްބެވިއިރު މިރަށަށް މިދެންނެވީ، މިރަށަކަށް އެއްވެސް ކަހަލަ ރައުސްމާލެއް އުފެއްދުމުގެ މަޤްޞަދުގައި، އެއީ ބަނދަރެއް ހެދުމުގެ މަޤްޞަދުގައި، ފެނާއި ނަރުދަމާ ކަހަލަ ނިޒާމެއް ޤާއިމުކުރުމުގެ މަޤްޞަދުގައި ނޫނިއްޔާ މިނޫންވެސް އެހެން މިކަހަލަ ރައުސްމާލެއް އުފެއްދުމުގެ މަޤްޞަދުގައި ކުރެވިފައި އޮތް އިންވެސްޓްމަންޓްގެ އަދަދަކީ ހަމަ ސުމެކޭ. އޭގެ ބަދަލުގައި އަޅުގަނޑުމެން މިދެންނެވީ، މިހާ ހިސާބަށް މިރަށާހަމައަށް އައިއިރު، މިއަދާ ހަމައަށް އައިއިރު 217 މިލިއަން ރުފިޔާ އަޅުގަނޑުމެންގެ ތަފާސް ހިސާބުތަކުން އެބަދައްކާ. ތަޢާރުފުކޮށްދެމުން އެވިދާޅުވީ މިރަށުގައި، މިހާ ކުޑަ ރަށަކަށް މިހާ ގިނަ މަޝްރޫޢުތަކެއް ހިންގިއްޖެޔޭ.\nދެން ހަމައެއާއެކީ އަޅުގަނޑު ދަންނަވާލާނަން. މިތަނުގައި އެއަރޕޯޓެއް ނުހެދުނަސް އަޅުގަނޑުމެންނަށް އެބަ އެނގޭ، ގއ.ވިލިނގިލީ ކައިރީގައި ބައިނަލްއަޤްވާމީ އެއަރޕޯޓެއް ދާދި އަވަހަށް ހެދިގެންދާނެކަން. އެއީ، ސަރުކާރުގެ ޚަރަދަކުވެސް ނޫން. އެއީ އެތާ އިންވެސްޓުކޮށްގެންއުޅޭ ބޭރު ބަޔަކު، އެމީހުންގެ ރިޒޯޓް ހުޅުވައިދޭންދިޔަ ޙަފްލާއެއްގައި، އެމީހުން އިޢުލާނުކުރި އެކަން ކުރާނަމޭ. ރައީސް ޔާމީނަށް 2018 ލިބިއްޖެކަމަށްވަންޏާ ތިމަންނަމެންނަށް އެބަ އެނގެޔޭ، ވިޔަފާރީގެ ފުރުޞަތުތައް ހުޅުވިގެންދާނެކަން. ތިމަންނަމެންނަށް އެބަ އެނގެޔޭ، އިޤްތިޞާދީގޮތުން މި ތަރައްޤީ އަންނާނެކަން. ވިޔަފާރީއާ ދޭތެރޭކުރާ ފިކުރަކަށް އެއްވެސް ކަހަލަ ފިކުރެއް، ތިމަންނަމެންގެ ކަންބޮޑުވުމެއް އޮންނާކަށް ނުޖެހޭނެޔޭ، މިހާރު މިއޮތް ސަރުކާރު މިގޮތަށް ދެމިއޮންނަކަމަށްވަންޏާ. އެއީ، ބޭރުގެ ފަރާތްތަކުން ދެއްކި ވާހަކަ. އެއީ ސިންގަޕޫރު ކުންފުންޏަކުން، ސިންގަޕޫރު މީހުން ދެއްކި ވާހަކަ. މީގެ ދެތިން ހަތަރު ދުވަސްކުރިންކަންނޭނގެ ދިވެހިރާއްޖޭގައި ތިބި އެންމެ ބޮޑެތި، މަޝްހޫރު ވިޔަފާރީވެރިން ހަމަ އެވާހަކަ އެގޮތަށް ދެއްކެވީ. އެހެންވީމާ، ބައިނަލްއަޤްވާމީ އެއާރޕޯޓެއް އެމީހުން އެތާނގައި ހަދާނެކަމަށް އެމީހުން އެބުނަނީ، ސަރުކާރުން އެންމެ ލާރިއެއް ހޭދަނުކޮށް.\nމަޑަވެލީގައި އަޅުގަނޑު ބުނިން، ކާޑެއްދޫ އެއަރޕޯޓަކީ ބައިނަލްއަޤްވާމީ އެއަރޕޯޓަކަށް، އިރާދަކުރެއްވިއްޔާ އަޅުގަނޑުމެންގެ ވެރިކަމުގެ ފުރަތަމަ އަހަރު އަޅުގަނޑުމެން ބަދަލުކުރާނަމޭ. އެއީ މި ސަރަޙައްދަށް، ހަމަ ސީދާ މަތިންދާބޯޓު، ރާއްޖޭން ބޭރުން އަންނަ މަތިންދާބޯޓު އައުމަށްޓަކައި. އެކަން އިރާދަކުރެއްވިއްޔާ ކުރާނަން. މި ސަރަޙައްދަށް އައިސް މިވާހަކަ ދައްކާއިރު، އަޅުގަނޑު ހަމަ ދަންނަވާލަން ބޭނުންވަނީ، ވިލިނގިލީ ކައިރިން މާދުރެއް ނޫންކަންނޭނގެ، މި އެއަރޕޯޓު ހެދިގެން އަންނަންދެން ވަގުތުކޮޅެއް ނަގާނެ. އެހެންނަމަވެސް ކޫއްޑޫއާއި މިރަށާ ދޭތެރޭގައި ޑިސްޓެންސެއް އެބައުޅޭކަން އަޅުގަނޑުވެސް ޤަބޫލުކުރަން. އެހެންނަމަވެސް އަޅުގަނޑު ދަންނަވާލަން. މިހާރު އޮތް އެއަރޕޯޓު ބޭނުންކޮށްގެންވެސް އަޅުގަނޑުމެންގެ ހިސާބުތަކަށް، މި ސަރަޙައްދަށް އެކަނި، އަޅުގަނޑުމެން އުފައްދަން ބޭނުންވޭ ތިން ރިޒޯޓު، މިހާރުން މިހާރަށް. އެއީ އަޅުގަނޑުމެންގެ ވެރިކަމުގެ ފުރަތަމަ ތިން އަހަރު، އަޅުގަނޑުމެން ތިން ރިޒޯޓު ހަދަން ބޭނުންވޭ. ވިލިނގިލީ އިންޓަރނޭޝަނަލް އެއަރޕޯޓަކަށް ހެދުނީމާ، އިތުރު ރިޒޯޓު ހެދިގެންދާނެ. 600 އެނދު އުފެއްދީމާ، ހަމައެކަނި ސީދާ ޓޫރިޒަމްގެ ދާއިރާއިން ޒުވާނުންނަށް އެބަ އުފެދިގެންދޭ 1000 ވަޒީފާއަށްވުރެ ގިނަ ވަޒީފާ. މަސްވެރި ދާއިރާއެއްގައި އަޅުގަނޑު މިބުނަނީ ޓޫރިޒަމް ގެނެސް ތަޢާރުފުކުރާނެ ވާހަކަ.\nއެހެންވީމާ، މި ހުންނަނީ އުއްމީދާއެކީ ކުރިއަށްދާން ކުރާ މަސައްކަތް. ގއ.އަށް 4000 އެނދު މިދާވާހާކަ، ގދ.އަށް 6000 އެނދު ދާވާހަކަ ދައްކާއިރު، މިއީ އަޅުގަނޑުމެންގެ ވެރިކަމެއްގައި އިރާދަކުރެއްވިއްޔާ ފުރަތަމަ ތިން އަހަރުގެ ތެރޭގައި ކުރާނެ މަސައްކަތުގެ ވާހަކަ. އެއަށްވުރެ ފުޅާ އަޅުގަނޑުމެންނަށް ކުރެވޭނީ، މި ދެ ދާއިރާގައި، މި ދެ އަތޮޅުގައި ބައިނަލްއަޤްވާމީ އެއަރޕޯޓު ހުޅުވިގެން. އެހާ ހިސާބަށް ދިޔައިމާ އަޅުގަނޑު އަނެއްކާވެސް އިރާދަކުރެއްވިއްޔާ، ﷲ އެ ފުރުޞަތު ދެއްވައިފިކަމަށްވަންޏާ ހަމަ ކޮލަމާފުށްޓަށް އައިސް އިޢުލާނު ކުރާނަން، އިތުރު ފުރުޞަތު ހުޅުވިގެންދާ ވާހަކަ.\nއެހެންވީމާ، އަޅުގަނޑުގެ ވާހަކަ ނިންމާލަމުންވެސް ހަމަ ރައްޔިތުންނަށް ދަންނަވަން. އުއްމީދާއެކީ އިންތިޒާރުކުރައްވާށޭ. އިންތިޒާރުކުރަންޖެހެނީ، ކުރީގައި އަޅުގަނޑުމެން ހިންދީ ފިލްމު ބަލަން އޮލިމްޕަހަށްދާއިރު އަންނާނެ” އަންނަނީ“ ދޮގެއްތޯ، ދެން އެ އިންތިޒާރުގައި ނޫންތޯ އަޅުގަނޑުމެން ތިބެނީ. އެކަމަކު މާގިނަ ދުވަހެއް ނުވާނެ، އެބުނާ ފިލްމެއް އާދޭ. އެހެންވީމާ، އަޅުގަނޑު މިއަދުވެސް ދަންނަވާލަން ބޭނުންވަނީ، ކޮލަމާފުށީގެ ރައްޔިތުން އަމިއްލަފުޅަށް ޤަބޫލު އެބަކުރައްވާ، ކޮލަމާފުށްޓަށް މި ސަރުކާރުން ތަރައްޤީގެ އެތައްކަމެއް ކޮށްދީފިކަމަށް. އަނެއްކާ ކޮލަމާފުށީގެ ރައްޔިތުންނަށް ބޭނުންވާ އެތައްކަމެއް ފުދިގެން ހިނގައްޖެކަމަށް. އަދި އިތުރަށް ބޭނުންފުޅުވާ ކަންކަން ތިޔަބޭފުޅުން އަޅުގަނޑަށް އެބަ ހުށަހަޅުއްވަމުން ގެންދަވާ. އަޅުގަނޑު ޤަބޫލުކުރަން އެކަންކަން.\nއެއާއެކީވެސް އަޅުގަނޑު ދަންނަވާލަން ބޭނުމީ، މި” އަންނަނީ“ ބޯޑު ޖަހައިގެން އަޅުގަނޑުމެން އިންތިޒާރު ކުރާކަމަށްވަންޏާ، އެ” އަންނަނީ“ ބޯޑު ޖަހާފައި އެއަށް ޖާގަ އެބަ ހޯދަންޖެހޭ ދޮގެއްތޯ. އެއަށް ޖާގަ ހޯދަން އެބަޖެހޭ. އެހެންވީމާ، އެއަށް ޖާގަ ހޯދުމަށްޓަކައި އަޅުގަނޑަށް ތިޔަބޭފުޅުންނަށް އެހީވެވޭނެ. އެކަމު އަޅުގަނޑު ތިޔަބޭފުޅުންނަށް އެހީވުމަށްޓަކައި، ފުރަތަމަ ތިޔަބޭފުޅުން އަޅުގަނޑަށް އެހީވާށޭ. އޭރުން އިރާދަކުރެއްވިއްޔާ އަޅުގަނޑުމެން ދެބައި މީހުން މިކުރާ އުއްމީދާއި، އެ އުއްމީދު ތަންފީޒުވެގެން ދިޔުމަށް ﷲގެ ރަޙްމަތް އޭގައި މިންވަރު ކުރައްވާނެ. ރައްޔިތުންނަށް ބޭނުންވާ ކަންކަން ކުރުމުގައި، އެމީހުންގެ ކަންކަމާ ޙަވާލުވެހުރި މީހަކު އިސްވެ އިޚްލާޞްތެރިކަމާއެކީ ކަންކަން ކޮށްދޭކަމަށްވަންޏާ، ﷲގެ ރަޙްމަތާއި ބަރަކާތް އެކަމުގައި މިންވަރު ކުރައްވާނެ.\nއެހެންވީމާ، އެއީ އަޅުގަނޑުމެން ސުވާލު އުފައްދާކަމެއްނޫން. އަޅުގަނޑުމެން ހަމައެކަނި އެކަމުގައިވެސް، އެއާ ގުޅުންހުރި ކަމެއްގައިވެސް އުފައްދަންޖެހޭ ސުވާލަކީ، އަޅުގަނޑުމެންނާ ވާދަކުރައްވާ ބޭފުޅުން، އެބޭފުޅުން އެ ކުރައްވާ ކަންކަމުގައި ކިހާ ވަރަކަށްތޯ އިސްލާމްދީނުގެ ކަންކަމަށް އެބޭފުޅުންގެ ޝައުޤުވެރިކަން އޮންނަނީ. އެއީ، އެހެން ދަންނަވަންޖެހެނީ ކޮންމެހެން އަޅުގަނޑު އެބޭފުޅުންނާ ޖަދަލުކުރާކަށެއް ނޫން. އެހެން ދަންނަވަންޖެހެނީ، އެބޭފުޅުންގެ3އަހަރާއި އޭގެކުރީގެ މެނިފެސްޓޯގައި އެބޭފުޅުން ލިޔުއްވާފައިހުރި ވާހަކަތަކާއި، ވެރިކަމާ ހަވާލުވީމާ ދެންވެސް އެބޭފުޅުން މަސައްކަތްކުރެއްވީ ފައްޅިކަހަލަ އެއްޗެހި އެޅުމުގެ ޖާގަ އިސްލާމްދީނުގައި އެއްވެސް ވަރަކަށް އެބައޮތްތޯ އިސްލާމީ ދައުލަތެއްގައި. އެ ސުވާލު ކުރެއްވީމާ އަޅުގަނޑުމެން އެ ސުވާލު މި ކުރަން މިޖެހެނީ. އެހެން ނޫނިއްޔާ އެވާހަކައެއް އަޅުގަނޑުމެން ނުދައްކާނަން.\nއެހެންވީމާ، އަޅުގަނޑު ވާހަކަކޮޅު ނިންމާލާނަން. ވާހަކަކޮޅު ނިންމާލަމުންވެސް ހަމަ ކޮލަމާފުށީގައި ދަންނަވާލަން ބޭނުންވަނީ، އުއްމީދާއެކީ ކުރިއަށް ވަޑައިގަންނަވާށޭ. އަޅުގަނޑުމެން އުއްމީދު ކުރަންވާނެ. އަބަދުވެސް ޒުވާނުންގެ އުއްމީދުތަކާއި، އިސް ރަށްވެހިންގެ އުއްމީދުތަކާ، މީގެ ވަރަށްގިނަ ކަންތައްތަކުގައި ޙަޤީޤަތާ ހަމައަށް އަޅުގަނޑުމެންނަށް އާދެވިއްޖެ. ވަރަށް ގިނަ ކަންތައްތަކެއް ކުރެވިއްޖެ. އެކަމަކު އެ ކުރެވުނު ކަންކަމުން އަނެއްކާވެސް ކުރިއަށް ދިޔުމަށް އަޅުގަނޑުމެންނަށް އިތުރަށް ލާޒިމު އެބަކުރޭ. ކޮލަމާފުށީގައި މިކަހަލަ ކަންތައްތަކެއް ދެން ހަމަޖެހިގެން ދިޔައިމާ ދެން ކޮލަމާފުށީގެ ރައްޔިތުން އަޅުގަނޑު ކައިރީ ވިދާޅުވާނެ، ރައީސްއޭ، ދެން ކޮށްދެއްވާނީ ކޮންކަމެއްހެއްޔޭ؟ އެހެންވީމާ، ދެން ކޮށްދޭންޖެހޭ ކަންތައްތަކުގެ ތެރޭގައި އަޅުގަނޑުމެން މިޖެހެނީ ހަމަ އަނެއްކާވެސް ޒުވާނުންނަށް، އާއިލާތަކަށް އާމްދަނީ އިތުރުވާނޭ ކަންކަން ކުރަން. އެއީ، އާއިލާތަކަށް ބޭނުންވާ އެހެން ކަންތައްތައް ފުދިގެން އެބަދޭ.\nދެން ބޭނުންވާނެ ކަންކަމަކީ އާމްދަނީ ހޯދާނޭ ކަންކަން ކުރުން. ގޯތިނެތް މީހުންނަށް ޚާއްޞަކޮށް، މިރަށަށް މުހިންމުކަމެއް ކަންނޭނގެ މިއީ. ގޯތިނެތް މީހުންނަށް ރައީސްގެ ވިސްނުމުގައި ދެން ކިހިނެއްތޯ އެމީހުން އުޅޭނެ، އެމީހުން ގެދޮރުވެރިކުރާނޭގޮތަކީ ކޮބައިތޯ. އެހެންވީމާ، ރައީސް އެއަށް ޚިޔާލުތަކެއް ދީފިން. އޭގެ މާނައަކީ، ކޮންމެހެން މިރަށުން ހުރިހާ އެންމެން މާލެއަށް އަންނަ ވާހަކައެއް ނޫން. އެކަމަކު މިހާރުވެސް ކޮލަމާފުށީގެ ރައްޔިތުންތަކެއް މާލޭގައި އެބައުޅުއްވާ. މާލޭގައި ކޮލަމާފުށީގެ ރައްޔިތުންތަކެއް އުޅުއްވާއިރު ކީއްވެގެންތޯ މިހާރު އެ އުޅުއްވާ ގޮތަށްވުރެ ތަނަވަސްކޮށް ރައީސް ޔާމީން ހަދައިދޭ އެޕާޓްމަންޓްތަކުގައި ނޫޅޭންވީ ސަބަބެއް އެބައޮތްތޯ. ހަމަ އުޅެންވީ ދޮގެއްތޯ. އެހެންވީމާ، އެ ޖާގަ އަޅުގަނޑު ހޯދާފައި އެއޮތީ. ރާއްޖޭގެ ހުރިހާ ރަށެއްގެ މީހުން މާލޭގައި އެބަ ދިރިއުޅޭ.\nއެހެންވީމާ، މާލޭގައި މިހާރު ދިރިއުޅޭއިރު ހަމަ ޙަޤީޤަތުގައިވެސް ވަރަށް އާދައިގެގޮތެއްގައި ދެ ބެޑްރޫމް އެޕާޓްމަންޓެއްގައި ތިން ހަތަރު ފެމިލީ އުޅޭކަން އަޅުގަނޑުމެން އެންމެންނަށް އެނގޭ. އެހެންވީމާ، އެ މީސްމީހުންގެ ފެމިލީތައް ތިން ހަތަރު ފެމިލީއަށް ހަދާފައި، ތިން ހަތަރު އެޕާޓްމަންޓް އެ ފެމިލީތަކަށް ލިބުނީމާ، އެއީ ދޮގެއްތޯ ތަރައްޤީއަކީ. ތަރައްޤީގެ ކަންކަމަކީ، އެބޭފުޅުން އެ ވިދާޅުވާގޮތަށް މިކަހަލަ ހުރިހާކަމެއް ފުރިހަމަވެގެން ދިޔުން. އެހެންވީމާ، މި ހުރިހާކަމެއް ފުރިހަމަވެގެން، ވަށާޖެހޭގޮތަށް މިވާހަކަ ދައްކާ އަޑެއް އަޅުގަނޑަކަށް އަދި ނީވޭ އެބޭފުޅުންގެ ފަރާތަކުން. އެބޭފުޅުން ފަށްޓަވަނީ ރައީސް ޔާމީން ކުރާ ކަންކަން ގޯސްވެގެން. ނިމޭއިރު އެކަންކަން ކުރާ ވާހަކަ އެދައްކަވަނީ. އެބޭފުޅުން ފައްޓަވާނީ ލޯނު ނެގުމަކީ ގޯސްކަމެކޭ ވިދާޅުވެފައި، ރަށްރަށަށް ވަޑައިގަތީމާ ރައްޔިތުން މިބުނަނީ، ލޯނު ނަގައިގެންވެސް މިކަން ކޮށްދޭށޭ. ދެން އެވިދާޅުވަނީ ތިކަންވެސް ތިމަންނަމެން ކޮށްދޭނަމޭ. އެހެންވީމާ، އެބޭފުޅުން ދައްކަވަން ބޭނުންނުވާ ވާހަކައަކީ، އެކަން ކޮށްދޭން ފައިސާ ހޯދާނީ ކިހިނެއްތޯ. ލޯނު ނުނަގާކަމަށްވަންޏާ އެފައިސާ ހޯދޭނެ ހަމައެކަނި ގޮތަކީ ރައީސް ޔާމީން ތަރައްޤީކޮށްފައިހުރި ރައުސްމާލު އަނެއްކާވެސް ވިއްކާލަންޖެހޭނީ.\nއަޅުގަނޑަކަށް ހިޔެއްނުވޭ މިއަދަކު ދިވެހި ރައްޔިތުން ދެން އިތުރަކަށް އަޅުގަނޑުމެން އުފައްދާފައިހުރި މުދާ ވިއްކަން ބޭނުންހެނެއް. އެ މުދާ ވިއްކަން ބޭނުންނަމައެއް އެއަރޕޯޓް އަނބުރާ ހޯދާކަށް އަޅުގަނޑުމެން ކުރި އިޙްތިޖާޖެއް ނުކުރީމުސް. އަދި އެކުރި އިޙްތިޖާޖުގެ ހޫނުކަން، ނޫނީ އެކުރި އިޙްތިޖާޖުގެ ހިތިކަން އެބޭފުޅުން ހަނދުމަފުޅު ހުންނާނެ. އޭގެތެރޭގައި އެބޭފުޅުން އެކުރެއްވި ކަންކަމަކީ، ކަމުނުދާ ކަންކަންކަމަށް މުޅި ރައްޔިތުން ތެދުވެ ދެންނެވި. ހަމައެގޮތަށް އައި ދުވަހެއް ޑިސެމްބަރު 23 ވަނަ ދުވަހަކީ. އޭރު އެންމެން ނުކުތީ އެ ސަރުކާރުން ކުރާ ކަންކަމާ ދެކޮޅަށް. މިއަދުވެސް ރާއްޖޭގެ ރައްޔިތުންގެ ގިނަ ބައެއްގެ ވިސްނުންހުރީ އެގޮތަށް. ފިކުރު ހުރީ އެގޮތަށް. ހަމައެކަނި މިބަލަނީ، ވޯޓު ފޮށްޓާ ހަމައަށް ދިޔައިމާ އަންނާނީ ކޮންކަހަލަ ނަތީޖާއެއްތޯ. ނަތީޖާ ހޯދުމުގައި އަޅުގަނޑުމެން އަބަދުވެސް ޖެހޭނީ އިޚްލާސްތެރިކަމާއެކީ، އިޚްލާސްތެރިކަމާއެކީ މިދެންނެވިގޮތަށް ރައްޔިތުންނަށް ޚިދުމަތްކުރާ ބަޔަކަށް ޖާގަދިނުމަށް.\nކޮލަމާފުށިން އަޅުގަނޑަށް ތިޔަވިދާޅުވި މަރުޙަބާއަށް ވަރަށް ބޮޑަށް ޝުކުރު ދަންނަވަން. ކޮލަމާފުށީގެ ރައްޔިތުންނަށް އެހީވުމަށްޓަކައި، އަޅުގަނޑު ހަމަ ވާހަކަކޮޅޫ ނިންމާލަމުން ތިޔަބޭފުޅުންނަށް އިލްތިމާސް ކުރަނީ ފުރަތަމަ މިކަމުގައި އަޅުގަނޑަށް އެހީތެރިވެދެއްވާށޭ. ވަރަށް ބޮޑަށް ޝުކުރިއްޔާ.


Huvadhu Atoll Uthuruburi Atoll Council – ހުވަދުއަތޮޅުއުތުރުބުރީ 03ވަނަ އަތޮޅު ކައުންސިލްގެ 001ވަނަ ބައްދަލުވުމުން ނިންމި ކަންތައްތައް\nހުވަދުއަތޮޅުއުތުރުބުރީ 03ވަނަ އަތޮޅު ކައުންސިލްގެ 001ވަނަ ބައްދަލުވުމުން ނިންމި ކަންތައްތައް\nހުވަދުއަތޮޅު އުތުރުބުރީ އަތޮޅުކައުންސިލްގެ 100 ވަނަ ބައްދަލުވުން 06 އޮގަސްޓް 2019 ވީ އަންގާރަ ދުވަހު ވަނީ ބޭއްވިފައެވެ. މި ބައްދަލުވުން ބޭއްވުނީ އަތޮޅުކައުންސިލް އިދާރާގެ ޖަލްސާކުރާ މާލަމުގައެވެ.\n100 ވަނަ ބައްދަލުވުމުގެ އެޖެންޑާ ފާސްކުރުން\nނިންމެވި ގޮތް: މިބައްދަލުވުމުގެ އެޖެންޑާ ފާސްކުރުމަށް ރިޔާޞަތުން ރައީސް އަޙުމަދު ފުއާދު ހުށަހެޅުއްވުމުން ނާއިބު ރައީސް އަޙުމަދު ނަޒުމީން ހުށަހެޅުއްވި ގއ. ކަނޑުހުޅުދޫ ކައުންސިލާއި އެރަށު ޒުވާނުންނާއި ގުޅިގެން އަތޮޅުފެންވަރުގައި އަޟުޙާ އީދު ކުލަގަދަކޮށް ފާހަގަކުރުމަށްޓަކައި އަތޮޅުކައުންސިލުގެ އެހީތެރިކަމަކަށް އެދިފައިވާތީ އެކަމާމެދު ގޮތެއް ނިންމުމާއި، ރިޔާޞަތުން ރައީސް އަޙުމަދު ފުއާދު ހުށަހެޅުއްވި، އަތޮޅު ޤުރުޢާން މުބާރާތުގެ މުޅި މުބާރާތުގެ 2ވަނަ އަދި3ވަނަ އަށް އިނާމް ކަނޑައެޅުމާއި، ގދ.ތިނަދޫ ރޯމިޔޯ އޮޑީގަލަ އިންވެސްޓްމަންޓުން މިއަތޮޅު ކަހުފަރުން ވެލިނެގުމުގެ ހުއްދަ އަކަށް އެދިފައިވާތީ، މިކައުންސިލުން ރޯޔަލްޓީގެ ގޮތުގައި ކަނޑައަޅާފައިވާ އަދަދާއިމެދު އިތުރުގޮތެއް ކަނޑައެޅުން އެޖެންޑާއަށް އިތުރުކުރުމަށްފަހު މިބައްދަލުވުމުގެ އެޖެންޑާ ކައުންސިލަރުންގެ އިއްތިފާގުން ފާސްކުރެވުނެވ\nއަތޮޅުކައުންސިލުން ދޭ ނަމޫނާ އެއްގޮތަށް ޓްރޮފީ ހެދުމަށް ހުށަހެޅާފައިވާ އެސްޓިމޭޓްތަކާއިބެހޭ ގޮތުން ބިޑު ކޮމިޓީން ނިންމާފައިވާ ނިންމުމާމެދު ގޮތެއް ނިންމުން\nނިންމެވި ގޮތް: އަތޮޅުކައުންސިލުން ދޭ ނަމޫނާ އެއްގޮތަށް 500 ޓްރޮފީ ހެދުމަށް އަލުން ޢިޢުލާނުކޮށް، އިޢުލާންކުރާއިރު ޓްރޮފީތައް ހެދުމަށް ކުރިން މިކައުންސިލަށް ހުށަހަޅާފައިވާ އެސްޓިމޭޓްތަކުގެ އަގު ބޮޑުކަން އިޢުލާނުގައި ފާހަގަ ކުރެއްވުމަށާއި، މިފަހަރު އެސްޓިމޭޓްތައް ހުށަހަޅުއްވާއިރު ޓްރޮފީތަކުގެ ސާމްޕަލެއް ހުށަހަޅައިދެއްވުމަށް އިޢުލާނުގައި ބަޔާންކޮށްދެއްވުމަށްވެސް ކައުންސިލަރުންގެ އިއްތިފާގުން ނިންމެވިއެވެ.\nއަތޮޅުކައުންސިލް އިދާރާގެ ތަކެތި އަނބުރާ ދައްކާ ގޮތަށް ކުއްޔަށް ދޫކުރުމާބެހޭ އުސޫލު ފާސްކުރުން\nނިންމެވި ގޮތް: އަތޮޅުކައުންސިލް އިދާރާގެ ތަކެތި އަނބުރާ ދައްކާ ގޮތަށް ކުއްޔަށް ދޫކުރުމާބެހޭ އުސޫލު ފާސްކުރުމަށާއި، މިއަދުން ފެށިގެން އެއަށް އަމަލުކުރުމަށް ކައުންސިލަރުންގެ އިއްތިފާގުން ނިންމެވިއެވެ.\nސޮސައިޓީ އޮފް ކޮލަމާފުށީ ޔޫތާއި މިކައުންސިލާއި ގުޅިގެން ބާއްވަން ނިންމާފައިވާ އަތޮޅު ފުޓުސަލް މުބާރާތް “ޖަޒީރާ ކަޕް 2019″ އަށް އެހީތެރިކަމެއް ވެދެއްވުމަށް އެދިފައިވާ ނަންބަރު: SKY/2019/49 ސިޓީއާއި ބެހޭ ގޮތުން ގޮތެއް ނިންމުން\nނިންމެވި ގޮތް: ކޮލަމާފުށީ ކައުންސިލް މެދުވެރިކޮށް ސޮސައިޓީ އޮފް ކޮލަމާފުށީ ޔޫތާއި، މިކައުންސިލާއި ގުޅިގެން ބާއްވަން ނިންމާފައިވާ އަތޮޅު ފުޓުސަލް މުބާރާތް “ޖަޒީރާ ކަޕް 2019″ ނިންމުމަށް ޖުމުލަ ޚަރަދުވަނީ ކިހާވަރެއްތޯ ބެއްލެވުމަށާއި، އަދި މިކައުންސިލުން އެޙީގެ ގޮތުގައި ފޯރުކޮށްދެވޭނީ ކިހާވަރެއްތޯބައްލަވައި، އެ ޚަރަދުތައް ކައުންސިލްގެ ދެން އޮންނަ ބައްދަލުވުމަކަށް ހުށަހެޅުއްވުމަށް ކައުންސިލަރުންގެ އިއްތިފާގުން ނިންމެވިއެވެ.\nމިނިސްޓްރީ އޮފް ހައުސިންގ އެންޑް އާރބަން ޑިވެލޮޕްމަންޓް އިން މިއަތޮޅުގައި އެޅުމަށް ހަމަޖެހިފައިވާ 750 ހައުސިންގ ޔުނިޓާއިބެހޭ ގޮތުން ފޮނުވާފައިވާ ނަންބަރު: 138-DS2/241/2019/3 ސިޓީއާއި ބެހޭ ގޮތުން ގޮތެއް ނިންމުން\nނިންމެވި ގޮތް: އަތޮޅުގެ ރައްޔިތުނަށް ބޯހިޔާވަހިކަން ފޯރޮކޮށްދެވޭނީ 1350 ހައުސިންގ ޔުނިޓް ލިބިގެންކަމަށާއި، އެހެންކަމުން އެއަދަދު ހަމަވާވަރަށް މިއަތޮޅަށް ހައުސިންގ ޔުނިޓްތައް އިތުރުކޮށްދެއްވުން މިނިސްޓްރީގައި އެދިވަޑައިގަތުމަށް ކައުންސިލަރުންގެ އިއްތިފާގުން ނިންމެވިއެވެ.\nޑިޕާޓްމަންޓް އޮފް ހެރިޓޭޖުން މައުނަވީ ތަރިކައިގެ މައުލޫމާތު އެއްކުރުމާބެހޭގޮތުން ފޮނުވާފައިވާނަންބަރު: 222-DSA/CIR/2019/1ސަރކިއުލަރ އާއި ބެހޭ ގޮތުން ގޮތެއް ނިންމުން\nނިންމެވި ގޮތް: ޑިޕާޓްމަންޓް އޮފް ހެރިޓޭޖުން މިކައުންސިލަށް ފޮނުވާފައިވާ ސިޓީގައި ބަޔާންކޮށްފައިވާ މައުނަވީ ތަރިކައިގެ މައުލޫމާތު އެއްކުރުމަށް ރަށުކައުންސިލްތަކަށް ހުށަހަޅައި، އެ މައުލޫމާތު އެ ޑިޕާޓްމަންޓްގެ ސިޓީގައި ކަނޑައަޅާފައިވާ ތާރީޚަށް ފޮނުއްވުމަށް ކައުންސިލަރުންގެ އިއްތިފާގުން ނިންމެވިއެވެ.\nޖަންގަލް ސްޕޯޓްސް ކުލަބާއި، މޭރީ ސްޕޯޓްސް ކުލަބުން ޖަޒިރާ ކަޕްގެ މެޗްތައް ކުޅޭ ދުވަސްތަކުގެ ދަތުރުތައް ހަމަޖައްސައިދިނުމަށް އެދިފައިވާތީ އެކަމާމެދު ގޮތެއް ނިންމުން\nނިންމެވި ގޮތް: ޖަންގަލް ސްޕޯޓްސް ކުލަބާއި، މޭރީ ސްޕޯޓްސް ކުލަބުން ކޮލަމާފުށީގައި އޮންނަ ޖަޒީރާކަޕްގެ މެޗްތައް ކުޅޭ ދުވަސްތަކުގައި ދަތުރު ހަމަޖައްސައިދެއްވުމަށް މިކައުންސިލުގައި އެދިފައިވާތީ، އެ2ޓީމަށްވެސް އަމިއްލައަށް ތެޔޮދީގެން މިކައުންސިލުގެ ލޯންޗުގައި 1 ދަތުރުކުރެވިދާނެކަމަށް ކައުންސިލަރުންގެ އިއްތިފާގުން ނިންމެވިއެވެ.\nގއ.މާމެންދޫ އަސަރީގެ އަޙުމަދު ރާޝިދު މިކައުންސިލަށް ފޮނުވާފައިވާ ސިޓީއާއިބެހޭ ގޮތުން ގޮތެއް ނިންމުން\nނިންމެވި ގޮތް: މިއަތޮޅުން ޑަޔަލިސިސްގެ ޚިދުމަތް ދެވޭނެ ގޮތް ހަމަޖައްސައިދެއްވުމަށް ކަމާބެހޭ ފަރާތްތަކުގައި މިކައުންސިލުން ދަންނަވާނެކަމަށް އެ ސިޓީގައި ޖަވާބުގައި ދެންނެވުމަށް ކައުންސިލަރުންގެ އިއްތިފާގުން ނިންމެވިއެވެ.\nއަދި މިއަތޮޅުގައި ތިބި ޑަޔަލިސިސް ހަދަންޖެހޭ ފަރާތްތަކުގެ ސަރވޭއެއް ހަދައި ހެލްތް މިނިސްޓްރީއަށް ފޮނުއްވުމަށްވެސް ކައުންސިލަރުންގެ އިއްތިފާގުން ނިންމެވިއެވެ.\nގއ. ކަނޑުހުޅުދޫ ކައުންސިލާއި އެރަށު ޒުވާނުންނާއި ގުޅިގެން އަތޮޅުފެންވަރުގައި އަޟުޙާ އީދު ކުލަގަދަކޮށް ފާހަގަކުރުމަށްޓަކައި އަތޮޅުކައުންސިލުގެ އެހީތެރިކަމަކަށް އެދިފައިވާތީ އެކަމާމެދު ގޮތެއް ނިންމުން\nނިންމެވި ގޮތް: ގއ. ކަނޑުހުޅުދޫ ކައުންސިލާއި އެރަށު ޒުވާނުންނާއި ގުޅިގެން އަތޮޅުފެންވަރުގައި އަޟުޙާ އީދު ކުލަގަދަކޮށް ފާހަގަކުރުމަށް ރާވާފައިވާ ކަންތައްތަކުގެ ތެރޭގައި ހިމެނޭ އުޟުހިޔާ ކަތިލުން މިކައުންސިލުން ސްޕޮންސަރ ކޮށްދިނުމަށް ފެނިވަޑައިގަންނަވާކަމަށް ކައުންސިލަރުންގެ އިއްތިފާގުން ނިންމެވިއެވެ. އަދި އެކަމަށް ޚަރަދުވާ ފައިސާ -/5000 (ފަސްހާސް ރުފިޔާއަށްވުރެ) ބޮޑުނުވާގޮތަށް މިކައުންސިލުގެ ދީނީ ދަރުސްދިނުމުގެ ޕްރޮގްރާމްގެ ކޯޑުން ނެންގެވުމަށްވެސް ކައުންސިލަރުންގެ އިއްތިފާގުން ނިންމެވިއެވެ.\nއަތޮޅު ޤުރުޢާން މުބާރާތުގެ މުޅި މުބާރާތުގެ 2ވަނަ އަދި3ވަނަ އަށް އިނާމް ކަނޑައެޅުން\nނިންމެވި ގޮތް: އަތޮޅު ޤުރުޢާން މުބާރާތުގެ ދެގޮފިން މުޅި މުބާރާތުން 1ވަނަ އަށް ހޮވޭ ފަރާތަށް އުމުރާ ދަތުރުގެ ސްޕޮންސަރއެއް ހަމަޖެހިފައިވާކަމަށާއި، މުޅި މުބާރާތުން 2ވަނަ އަށް ހޮވޭ ފަރާތައް ލެޕްޓޮޕެއް ދިނުމަށާއި، 3ވަނައަށް ހޮވޭ ފަރާތަށް ޓެބްލެޓެއް ދިނުމަށް ކައުންސިލަރުންގެ އިއްތިފާގުން ނިންމެވިއެވެ.\nގދ.ތިނަދޫ ރޯމިޔޯ އޮޑީގަލަ އިންވެސްޓްމަންޓުން މިއަތޮޅު ކަހުފަރުން ވެލިނެގުމުގެ ހުއްދަ އަކަށް އެދިފައިވާތީ، މިކައުންސިލުން ރޯޔަލްޓީގެ ގޮތުގައި ކަނޑައަޅާފައިވާ އަދަދާއިމެދު އިތުރުގޮތެއް ކަނޑައެޅުން\nނިންމެވި ގޮތް: ގދ.ތިނަދޫ ރޯމިޔޯ އޮޑީގަލަ އިންވެސްޓްމަންޓުން މިއަތޮޅު ކަހުފަރުން ވެލިނެގުމުގެ ހުއްދަ އަކަށް އެދިފައިވާތީ، އީޕީއޭގެ ޤަވާއިދުގެ ދަށުން ވެލިނެގުމުގެ ހުއްދަދެއްވައި، 1 އަހަރު ދުވަހުގެ މުއްދަތަށް ދެފަރާތުގެ އެއްބަސްވުމެއް ހަދައި ކޮންމެ މަހަކު -/25000 ރުފިޔާ ރޯޔަލްޓީގެ ގޮތުގައި މިކައުންސިލަށް ދެއްކުމަށް ކައުންސިލަރުންގެ އިއްތިފާގުން ނިންމެވިއެވެ.\nއަދި، އެގޮތަށް އެފަރާތުން އެއްބަސްނުވާނަމަ ވެލި ނަގަން ބޭނުންވާ ކޮންމެ މަހަކު މިކައުންސިލުން ވަކިން ހުއްދަ ނަގައިގެން ރޯޔަލްޓީގެ ގޮތުގައި ކޮންމެ މަހަކު -/35000ރުފިޔާ މިކައުންސިލަށް ދެއްކުމަށާއި، އީޕީއޭގެ ޤަވާއިދުގެ ދަށުން އެކަން ކުރުމަށް އެފަރާތުގައި ދެންނެވުމަށްވެސް ކައުންސިލަރުންގެ އިއްތިފާގުން ނިންމެވިއެވެ.\nނިންމެވި ގޮތް: އަތޮޅު ކައުންސިލް އިދާރާއަށް އެކިފަރާތްތަކުން ފައިސާ ހޯދުމަށް އެދި ހުށަހަޅުއްވާފައިވާ ބިލްތަކަށް ދައްކަންޖެހޭ 22474/93 (ބާވީސްހާސް ހަތަރުސަތޭކަ ހަތްދިހަ ހަތަރު ރުފިޔާ/ނުވަދިހަ ތިންލާރި) ދިނުމަށް ބައްދަލުވުމުގައި ބައިވެރިވަޑައި ގެންނެވި ކައުންސިލަރުންގެ އިއްތިފާގުން ނިންމެވިއެވެ.


Ventilator mahsala: Dhauvaa nukuran "bahanaa" dhahkaa kamuge thuhumathu\nވެންޓިލޭޓަރު މައްސަލާގައި ދައުވާ ނުކުރަން ނިންމި ސަބަބު ސާފުކޮށް ދެއްވަން ޕީޖީ ހުސެއިން ޝަމީމް ބޭއްވި ނޫސްވެރިންގެ ބައްދަލުވުން. -- އަވަސް ފޮޓޯ: އަހުމަދު އަޝްހާދު އަބްދުﷲ (ޖެރީ)\nކޮވިޑް-19 އާ ގުޅިގެން ރާއްޖެއަށް ބޭނުންވާ ވެންޓިލޭޓަރުތައް ހޯދުމުގައި ކޮރަޕްޝަން ހިންގި ކަމަށް ބުނެ އެންޓި ކޮރަޕްޝަން ކޮމިޝަން (އޭސީސީ) އިން އެކުލަވާލި ތަހުގީގު ރިޕޯޓުން ދައުވާ ކުރެވޭ މިންވަރަށް ހެކި އެބަ ހުރި ކަމަށް ރައްޔިތުންގެ މަޖިލީހުގެ ރައީސް އަދި ކުރީގެ މުހައްމަދު ނަޝީދު މިއަދު ވިދާޅުވެއްޖެ އެވެ.\nއޭސީސީ އިން ހެލްތުގެ އޮޑިޓް ރިޕޯޓުގެ މައްސަލަ ތަހުގީގު ކޮށް ހެލްތު މިނިސްޓަރު އަބްދުﷲ އަމީން ހިމެނޭ ގޮތަށް ޖުމްލަ 11 މީހުންނަށް ދައުވާ ކޮށްދިނުމަށް ޕީޖީ އޮފީހަށް ފޮނުވާފައިވަނީ މިދިއަ މަހުގެ 14 ވަނަ ދުވަހު އެވެ. ޕީޖީ އަށް ފޮނުވީ މަގާމުގެ ނުފޫޒު ބޭނުން ކޮށްގެން ވަކި ބަޔަކަށް ފައިދާ ހޯދި ކަމަށްބުނެ ދައުވާ ކޮށްދިނުމަށެވެ.\nއެ މައްސަލާގައި އޭސީސީ އާއި ޕީޖީ އާމެދު ހިލާފު އުފެދިފައިވާތީ އެ މައްސަލަ އިތުރަށް ބަލައިދިނުމަށް އެދި ރިޔާސަތުން ފޮނުވާފައިވާ މައްސަލަ މަޖިލީހުގެ ޖުޑިޝަރީ ކޮމިޓީން ދިރާސާ ކުރި ގޮތުގެ ރިޕޯޓް އެ ކޮމިޓީގެ މުގައްރިރު އަދި މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) ވަނީ މިއަދުގެ ޖަލްސާއަށް ހުށަހަޅުއްވައިފަ އެވެ.\nއެ ރިޕޯޓާ ގުޅޭގޮތުން، ރިޔާސަތުގައި އިންނެވި ނަޝީދު ވަނީ އިންތި އާ ގިނަ ސުވާލުތަކެއް ކުރައްވައިފަ އެވެ.\n"އަޅުގަނޑުގެ ހިތަށް ވަންނަ ސުވާލެއް އެބަވޭ. އެއްވެސް މުވައްސަސާއަކުން ބެލިތޯ މީގެއިން އެއްވެސް ރިޕޯޓެއްގައި ވޭތޯ، އިއްޒަތްތެރި މެމްބަރުންގެ ދިރާސާތަކުން އަދި އޭސީސީގެ ރިޕޯޓުންނާއި، އެހެން ހުރިހާ އެއްޗަކުން އެބައެނގޭ މުޅިން މިކަން ގޮސްފައިމިވަނީ ކޮރަޕްޝަންގެ އަމަލެއްގެ ގޮތުގައިކަން އެއްވެސް ޝައްކެތް ނެތް އެއްވެސް މީހަކަށް އޮޅުމެއް ވެސް ނާރާ އިތުރަށް ބެލިފަ އެބައޮތްތޯ އެ ފައިސާ ރާއްޖެއަށް އައި މަގެއް ނުވަތަ އެއްވެސް ދިިމާލަކުން ރާއްޖެ އައިސްފައިވޭތޯ؟” ނަޝީދު ސުވާލު ކުރެއްވި އެވެ.\nއޭގެ ޖަވާބުގައި އިންތި ވިދާޅުވީ އެގްޒެކިއުޓާސް ކުންފުންޏަށް ވެންޓިލޭޓަރު ފޯރުކޮށް ނުދިނުމުންވެސް އެ ފައިސާ ދައުލަތަށް އަނބުރަ ދައްކާފައިވާކަން އެގެން ނެތް ކަމަށެވެ.\nއެކަމާ ގުޅިގެން ނަޝީދު ވިދާޅުވީ މަރުކަޒީ ބޭންކު މެދުވެރިކޮށް އެ ފައިސާތައް އަނބުރާ ލިބިފައިވޭތޯ ވަރަށް ފަސޭހައިން ބެލޭނެކަމަށާއި، ނަމަވެސް އެކަން ތަހުގީގީ އިދާރާތަކުން ކޮށްފައިނުވާކަން މިހާރު ސާފުވެއްޖެ ކަމަށެވެ.\nއެ ރިޕޯޓުގެ ބަހުސްގައި ވާހަކަ ދެއްކެވި ގިނަ މެންބަރުން ވަނީ އޭސީސީގެ އިތުރުން ޕީޖީ އޮފީހަށްވެސް ވަރަށް ބޮޑަށް ފާޑުކިޔައިފަ އެވެ.\nއެ ފާޑުކިޔުންތަކަށް އިޝާރާތް ކުރައްވައި ނަޝީދު ވިދާޅުވީ، މި މައްސަލަ މަޖިލީހުން ދޫކުނުކުރާނެ ކަމަށެވެ.\nމަޖިލީހުގެ މިނިވަން މުއައްސަސާތަކާ ބެހޭ ކޮމިޓީއަށް އޭސީސީގެ މެންބަރުން މައުލޫމާތު ދެއްވަނީ. -- ފޮޓޯ: މަޖިލިސް\n"އަޅުގަނޑުމެން މި ތަނުގައި ތިއްބާ. އަޅުގަނޑު މި ތަނުގެ ރައީސްއަކަށް އިންނަނިކޮށް، ދައުލަތުން އެތައް މިލިއަން ރުފިޔާއެއް ވަގަށް ނަގައިގެން، ހަމަ އަޅުގަނޑުމެން ކުރިމަތީގައި ދުވެފައި ދަނިކޮށް ފެނުމުން، ދެން އެ ބަޔަކު ނުހިފަހައްޓައި ނުތިބެވޭނެ. މި ކަން އަޅުގަނޑުމެން އެބަ ކުރަން ޖެހޭ،" އެ މަނިކުފާނު ވިދާޅުވި އެވެ.\nނަޝީދު އިތުރަށް ވިދާޅުވީ އޭސީސީގެ ރިޕޯޓްގައި މިހާރު ހެކި ހިމެނޭ މިންވަރުން ވެސް ދައުވާ ކުރެވޭނެ ކަން މަޖިލީހުގެ ޖުޑިޝަރީ ކޮމިޓީއަށް ވެސް ފާހަގަވެފައިވާ ކަމަށެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޕްރޮސެކިއުޓާ ޖެނެރަލްގެ އޮފީސް + ހުސައިން ޝަމީމް އޭސީސީ މިނިސްޓްރީ އޮފް ހެލްތު ހެލްތް މިނިސްޓަރު އަބްދުﷲ އަމީން ކޮވިޑާ ގުޅޭ ހިޔާނާތްތައް


Nasheed Vanee Aailaage Beyfulhunaa Varah Gina Iru Vaahakafulhu Dhakkavaafa! - Vaguthu\nމިދިޔަ ބުރާސްފަތި ދުވަހުގެރޭ ނުރައްކާތެރި ބޮމުގެ ހަމަލާއެއްގައި އަނިޔާވެވަޑައިގެން ފަރުވާ ހޯއްދަވަމުން ގެންދަވާ ކުރީގެ ރައީސް މުހައްމަދު ނަޝީދު އިއްޔެ އެމަނިކުފާނުގެ އާއިލާގެ ބައެއް ބޭފުޅުންނާ ދިގުކޮށް ވާހަކަދައްކަވާފައިވާ ކަމަށް އެމަނިކުފާނުގެ ކޮއްކޯފުޅު އަދި ގާނޫނީ ވަކީލް ނާޒިމް އަބްދުއް ސައްތާރު ވިދާޅުވެއްޖެއެެވެ.\nހަމަލާ އަށް ފަހު ރައީސް ނަޝީދުގެ ހާލުކޮޅު ރަނގަޅުވެ ވެންޓިލޭޓަރުން ނެގުމަށް ފަހު ފުރަތަމަ ފަހަރަށް ވާހަކަދެއްކެވީ ވެސް އިއްޔެގެ ވަގުތެއްގައެވެ.\nމިވަގުތު އެމަނިކުފާނު ނުރައްކަލުން ސަލާމަތްވި ނަމަވެސް، އިންފެކްޝަންގެ ސަބަބުން އެމަނިކުފާނުގެ ހާލަތު ނުރައްކާވުމުގެ ފުރުސަތު އެބަ އޮތް ކަމަށް އެމަނިކުފާނަށް ފަރުވާދިން އޭޑީކޭއިން ވިދާޅުވެއެވެ. .\nToday @MohamedNasheed had lengthy conversations with some family members\n— Nazim Sattar (@nazimsat) May 8, 2021\nއޭޑީކޭ ހޮސްޕިޓަލުގެ ޗީފް މެޑިކަލް އޮފިސަރު ޑރ. އަލީ ނިޔާފް ވިދާޅުވީ، ނަޝީދަށް އަނިޔާ ލިބިގެން ހޮސްޕިޓަލަށް ގެނައީ އެރޭ 20:30 އެހާކަން ހާއިރު ކަމަށާއި އެވަގުތުން ފެށިގެން ޑޮކްޓަރުން ނަޝީދަށް އެޓެންޑް ވެފައިވާ ކަމަށެވެ. ނިޔާފް ވިދާޅުވީ، ނަޝީދުގެ އޮޕަރޭޝަންތައް ކުރިއަށް ގެންގޮސްފައިވަނީ ހޭނައްތައިގެން ކަމަށެވެ.\nއޭޑީކޭ ހޮސްޕިޓަލުގެ އޮޕަރޭޝަން ބަލިތަކަށް ޙާއްސަ ޑޮކްޓަރު ނިޝާން ވިދާޅުވީ، ނަޝީދު ހޮސްޕިޓަލަށް ގެނެވުނުއިރު ވަރަށް ބޮޑަށް ހަށިގަނޑުގެ ބައެއް ތަންތަނުން ލޭ ފައިބަމުން ދިޔަ ކަމަށާއި އެންމެ ފުރަތަމަ ބެލީ ލޭ ފައިބާ ތަންތަން ރަނގަޅު ކުރެވޭތޯ ކަމަށެވެ.\nރައީސް ނަޝީދަށް ލިބުނު އަނިޔާތަކަށް ފަރުވާ ކުރުމަށް މުޅިއަކު 16 ގަޑިއިރުގެ އޮޕަރޭޝަންތަކެއް ކޮށްފައިވާ ކަމަށާއި ރައީސް ނަޝީދު ވެންޓިލޭޓަރުން ނެގުނު ނަމަވެސް، އަދިވެސް ރިސްކު އޮތް ކަންކަން އެބަ ހުރި ކަމަށް އޭޑީކޭ އިން ވިދާޅުވެއެވެ. ގިނަ ސާޖަރީތަކެއް ހަދައި ނިންމާފައި އިންފެކްޝަންގެ ނުރައްކާ އޮންނާނެތީ ޑޮކްޓަރުންގެ ޓީމުން ގެންދަވަނީ ނަޝީދު ހާލުކޮޅު ކްރިޓިކަލް ކޭސްއެއްގެ ގޮތުގައި ނަންގަވައިގެން ވަރަށް ގާތުން ބަލަމުންނެވެ.\nމެއި 9, 2021 11:33\nސޯވަޓް؟ ނަޝީދު ތަންކޮޅެއް ދިގުކޮށް ފާހާނާ ކޮށްފި؟\nމެއި 9, 2021 11:43\nމިއަދު އައްނިއައް އަސްލުބަޑި އަކައްވެއްޖޭ ޔާމީން އައްވީމާ ގޫބައްޑާ އަކައްވީ މިހުރީ މިކަލޭގެ ކަންތައްހުންނަގޮތް އިންސާފައް ތަބާނުވާނަމަ ގައުމު ގައި މިފަދަ ކަންކަން އާންމުވަނީ\nފުޅު، ފުޅު ،ހާދަހާ ވާ އިއްޒަތަކާ ގަދަ ރެކޭ ދޯ ހަމަ ސަހަ ރޯ\nމެއި 9, 2021 12:33\nކިތަންމެ ރުޅި އަޔަސް އަންނި އަކީ ރާއްޖޭގެ ރައްޔިތުންނަށް ވަރަށް ގިނަ ކަންކަން ކޮއްދިން ބޭފުޅެއް.\nމަދު ބަޔަކަށް ކަންތައް ވިޔަސް ގިނަ ރައްޔިތުން ނަށް ޖެހުނީ ބަލާ ވެރިކަން އައްނިޔާ ހެދީ\nމެއި 9, 2021 12:41\nގޭތެރެއިން ދިން ހަމަލާއެއްވީމާ އާއިލާ މީހުންނާ ވަރަށް ވާހަކަދައްކަން ޖެހޭނެ! ދަރިފުޅު ބުނެފައި އޮތީ އެތެރޭގެ ޙަމަލާއެކޭ!\nމެއި 9, 2021 13:48\nބޮޑުވަގު ވައްކަންކުރީވެސް އަމިއްލަގެއިން.\nއެއްވެސް އިންސާނެއްގެ ފުރާނަ ދުއްވާލުމަކީ އެއްވެސް މުސްލިމަކު އެދޭނެ ގޮތެއް ނޫން. އެއީ މުސްލިމުންގެ ސިފައެއްނޫން. އެކަމަކު ރައީސް ޔާމީނާ ދޭތެރޭ އޭރު ފިނިފެންމާ ލޯންޗް ގޮއްވިއިރު އޭރު އިދިކޮޅުގައި ތިބިމީހުން ކަނތއްކުރީ ވަރަށް އިހާނެތިކޮށް .މަލާމާތްކޮށް އެކަންކުރި މީހުންނަށް ހިތްވަރު ދީ އެމީހުންނާއެކު ޑީލް ހަދައި ވަރަށް ދެރަކޮށް ކަންތައްކުރީ އަދިވެސް އެމަނިކްފާނަށް އިންސާފެއްނުލިބޭ.\nމެއި 9, 2021 16:37\nބަލަގަ ނަޝީދު އާއިލާމެންބަ ރުންނާ\nގިނައި ރުވާހަކަނުދައްކާ ދެންކާކުތަ އެމީހުންނާގިނައި ރުވާހަކަދައްކާނީ ؟\nވަ ރަށްހަމަނުޖެހޭޚަބަ ރެއް!!\nމެއި 9, 2021 17:47\nކަސައުޓީ ޒިންދަގީކޭ ގެ ބަޔެއް\nމެއި 9, 2021 18:16\nދަރިފުޅަށް އަޚުލާޤު ދަސްކޮށްދީ.


Ras Online - ޓޫރިޒަމް މިނިސްޓަރުގެ މަޤާމަށް ޑރ. މައުސޫމް\nޓޫރިޒަމް މިނިސްޓަރުގެ މަޤާމަށް ޑރ.ޢަބްދުﷲ މައުސޫމް އައްޔަން ކުރައްވާ މަޤާމުގެ ފަތްކޮޅު ރައީސުލްޖުމްހޫރިއްޔާ މިއަދު ދެއްވައިފިއެވެ.\nޑޮކްޓަރ ޢަބްދުﷲ މަޢުޞޫމް މަޤާމުގެ ހުވައިކުރެއްވުމާއި، މަޤާމުގެ ފަތްކޮޅު ދެއްވުމުގެ ރަސްމިއްޔާތު އޮތީ، މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ. ހުވައިލައިދެއްވީ، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އަލްއުސްތާޛު މަޙާޒު ޢަލީ ޒާހިރެވެ. ހުވައިކުރެއްވުމަށްފަހު، ޑޮކްޓަރ ޢަބްދުﷲ މަޢުޞޫމް ވަޒީރުންގެ މަޖިލީހުގެ މެންބަރުންގެ ހުވައިގެ އިޤްރާރުގައި ސޮއިކުރެއްވިއެވެ.\nޑރ، މައުސޫމް އަލުން ވަޒީރު ކަމަށް ވަޑައިގެންނެވީ ޖުމްހޫރީ ޕާޓީގެ ސްލޮޓެއްގެ ގޮތުގަ އެވެ. މިއަދު އެ މަގާމަށް އައްޔަން ކުރެއްވުމުގެ ކުރިންވެސް ޓޫރިޒަމް މިނިސްޓަރު ކަމުގެ މަގާމުމައުސޫމް ފުރުއްވެވި އެވެ. މި ސަރުކާރާއެކު މިހާތަނަށް ހުންނެވީ ސިންގަޕޫރުގައި ހުންނަވާ ރާއްޖޭގެ ސަފީރުކަމުގަ އެވެ.\nޑރ. މަޢުޞޫމް ވަނީ ސަރުކާރުގެ މަތީ މަޤާމުތައްވެސް ފުރުއްވާފައެވެ. އެގޮތުން ޓުއަރިޒަމް މިނިސްޓަރ ކަމާއި، އެންވަޔަރަންމަންޓް މިނިސްޓަރ ކަމާއި، ރައްޔިތުންގެ މަޖިލީހުގެ ކެލާ ދާއިރާގެ މެންބަރުކަންވެސް ޑރ. ޢަބްދުﷲ މަޢުޞޫމް އަދާކުރައްވާފައިވެއެވެ.


މ.މުލީގައި މީރާގެ ކަލެކްޝަން ސެންޓަރެއް ހުޅުވައިފިި\nމ. މުލީގައި މީރާގެ ކަލެކްޝަން ސެންޓަރެއް މިއަދު ރަސްމީކޮށް ހުޅުވައިފިއެވެ. މިއަދު މ. މުލީގައި ބޭއްވި ހާއްސަ ހަފްލާއެއްގައި، މި ކަލެކްޝަން ސެންޓަރ ހުޅުވައިދެއްވީ މުލަކު އަތޮޅު ކައުންސިލުގެ ރައީސް، އައްޝައިޚް ޔޫސުފް ސިދުޤީއެވެ.\nމުލި ކަލެކްޝަން ސެންޓަރަކީ ރާއްޖޭގެ އެކި ސަރަޙައްދުތަކުގައި ދިރިއުޅޭ ރައްޔިތުންނާއި ޓެކްސް ދައްކާ ފަރާތްތަކަށް މީރާގެ ޚިދުމަތްތައް ވީހާވެސް ގާތުން ދިނުމަށް މީރާއިން ކުރަމުންދާ މަސައްކަތްތަކުގެ ތެރެއިން ކުރެވުނު މުހިއްމު މަސައްކަތެއްކަމަށް އެ އޮތޯރިޓީން މައުލޫމާތު ދެއެވެ.\nމީރާއިން މައުލޫމާތު ދޭ ގޮތުގައި، އަތޮޅުތަކުގައި ހުޅުވާފައިވާ މީރާގެ އޮފީސްތަކުން، މާލޭގައި ވެސް ޓެކްސް ދައްކާ ފަރާތްތަކަށް ލިބޭ ހުރިހާ ޚިދުމަތްތަކެއް ލިބޭނެއެވެ. އޭގެތެރޭގައި، ރަޖިސްޓަރީކުރުމާއި، ޓެކްސް ބަޔާންތައް ބަލައިގަތުމާއި، ޓެކްސް އަދި މީރާއަށް ބަލައިގަންނަ އެހެނިހެން ފައިސާ ބަލައިގަތުމުގެ އިތުރުން ޓެކުހާ ގުޅުންހުރި މައުލޫމާތު ބޭނުންވާ ފަރާތްތަކަށް އެ މައުލޫމާތު ފޯރުކޮށްދިނުމުގެ އިންތިޒާމް ވެސް ހަމަޖެހިފައިވާނެކަމަށް މީރާއިން މައުލޫމާތުދެއެވެ.\nމިހާތަނަށް މީރާއިން ވަނީ 17 އަތޮޅެއްގައި 18 އޮފީސް ގާއިމުކޮށް އެ އޮފީސްތައް މެދުވެރިކޮށް އަތޮޅުތަކުގައި ދިރިއުޅޭ ޓެކްސް ދައްކާ ފަރާތްތަކަށް ޚިދުމަތް ފޯރުކޮށްދޭން ފަށައިފައެވެ.


ދަނޑުވެރިކަން – Maldivian Democratic Party\nއެންމެނަށް ހަމަހަމަ ގޮތުގައި ދަނޑުވެރިކަމުގެ މަސައްކަތް ކުރުމުގެ ފުރުޞަތުތައް ހުޅުވާލުމާއި ދަނޑުވެރިކަމަކީ ތިމާވެއްޓާ ރަށްޓެހި މަސައްކަތަކަށް ހެދުމާއި، ރާއްޖޭގެ ތިމާވެއްޓާ ގުޅޭ ޓެކްނޮލޮޖީ ބޭނުންކޮށްގެން މި ދާއިރާ ފުޅާކުރުން\nެމްޑީޕީގެ ދަނދުވެރިކަމުގެ ސިޔާސަތަކީ ރައްޔިތުންނަށް ކާނާގެ ރައްކާތެރިކަން ހޯދައިދިނުމާ، ދަނޑުވެރިކަމުން ލިބޭ އިޤްތިސާދީ ނަފާ ރައްޔިތުންނަށް ހޯދައިދިނުމާ، ރާއްޖޭގެ ދަނޑުވެރިކަމުގެ އުފެއްދުންތެރިކަން އިތުރުކުރުމެވެ. އަދި ހަމައެއާއެކު ‘އެގްރިވިޔަފާރި’ ގެ މަސައްކަތުގައި އެންމެންނަށް ހަމަހަމަ ގޮތުގައި ބައިވެރިވުމުގެ ފުރުސަތު ހުޅުވާލުމާ، ދަނޑުވެރިކަމަކީ ތިމާވެއްޓާ ރައްޓެހި މަސައްކަތަކަށް ހެދުމާ، ރާއްޖޭގެ ތިމާވެއްޓާ ގުޅޭ ޓެކްނޮލޮޖީ ބޭނުންކޮށްގެން ދަނޑުވެރިކަން ކުރިއެރުވުމެވެ.\nދަނޑުވެރިކަމުގައި އަންހެނުންގެ ދައުރު ފުޅާކޮށް ދަނޑު މަސައްކަތުގެ އިތުރުން އެގްރިވިޔަފާރީގައި އަންހެނުންގެ ހިއްސާ އިތުރުކުރުމަކީ އެމްޑީޕީން އިސްކަންދޭ ކަމެކެވެ.\nދަނޑުވެރިކަން ކުރިއެރުވުމަށް ޖާގަ އޮތް ރަށްރަށުގައި ކުއްޔަށްދޭ އެގްރިދަނޑުތައް ގާއިމްކުރުމާ، ހައިޑްރޮޕޯނިކްސް ނިޒާމްތައް އިތުރުކުރުމާ، ދިވެހި އުފެއްދުން ގަންނާނެ ޤައުމީ ކޯޕަރޭޝަނެއް ހެދުމާ، އުތުރާ ދެކުނުގައި އެގްރިސެންޓަރުތައް ގާއިމްކުރުމާ، މާލީ އަދި ފަންނީ އެހީތެރިކަމާ ތަމްރީން ދިނުމުގެ މަޝްރޫއުތައް ހިންގުމާ، ދަނޑުވެރިކަމާ ގުޅޭ ގާނޫނީ އޮނިގަނޑުތައް ހަރުދަނާކޮށް ތަފާސް ހިސާބު އެއްކުރުމަކީ މިސިޔާސަތުގެ ދަށުން ހިންގޭނެ ކަންކަމެވެ.\nދަނޑުވެރިން ހައްދާ ތަރުކާރީއާ މޭވާ ތާޒާކަންމަތީ އެކި ރަށްރަށަށް ގެންގޮސް މާކެޓް ފުޅާކުރުމަށްޓަކައި އެގްރިބޯޓުގެ ދަތުރުފަތުރުގެ ޚިދުމަތް ތައާރަފްކުރުމަކީ އެމްޑީޕީއިން އިސްކަމެއްދޭނެކަމެކެވެ. ދަނޑުވެރިކަމުގެ ސިނާއަތް ތަރައްޤީކުރުމާ މި ދާއިރާއާ ގުޅޭ ނިންމުންތައް ނިންމުމުގައި ދަނޑުވެރިންގެ ހިއްސާ އިތުރުކުރުމަށް ކޯޕަރޭޓިވްތައްހެދުމަށް ހިތްވަރުދިނުމާ މިކޯޕަރޭޓިވްތަކަށް މާލީ އަދި ފަންނީ އެހީތެރިކަން ފޯރުކޮށްދިނުމަކީ އެމްޑީޕީން އިސްކަންދޭނެކަންކަމެވެ.


Idhikolhu coalitionsge fahu thalhaalunganduge feshun\nއިދިކޮޅު ކޯލިޝަންގެ ފަހުތަޅާލުން ގަނޑުގެ ފެށުން\n11 މަސް,2ހަފްތާ,4ދުވަސް,7ގަޑި, 20 މިނެޓް, 14 ސިކުންތު ކުރިން 5860ޝަހީދާ އަބްދުﷲ ސައީދު\nސަރުކާރާ ދެކޮޅަށް އުފެއްދި ކޯލިޝަންގެ އެންމެ އިސް ހަތަރު ލީޑަރުން.\nއިދިކޮޅު ކޯލިޝަނުން ކުޅެމުންދާ ސިޔާސީ ފިލްމުގެ ފަހު ތަޅާލުންގަނޑު އޮންނާނެ ދުވަސް އިދިކޮޅު އެމްޑީޕީން އިއުލާންކޮށްފިއެވެ.\n2018 ގެ ރިޔާސީ އިންތިޚާބުގައި އިދިކޮޅު ކޯލިޝަނުން ވާދަކުރާނެ ކެންޑިޑޭޓަކު ކަނޑައެޅުމަކީ ކޯލިޝަނަށް މިވަގުތު ކުރިމަތިވެފައިވާ އެންމެ ބޮޑު އެއް ގޮންޖެހުމެވެ. ސަރުކާރާ ދެކޮޅު ތިން ޕާޓީއެއްގެ އިތުރުން ކުރީގެ ރައީސް މައުމޫން އަބްދުލްގައްޔޫމަށް ތާއީދުކުރާ ފަރާތްތަކުން ވެސް ބޭނުންވަނީ ވެރިކަމެވެ. ތަޅާ މަރާފަނަމަވެސް ހުރިހާ ލީޑަރުން ބޭނުންވަނީ ވެރިކަމެވެ.\nއެހެންކަމުން އިދިކޮޅު ކެންޑިޑޭޓުގެ ގޮތުގައި 2018 ގައި ނެރޭނެ ކެނޑިޑޭޓަކު ކަނޑައެޅުމަށް މިހާތަނަށް ބޭއްވި މަޝްވަރާތަކުން ވަކި ގޮތެއް ނިންމިފައި ނެތް ނަމަވެސް، އިދިކޮޅު ކޯލިޝަންގެ މައި ޕާޓީ، އެމްޑިޕީން ބޭއްވި ނޫސްވެރިންގެ ބައްދަލުވުމެއްގައި އެޕާޓީގެ ޗެއާޕާސަން ހަސަން ލަތީފު ވިދާޅުވީ އިދިކޮޅުން ވާދަކުރައްވާނީ އިސްތިއުފާދެއްވި ރައީސް މުހައްމަދު ނަޝީދު ކަމަށެވެ. އަދި އެމްޑީޕީގެ ވިސްނުމަކީ ވެސް އެއީ ކަމަށާއި، ކޯލިޝަންގެ ފަރާތުން ވެސް ކެނޑިޑޭޓުގެ ގޮތުގައި ރައީސް ޔާމީންއާ ވާދަކުރަން ނަޝީދު ނެރުމަކީ އެމްޑީޕީގެ ވިސްނުން ކަމަށް އޭނާ ވިދާޅުވިއެވެ.\nހަސަން ލަތީފު ވިދާޅުވި ގޮތުގައި އަންނަ އަހަރުގެ މާޗް މަހުގެ ތެރޭގައި ރިޔާސީ ޕްރައިމަރީގައި ވާދަކުރަން ހުޅުވާލާނެއެވެ. އަދި މޭ މަހު ޕްރައިމަރީ ބާއްވައި ރިޔާސީ ކެންޑިޑޭޓަކު އިންތިހާބުކުރާނެ ކަމަށް އޭނާ ވިދާޅުވިއެވެ. އެމްޑީޕީގެ މިނިންމުމަކީ ކޯލިޝަންގެ އެހެން ލީޑަރުންނަށް ގަބޫލުކުރަން އެހާ ފަސޭހަ ކަމަކަށް ނުވާނެއެވެ.\nހަސަން ލަތީފު ވިދާޅުވި ގޮތުގައި އެންމެ ފަހު ވަގުތާ ޖެހެންދެން ވެސް މަސައްކަތް ކުރާނީ ނަޝީދު ވެރިކަމަށް ގެނައުމަށެވެ. އެގޮތައް ނުގެނެވިއްޖެނަމަ، ކޮންމެ ފަދަ މީހަކަށް ވޯޓް ދީގެން ނަމަވެސް ރައީސް ޔާމީން އިންތިޚާބުގައި ބަލިކުރަން ބޭނުންވާކަމަށް ވިދާޅުވިއެވެ. އަދި ޖުމްހޫރީ ޕާޓީން ގާސިމް އިބްރާހީމަށް ވާދަ ނުކުރެވޭނަމަ އެޕާޓީން އުމަރު ނަސީރު ނެރެންޖެހުނަސް އެކަމަށް ވެސް ތާއީދުކުރާނެ ކަމަށާއި، ނަމަވެސް އެފަދަ ހާލަތެއްގައި އުމަރު ވާދަކުރައްވަން ޖެހޭނެ ކަމަށް ގަބޫލު ނުކުރައްވާ ކަމަށް ވެސް ހަސަން ވިދާޅުވިއެވެ.\nމީގެއިތުރުން އެމްޑީޕީގެ މިވަގުތު ސިޔާސީ އެންމެ މަގްބޫލު ޝަހުސިއްޔަތަކީ ނަޝީދު ކަމަށް މުޅި ޕާޓީން ދެކޭ ކަމަށް ހަސަން ވިދާޅުވި އިރު ނަޝީދަށް 2018 ގައި ބާއްވާ ރިޔާސީ އިންތިޚަބުގައި ވާދަ ކުރެވޭނެ ގާނޫނީ އެއްވެސް ހަމައެއްނެތެވެ. 13 އަހަރުގެ ޖަލު ހުކުމެއް އިއްވާފައިވާ ނަޝީދަކީ މީގެކުރިންވެސް ފަސް އަހަރުގެ ދައުރަކަށް އިންތިޚާބު ކުރުމުން ރައްޔިތުންގެ މޫނުގައި ކޮޅުފައިންޖެހުމަށް ފަހު ހޯހޯ ވިދާޅުވެ، މަގާމުން އިސްތިއުފާދެއްވި ބޭފުޅެއްކަން ފާހަގަކޮށްލެވެއެވެ.\nމީގެއިތުރުން އެމަނިކުފާނަކީ ޖަލު ހުކުމަށް ފިއްލަވައިގެން ރާއްޖެއިން ބޭރުގައި މިވަގުތު އަމިއްލައަށް އަރުވާލެވިގެން ހުންނެވި ބޭފުޅެކެވެ. އަދި ރައީސް ޔާމީން އަންނަ އަހަރުގެ ރިޔާސީ އިންތިޚާބުގައި ގައި ބަލިކުރުމަށް ނެރެން ވެސް އެންމެ ރަނގަޅު ކެންޑިޑޭޓަކީ ނަޝީދު ކަމަށް ހަސަން ވިދާޅުވި އިރު، ނަޝީދަކީ 2013 ގައި ރައީސް ޔާމީނާ ވާދަކުރައްވައިގެން ބޮޑުތަނުން ބަލިވެފައިވާ ބޭފުޅެއްކަން ފާހަގަކޮށްލެވެއެވެ.\nޓެރެރިޒަމްގެ ކުށް ސާބިތުވެ ތޭރަ އަހަރަށް ޖަލަށް ލެއްވުމުން ބޭސްފަރުވާއަށް ކަމަށް ވިދާޅުވެ، އިނގިރޭސީވިލާތަށް ވަޑައިގެން ފިއްލާފައިވާ ގައިދީ ނަޝީދަށް ރިޔާސީ އިންތިޚާބުގައި ވާދަކުރެވޭނެމަ، ޖަލުގައި ހުރި ކޮންމެ މީހަކަށްވެސް މި އިންތިޚާބުގައި ވާދަކުރެވޭނެ ފުރުސަތު ހުޅުވިގެންދާނެއެވެ.\nކޮންމެ ޕާޓީއަކުންވެސް 2018 ގެ ރިޔާސީ ކެންޑިޑޭޓަކު ނެރުމުގެ ވިސްނުން ގެންގުޅޭކަން ހާމަކޮށްފައި ވަނިކޮށް، އެމްޑީޕީގެ މިނިންމުމާ ގުޅިގެން ވެރިކަމުގެ ފޮނި ހުވަފެން ދެކެމުންދިޔަ ފަރާތްތަކުގެ ހިތްތަކަށް ނުތަނަވަސްކަން ލިބިގެންދާނެއެވެ.\nއަދި ނަޝީދު ފަދަ ގައިދީއަކު ވެރިކަމަށް ގެނައުމަށް މަސައްކަތް ކުރުމަކީ ބޭކާރު ކަމަކަށް ވުމުން އެހިސާބުން ކޯލިޝަންގައި ހުޅު ހިފާ، އެންމެ ފަހުން ވެރިކަމުގެ ދަހިވެތި ކަމުގައި މީގެ ދެ އަހަރު އުފެއްދި ކޯލިޝަނުން ކުޅެމުން ދިޔަ ސިޔާސީ ފިލްމުގެ ނިމުން ގާތްވެ، ފަހުތަޅާލުން ގަނޑުގައި ފެންނަ ބޮޑު މަންޒަރު ބަލަން ރައްޔިތުން ތިބޭނެކަން ޔަގީނެވެ.


Green Semi Aa Dhimaalah, Thari Akee Yaameen - Vaguthu\nއެފްއޭއެމް ޔޫތު ޗެމްޕިއަންޝިޕްގައި މިއަދު ހަވީރު ކުޅުނު މެޗުގައި ޔުނައިޓެޑް ވިކްޓަރީ، ޔޫވީ ބަލިކޮށް، ކްލަބު ގްރީން ސްޓްރީޓްސްއިން ސެމީ ފައިނަލާ ގާތަށް ޖެހިލައިފިއެވެ.\nގައުމީ ދަނޑުގައި މިއަދު ކުޅުނު މެޗު ގްރީންއިން ކާމިޔާބުކުރީ 2-0ގެ ނަތީޖާއަކުންނެވެ. މެޗުގެ ދެ ގޯލްވެސް ގްރީންއަށް ޖަހައިދިނީ އަބްދުﷲ ޔާމީނެވެ.\nކުޅުނު ތިން މެޗުން ހަ ޕޮއިންޓާއެކު ގްރީންއިން ތާވަލުގެ ދެވަނައިގައި އޮތީ އެއްވަނައިގައި އޮތް އީގަލްސްއާ ޕޮއިންޓްގެ ގޮތުން ހަމަހަމަކޮށެވެެ. އީގަލްސްއިން ފައިދާ ގޯލްގެ ތަފާތުން އެއްވަނައިގައި އޮތް އިރު، އެއް މެޗުވެސް އެޓީމަށް އަދި މަދެވެ. ގްރޫޕްގެ ތިންވަނައިގައި އޮތް މާޒިޔާއާއި ހަތަރުވަނައިގައި އޮތް ކްލަބު އޭދަފުށި އަދި ޔޫވީއަށްވެސް ތިން ޕޮއިންޓް ލިބޭ އިރު، ތަފާތަކީ ފައިދާ ގޯލެވެ.\nއެ ހުރިހާ ޓީމަކުވެސް ތިން މެޗު ކުޅެފައިވާ އިރު، ގްރޫޕް ސްޓޭޖުގައި އީގަލްސްއަށް ބާކީ ދެ މެޗު، އަދި ދެން އޮތް ކޮންމެ ޓީމަކަށް މެޗެއް އެބައޮތެވެ.\nމިއަދުގެ މެޗުގެ ފުރަތަމަ ހާފް ފެނުނީ ވަނދުކޮށެވެ. ދެޓީމުން ކުރެ އެއްވެސް ޓީމަކަށް އެންމެ އެދެވޭ ހަމަލާތަކެއް އުފެއްދިފައެއް ނުވެއެވެ. އެހެން ނަމަވެސް ދެވަނަ ހާފް ފަށައިގެން މާ ގިނައިރެއް ނުވެ ގްރީންއިން ލީޑު ނެގިއެވެ. މިރާހު މުހައްމަދު ތަނަވަސްކޮށްދިން ބޯޅައަކާއެކު، ޔޫވީގެ ދެ ޑިފެންޑަރުން ނައްޓާލުމަށްފަހު ޔާމީން ނިންމާލީ ރީތި ނިންމުމެކެވެ.\nގައުމީ ސްކޮޑުންވެސް ޖާގަ ހޯދަމުން އަންނަ ޔާމީނަކީ ރާއްޖޭގައި ހުރި އެންމެ އުންމީދީ އެއް ކުޅުންތެރިޔާއެވެ. ސާފް ޗެމްޕިއަންޝިޕްގެ ޕްރިލިމިނަރީ ސްކޮޑުގައި ހިމެނުނު ޔާމީން ވަނީ މިދިޔަ ސީޒަނުގައި ގްރީންގެ ސީނިއާ ޓީމުގެ މެޗުތައްވެސް ކުޅެފައެވެ.\nދެވަނަ ހާފްގައި ޔޫވީގެ ހަމަލާތައް ފެނުނު ނަމަވެސް އެޓީމަށް ނަތީޖާ ހަމަހަމަ ކުރެވޭ ގޮތެއް ނުވިއެވެ. މެޗު ނިމެން ދަނިކޮށް، ލިބުނު ޕެނެލްޓީގައި ޔާމީން ނަތީޖާ ފުޅާކޮށްދިނެވެ.\nގްރޫޕް ބީގައި މާޒިޔާއާއި އީގަލްސް ކުޅޭ މެޗު މިރޭ އޮންނާނެއެވެ. މިރޭގެ މެޗުން މޮޅުވެ އީގަލްސްއަށް ސެމީ ޔަގީން ކުރެވޭނެއެވެ.


Kuda Kudhin Kulhey Ehchehi Ragalhee Ehen Kudhinah Nudhinun: Afzal - Vaguthu\nކުޑަކުދިން ކުޅޭ އެއްޗެހި ރަނގަޅީ އެހެން ކުދިންނަށް ނުދިނުން: އަފްޒަލް\nއާޓިފިޝަލް ބީޗުގައި ކުޑަކުދިންތަކެއް ކުޅެނީ.؛- ވަގުތު އިމޭޖަސް- މުހައްމަދު އަފްޒަލް\nނެޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމެއްގައި އަފްޒަލް ވިދާޅުވީ ކުޑަކުދިންގެ ހޭންޑް ސެނިޓައިޒާ ބޭނުން ކުރުމުގެ އާދަ ހިފަހައްޓަން ޖެހޭ ކަމަށެވެ. އަދި ކަނޑައެޅިފައިވާ ވަކި ވަގުތެއްގައި ކުޑަކުދިން ބޭރަށް ނުކުންނަ އިރު، ބެލެނިވެރިއަކާ އެކު، ނިކުމެ ގައިދުރުކަން ބެހެއްޓުމަށް އިސްކަން ދޭން ވާނެ ކަމަށް ވެސް އަފްޒަލް ވިދާޅުވިއެވެ.\n"ގެއިން ނުކުންނަ އިރު، ކުޑަ ކުއްޖާ އަށް އިރުޝާދުތައް ހަނދާންކޮށް ދީފައި ނިކުންނަން ވާނީ،" އަފްޒަލް ވިދާޅުވިއެވެ.\nމީގެއިތުރުން ކުޑަކުދިން ގެންގުޅޭ އެއްޗެހި، އެހެން ކުދިންނަށް މި ދުވަސްކޮޅު ދޭން ނުވާނެ ކަމަށް އަފްޒަލް ވިދާޅުވިއެވެ. އަދި އެފަދަ ކުޅޭ އެއްޗެހި ރަނގަޅީ އެހެން ކުދިންނަށް ކުޅެން ނުދީ، އަމިއްލަ އަށް ބޭނުން ކުރުން ކަމަށް ވެސް އަފްޒަލް ވިދާޅުވިއެވެ.\n"ކުޑަކުދިން ކުޅޭ އެއްޗެހި މިކްސްވުން ރަނގަޅެއް ނޫން،" އަފްޒަލް ވިދާޅުވިއެވެ.\nއެހެންވެ، ކުޑަކުދިން ޕާކްތަކަށް ދިޔަ ކަމުގައިވިޔަސް، ރަނގަޅީ އާއިލާއާ އެކީގައި ކުޅިވަރު ހަރަކާތްތައް ހިންގުން ކަމަށް އަފްޒަލް ވިދާޅުވިއެވެ.


Fuluhun Meehakah Varah Bodah Aniyaakohfi - Vaguthu\nފުލުހުން މީހަކަށް ވަރަށް ބޮޑަށް އަނިޔާކޮށްފި\nއުމުރުން 50 އަހަރުގެ ދިވެހި ފިރިހެނަކަށް ފުލުހުން ވަރަށް ބޮޑަށް އަނިޔާކޮށްފައިވާ ކަމަށް އޭނާގެ އާއިލާ އިން ބުނެފިއެވެ.\nއަނިޔާ ލިބުނު މީހާގެ ދަރިއަކު ފޭސްބުކްގައި ކޮށްފައިވާ ޕޯސްޓެއްގައި ބުނީ އޭނާގެ ބައްޕަ އަށް ފުލުހުން އަނިޔާ ކުރީ މިދިޔަ އަންގާރަ ވިލޭރޭގައި ކަމަށެވެ. މަސްވެރިންގެ ޕާކްގައި އޭނާ އިންދާ ފުލުހުންތަކެއް އައިސް އޭނާ ފުލުހުންގެ ވެހިކަލަށް އަރުވައިގެން ދިޔަ ކަމަށް އޭނާގެ ދަރިފުޅު ލިޔެފައި ވެއެވެ.\nފުލުހުން އޭނާ ވެހިކަލަށް އަރުވައިގެން ގެންދިޔައީ އެއްވެސް ކޯޓު އަމުރެއް ނުދައްކާ ކަމަށް ވެސް ބައްޕަ އާއި ހަވާލާދީ ދަރިފުޅު ބުނެއެވެ.\n"އެތަނުން އެއް ފުލުހަކު (ބައްޕަގެ) ކަންކަށިމަތީގައި ޖަހާފައި ބުނީ ސައިކަލް ވަގަށް ނެގުމުގެ 65 މައްސަލައެއް އެބައޮތް ކަމަށާއި އެހުރިހާ ސައިކަލެއް ވެސް ވަގަށް ނެގީ ބައްޕަ ކަމަށެވެ." ދަރިފުޅު ލިޔެފައި ވެއެވެ.\nއަނިޔާ ލިބުނު މީހާގެ ދަރިފުޅު ބުނީ އޭނާގެ ބައްޕަ ގެންދިޔައީ ގަލޮޅު ވިލީ ފުލުހަށް ކަމަށާއި އެތަނުގެ ތެރޭގައި ފުލުހުން އޭނާގެ ބައްޕައަށް ވަރަށް ބޮޑަށް އަނިޔާ ކޮށްފައިވާ ކަމަށެވެ. ފުލުހުން ވަނީ ބައްޕަގެ ޖިންސީ ގުނަވަނުގައި ވެސް ޖަހާފައި ކަމަށް ދަރިފުޅު ބުންޏެވެ.\n"އެޝިފްޓްގައި ޑިއުޓީގައި ތިބި ދެ އަންހެން ފުލުހުން ފިޔަވައި އެހެން ހުރިހާ ފުލުހުން ބައްޕައަށް އަނިޔާ ކުރިއެވެ. ބައްޕަ ގެއަށް އައީ އެރޭ 23:30 ހާއިރުއެވެ." ދަރިފުޅު ލިޔެފައި ވެއެވެ.\nދަރިފުޅު ބުނީ ފުލުހުން އޭނާގެ ބައްޕަގެ ފޯން ވެސް ހަލާކުކޮށްލާފައިވާ ކަމަށެވެ.\nމިމައްސަލަ އާއި ގުޅިގެން ފުލުހުން އަދި އެއްވެސް އެއްޗެއް ނުބުނެއެވެ.\n@VaguthuOnline @avasmv @raajjemv @ahmed_nihan @ibusolih @hrcmv pic.twitter.com/gadg8iwEBd\n— jareema raajje (@RaajjeJareema) August 9, 2019\nމީގެ މަހެއްހާ ދުވަސް ކުރިން ވެސް ފުލުހުން މާލޭގެ ގެއެއްގެ ތެރެއިން މީހަކަށް އަނިޔާކުރި މައްސަލައެއް ހޫނުވެފައިވެއެވެ. އެމައްސަލަ އަށް މީޑިއާގެ ބޮޑު ސަމާލުކަމެއް ލިބުނީ ފުލުހުން އަނިޔާކުރި މަންޒަރު ފެންނަ ވީޑިއޯއެއް އާއްމު ވުމުންނެވެ.\nމޫދުގައި ނިޔާވެފައި އޮއްވާ ފެނުނު ޒުވާނާގެ ޕޯސްޓްމޯޓަމް ހަދަން އަދިވެސް ނުފޮނުވޭ!\nއޮގަސްޓް 9, 2019 11:30\nގަލޮޅު ޕޮލިހުން މީހުންނަށް ވަރަށް އަނިޔާ ކުރޭ.. ކަމިޝަނަރ މިކަން ބައްލަވާ ދެއްވާ.. އަނިޔާ ކުރަނީ އެތާގެ ވެރިންނަށްވެސް އެނގި އެމީހުންގެ އެއްބާރުލުމާއި އެކު.. ކުދި ކުދި ކަންތަކު އެތަނަށް ގެންދާ މީހުން ގައިގަ ވަރަށް ތަޅާފަ އެބަހުރި..\nއޮގަސްޓް 9, 2019 11:43\nމިސަރުކާރުން އައި ފަހުން މިރާއްޖޭގެ ފުލުހުންގެ ކަންތައް މާއަން ޕްރޮފެޝަނަލް ވެއްޖެ. ރައްޔިތުންނަށް މުޅިން ދޮގު ހަދާ އޮޅުވާލައިގެން އައި ސަރުކާރެއް.\nއޮގަސްޓް 9, 2019 12:28\nވަރަށް ގަބޫލުނުކުރެވޭ ވާހަކައެއް މަސްވެރިންގެ ޕާރކް ތެރޭގައި ގިނަވާނީ ޒޮންބީ\nއޮގަސްޓް 9, 2019 12:30\nފުލުހުން ތަޅާނީ ތަޅަންޖެހޭ ހިސާބައް ދިޔައީމަ. ތަނެއްގަ މީހަކު ހުއްޓަގޮސް ނުތަޅާނެ. އެމީހާގެ ސަބަބުން ޢާއްމު ކިތައް ރައްޔިތުންގެ އަގުބޮޑު މުދާތޯ ހަލާކުވަނީ. ބުރަ މަސައްކަތުން ލޭ،ދާ އޮހޮރުވައިގެން ހޯދާ މުދަލައް އެމީހާ ދޭ ގެއްލުން ކޮބާ؟ ގާނޫނު އޮތީ ނުކުޅެދިފަ އެކަހަލަ މީހުންނައް އަދަބުދިނުމަށް. އެހެންވީމަ އެހަދަނީ ހަމަ ރަނގަޅައް. އެފްބީގަ ލިޔެވިދާނެ ކޮންމެ އެއްޗެއްވެސް. ހައްގަކާނުލާ އެ އުމުރުގެ މީހެއްގެ ގައިގައި ފުލުހުން ނުތަޅާނެ. އެއުމުރުގެ މީހުންވެސް އުޅެންވާނި އެއުމުރުގެ މީހުން އުޅޭ ގޮތައް.\nއޮގަސްޓް 9, 2019 16:26\nތި އިގޭ ނީ ކަލޭ ގެ ބަފާ ފުޑާ ލީމަ އެމީހުން\nއޮގަސްޓް 9, 2019 16:29\nއަހަންނަކަށް ނޭނގޭ ތީގެ ހގީގަތެއް. އެމީހާ އެކަން ކުރި ކަމުވައި ވިޔަސް ނުވިޔަސް ފުލުހުންނަކަށް އެމީހާގެ ގައިގާ ނުތެޅޭނެެ.\nފުލުހުންނެއް ނޫން އެމީހާ ކުއްވެރިތޯ ނިންމާނީ. ހާކިމުންނާއި ތަންފީޒުކުރާ މީހުން ތިބެނީ ކަމަކު. ތިޔަހެންވިއްޔާ މީހަކު ކަމެއް ކުރާއިރަށް ރަށު އެއްމެން ނިކުމެ ތަޅަން ވީއެއްނު.\nއިސްލާމް ދީނުގައި އޮންނަނީ ތިޔަހެނެއްނޫން...\nއޮގަސްޓް 10, 2019 11:33\nދީނުގަވަނީ އަތްކަނޑަން، ދެންބުނޭ ލާއިންސާނީ އޭ\nއޮގަސްޓް 10, 2019 16:24\nކޮންމެކަމެއް ކޮންމެ ގޮތަކަށް ކުރިޔަސް ތަޅާކަށެއް ނުޖެހޭނެ. ޕޮލިހުންނަކަށް މީހުން ގައިގައި ތެޅުމުގެ ހައްގެއް ލިބިގެންނުވޭ. އެއީ ޕޮލިހުން އަމިއްލަޔަށް ޕޮލިހުން ގެންގުޅޭ ކަމެއް.އެއްވެސް ގާނުނަކު ނޯންނާނެ މީހުން ގައިގައި ތެޅުމުގެ ހައްގެއް. ވަރަށް ސާފު.\nއޮގަސްޓް 9, 2019 12:32\nއަރުވާލިވަރު ކުޑައީ ދެއަތް ބުރިކޮއްލިނަމަ އޭރުން މީހުންގެ އަގު ބޮޑު މުދަލުގަ އަތެއް ނުލެވޭނެންނު\nއޮގަސްޓް 9, 2019 12:34\nހަމަ ބަރާބަރު. ޓްރަމްޕުގެ ހަގުރާމައާ ފިލިޕޫނޯ ރައީސް ނަމޫނާއަކަށް ބަލަން ޖެހޭ...ހަމަ ވުޖޫދުން ފުހެލާ\nއޮގަސްޓް 9, 2019 12:35\nމަސްވެރިންގެ ޕާރކް ތެރޭގައި ގިނަވާނީ އޮރިޔައް ދަމާފަ ހުރިއެއްޗެހި\nއޮގަސްޓް 9, 2019 12:55\nރައްޔިތުން ނިކުމެ ތަޅާލިޔަސް ބުނާނީތިހިން ދޯ ފުރަތަމަ ޕައްޕަ އިސްލާހު ކުރެވޭތޯ ބަލާބަލަ ދަރިވެސް ހަކުރުބޮނީ ކަންނޭންގެ\nއޮގަސްޓް 9, 2019 12:57\nބައްޕަ ވަރިހަމަދޯ އެހެން މީހުން އަގުބޮޑުކޮށް ގަނެފަ ހުންނަ ސައިކަލްތައް ވަގަށްނަގަމުން ދުވިޔަސް. 65 ސައިކަލް ވަގަށް ނަގާއިރު ނަސީބެއްނު ސައިކަލްތަކުގެ ވެރިން ނިކުމެ ބައްޕަ ހަވަރަށް ނުދިންކަން\nއޮގަސްޓް 9, 2019 12:59\nމިކަން ކުރި ފުލުހި ް ވަކިވަކިން ހޯދަން ޖެހޭނީ ހުރިހާފުލުހުން ގޯސްކަމައް ހީކޮށް އެންމެން ނައް ފުރއްސާރަ ކުރުން ރަނގަޅެއްނޫން ކަންފާހަނގަ ކުރަން އަދި އެވަގުތު ޝިފްޓް ގައި ތިބި މަމިހުންގެ ލިސްޓެއް ހާމަކުރުމައް ގޮވާލަން އޭރުން ވަކިވަކިން ފިޔަވަޅުއަޅަން ފަސޭހަވާނެ\nއޮގަސްޓް 11, 2019 19:17\nކަލޭ އަމިއްލަ ނަމާ ފޮޓޯ ޖަހާބަލަ\nއޮގަސްޓް 9, 2019 13:26\nމިއީ އަބަދުވެސް އަނިޔާކުރާ ސެލް އެއްކަމަށް ގެންދާކުދިން ކިޔާ، ބަލަ ރ.އިބޫ ދައްކަވަނީ ޖަޒީރާގެ ވާހަކަ ވިދާޅުނުވެއްނުން އަނިޔާ ނުކުރާނަމޭ... ފުލުހުންގާގަވެސް ތެޅީމަ އެމީހާއަށް ދިނީ ސިޔާސީ މަތީ މަގާމެއް. ފުލުހުންނޭ ރައްޔިތުންގާގަ ނުތަޅާތި، ތިބޭފުޅުންގެ މަސްއޫލިއްޔަތަކީ ޤާނޫނީ ވާޖިބު އަދާކުރުން. ތިބޭފުޅުން ތަޅަންފަށާއިފިނަމަ ޤައުމުގރ އަމާންކަން ގެއްލިދާނެ.....\nއޮގަސްޓް 9, 2019 13:31\nބޮޑުމާސިންގާ ސޭކެއްގެ ބެލުމުގެދަށުގަ ތިބޭބަޔަކު އިންސާނުންނަކައް އަނިޔާއެއްނުރާނެ އެހެންނޫނަސް މިސަރުކާރަކީ އަނިޔާވެރިކަކަންހުއްޓވަން ްއައިސްތިބިވަރައްސޯލިހު ވެރިޔަކުހުރިސަރުކާރެއް ތިވާނީބައްޕަގައިގަ ލޯބިންފިފުމާލީކަމައް\nއޮގަސްޓް 9, 2019 13:35\nމިއީ ބައްޕަގެވެސް ވޯޓާއެކު އައި ސަރުކާރެއް! ބާރަށް އަތްޖަހާ\nއޮގަސްޓް 14, 2019 15:20\nއީދު ޢަލް ސަބާޔާ\nއޮގަސްޓް 9, 2019 13:37\nކީއްކުރަން ވައްކަން ކުރަން ގޮސް އޮތީ؟\nއޮގަސްޓް 9, 2019 13:54\nރީނދޫ ޕަޕެޓުންގެ އުޞޫލުތައް ހުންނާނީ ހަމައެގޮތަށް. ތިއޮތީ ކަލޭމެން އެންމެންވެގެން ހެޔޮ ވެރިކަން ގެނެއްސައެއްނު؟ ދެން ބާރަށް އަތްޖަހާ...??\nއޮގަސްޓް 9, 2019 14:03\nމިހާރު އޮތީ ސޯލިޙުގެ ވެރިކަން. ވަރަށް ސޯލިޙު ވާނެ.\nއޮގަސްޓް 9, 2019 14:07\nއިނެސެންޓެ އައްޕަ.... ބޮޑުވަގު\nއޮގަސްޓް 9, 2019 14:18\nވިދާހާ އެއްޗަކީ ރަނެއް ނޫނެވެ\nއޮގަސްޓް 9, 2019 14:51\nތިޔަވަރު ބޮޑު ވަގެއް ކީއްވެ ބާ ހައްޔަރު ނުކުރީ .ކޮންމެ މީހެއްގެ ބައްޕަ އައް މިކަން ދިމާވިނަމަ ވެސް އެވާހަކަ ދައްކާނެ\nއޮގަސްޓް 9, 2019 15:15\nކޮމެންޓް ކުރާ މީހުން އެއްފަހަރުވެސް ވިސްނާލިން ތަ ހަމަޔެއް ލަމަޔެއް ނެތި އިންސާނީ ކަރާމާތް ފުލުހުން ނަގާލުން ރަނގަޅުނޫން ކަމަށް.\nޥަގަކަު ވައްކަން ކުރީމާ ދޭންޖެހޭ އަދަބު ދޭންވީ. ޢެކަމަކު އެއީ ފުލުހުންދޭ އަދަބަކަށްވެގެންނުވާނެ.\nއޮގަސްޓް 9, 2019 15:20\nއަނިޔާކުރަން އެހެން މީހުންނަށްވެސް އެނގޭ ! ހަމަ އަނިޔާކޮށްލަން ފުރުސަތުވެސް ލިބޭ. އަނގައިން ބަހެއް ބޭރުވާއިރަށް ދުނިޔެ އުމުރު އެ ވޭނުގައި އެމީހަކު އުޅޭންޖެހޭ ވަރަށް އަނިޔާ ކުރަން ނުޖެހޭ.. ގޭންގް މީހެއްގައިގަ ނުކެރޭނެ ޖަހާކަށް އޭރުން ލޯބި ލޯބި އަނބި މީހާއާއި ދަރިން މަތިން މިސްވޭ. މީ ވާވަރު.\nއޮގަސްޓް 9, 2019 15:26\nޙައިރާނުން ބައިނާޅި ކައްކަބަލަ އަދިވެސް ދިވެހިރައްޔިތުން މިސަރުކާރު ހަމަމަގައް އަޅުވާކައް ނުވޭތަ؟ މިހާރު ފުލުހުންގެ އިދާރާގަ ތިބީ ފުލުހުންނެ ނޫން ފުލުހުންގެ ޔުނީފޯމް އަޅުވާފަ ފޮނުވަނީ ބޮޑެތި މުޖުުރިމުން މިސަރުކާރުގަ ތިބީވެސް ޓެރެރިސްްޓުން ޖަލުގެ ގޮޅިތަކުގަ ކަސްތޮޅު އަޅުވާފަ ތިބި މުނާފިގުން\nއޮގަސްޓް 9, 2019 15:32\nބައްޕަ ހެސްކިޔާފަ ވާނުވާ ނޭނގޭ ވަރަށް ހަކުރު ބޯލައިގެން ގޮސް ދަރިފުޅު ކައިރީ މޮޅު ސްޓޯރީއެއް ޖެއްސީމާ ދަރުފުޅު ބޯލާއިގެން އިންވަރުން ވާނުވާނޭނގިގެން އެފްބީއަށް ސްޓޯރީ ކިޔާދިނީ... މިއީ ފުލުހުންގެ ބަހަކީ\nއޮގަސްޓް 9, 2019 15:59\nތެޅިވަރު މަދު ކޮމެންޓްތަކަށް ބަލާފަ މިހެން މިބުނީ\nއޮގަސްޓް 9, 2019 16:17\nތިބުނާ ޕޮލިހުންތަކެއް އެތަނުގައ ތިބެގެން ކުރާ ހަަމައެކަނި ކަމަކީ ފާޑެއްގެ ހަޓެއް ހަދައިގެން އެތާތިބެ ސިގިރޭޓް ބުއިމާއި ބުޅަލަށް ކާންދިނުމާއި ޕަބްޖީ ކުޅުން. މާލޭ ސިޓީކައުންސިލުން ހުއްދަ ލިބިގެންތޯ މިބައިގަނޑު އެތަނުގަ ގެ އެޅީ؟ ތިބައިގަނޑު ކުރާނެ ކަމެއް ނެތިގެން ތިވަރު ކަމެއް ކޮށްފާނެ. ރައްޔިތުންނާއި މުޢާމަލާތް ކުރާއިރު ބައެއްފަަރު ފަހަރު ހިތައް އަރާ މީތޯ ހަމަ ފުލުހުންގެ ދަރަޖައަކީ. އެންމެނެއް ނޫން. އެކަމަކު ގިނައީ މިކަހަލަ ބައިގަނޑު.\nއޮގަސްޓް 9, 2019 16:51\nއޮގަސްޓް 9, 2019 19:11\nއޮގަސްޓް 9, 2019 17:55\nމި ފަހުން މާލޭގެ ގިނަ ފޭރުންތަކުގަ އުޅެނީ އެސޮރު ގަލޮޅު ޕޮލިހުން ވީޑިއޯފޮޓޭޖާ އެއްޗޮހި އާމުކޮއްފަ ރައްޔަތުންނައް މީ ކިހާވަރެއްގެ މީހެއްކަން ބުނެދިނުން ބުއްދިވެރި\nއޮގަސްޓް 9, 2019 22:18\nތި މާމީހާގެ އަގުބޮޑު މުދާ ވަގަށް ނެގީމަ އިގޭނީ އެ މީހަކާދޭތެރޭ ކަންކަން ކުރަންވީ ގޮތް\nއޮގަސްޓް 10, 2019 00:02\nމަށައް އަނިޔާ ކުރިނަމަ ހޭޢަރުވާލީމުސް.......\nއޮގަސްޓް 10, 2019 09:04\nފުލުހުން އަނިޔާ ކުރޭ، އަދި ވަކިން ޚާއްސަކޮށް މި ކިނބޫ ވެރިކަން ފެށުނުފަހުން ފުލުހުންގެ ދަތްތައްވެސް ވަކިން ދިގުވެފަ، ހަފާ ކާ އެއްޗެހި ގިނަ، ފުލުހުން މިހާރު ދަތުރު ކުރަމުން އެދަނީ 2012 ގެ ހަނދާން ތަކާދިމާލަށް، ވިސްނުން ތެރިކަމާއެކު މި ކިނބުލުގެ ދަތްތައް އުފުރާލަން،


ދެފުށްކެހެރި ލޯބި – Esfiya\nހަޤީޤީ ކުރުވާހަކަ މަޖާ4days ago\nހުޒާމް އަކީ ކުޑަ އިރުން ފެށިގެން ވެސް އަންހެން ކުދީންނާ ދޯޅު މީހެކެވެ. އެއް ދުވަހު އެއްކުއްޖަކާ ރައްޓެހި ވެގެން އުޅޭ އަޑު އިވިއްޖެއްޔާ އަނެއް ދުވަހު އިވޭނީ އެހެން ކުއްޖަކާ ރައްޓެހިވެގެން އުޅޭ އަޑެވެ. މިޒާޖުގެ ގޮތުން ސިޔާސަ ނަމަ ވެސް ބަސް ވެސް އަހައެވެ. އެކަމަކު އޭނާ ފުރާވަރަށް އަޅަމުން އައި އިރު ގެއިން ނުކުމެގެން ދަނީ މައިންބަފައިންނަށް ވެސް އަންގާ ނުލައެވެ. އެކަމާ އޭނާގެ ދައްތަ މެންނާއި މަންމަ މެން ކިތަންމެ ހަޅޭކެއް ލައި ނަސޭހަތް ދިނަސް އޭނާގެ ހުވާހެއް ނެތެވެ. އޭނާގެ ޢާއިލާ ޖެހެނީ ބަސް ނުވިކޭ އޮޑިއެއްގެ ދިރުނބާކޮޅަށް އަރާށެވެ. ކޮންމެ އަކަސް ގްރޭޑް އަށަކަށް އޭނާ މާލެއަށް ކިޔަވަން ފޮނުވާލިއެވެ. އޭނާ ހުރީ އޭނާގެ ދެވަނަ ދައްތަގެ ގޭގައެވެ.\nއެންމެ މަތީ ފެންވަރުގެ ސަނަދު ތަށް ޙާސިލް ނުކުރެވުނަސް މެދު މިންވަރެއްގައި ހުޒާމް ދިޔައީ އޭނާގެ ނަތީޖާ ދަމަހައްޓަމުންނެވެ. އަހަރުތަށް މާޒީ އާއި އެކުވެ ހުޒާމްގެ އޯލެވެލް އިމްތިޙާން ތަކުގެ އަހަރު ފެށުނެވެ. މަދްރަސަތުލް އަޙްމަދިއްޔާގެ ގަދަ ދިހައެއް ގައި އެ އަހަރު ހިމެނުމަށް ޢާއިލާ އަށް ހުޒާމް ވަޢުދު ވީ ނަމަވެސް އޭނާ ގިނަ ވަގުތު ހުސްކުރަމުން ދިޔައީ ފޯނަށެވެ. ތިން ހަތަރު ގަޑިއިރު ވަންދެން އެ ސޮރު ކޯލެއްގައި އޮންނަ ކަމަށް އެސޮރުގެ ދައްތަ އަށް ފާހަގަ ވާން ފެށިއެވެ. އެކަން ބޮޑުވެގެން ދިޔައީ ހުޒާމް ދައްތަ ހީވެސް ނުކުރާ ވަރަށެވެ. އެކަމާ ހުޒާމްގެ ބޭބެއާއި ބޭބެގެ އަންހެނުން އަދި އޭނާގެ ދެތިން ދައްތައެއް ހަވާލު ވިއެވެ. އެމީހުންގެ ހޯދުން ތަކުން ފެނުނީ އެ ފޯނު ކޯލުގެ އަޑީގައި އަންހެން ކުއްޖަކު ވާކަމެވެ. ކޮންމެއަކަސް ހުޒާމްގެ ބޭބެ މެން ވަރަށް ރަސްމީ ގޮތެއްގައި އެ އަންހެން ކުއްޖާގެ މަޢުލޫމާތު ހޯދަން ފެށިއެވެ. ދުނިޔޭގައި ލެއްވިހާ ސޯށަލް މީޑިއާ އެޕްލިކޭށަން ތަކެއް ބަލައި ފާސްކުރަން ފެށިއެވެ. އެމީހުންގެ ތަޙުލީލު ކުރުން ކުރިއަށް ދިޔަތާ މާ ގިނަ ދުވަހެއް ނުވެ އިންސްޓާގްރާމް އިން އެ ކުއްޖަކު އެމީހުން ހޯދި އެވެ. އެހެނަސް ކޯޓަށް ހާޒިރު ކުރުމުގެ ކުރިން ބޮނދާ ރައްކާ ވެއްޖެ އެވެ. ހާދަހާވާ ކުޅަދާނަ ކުއްޖެކެވެ. އެހިސާބުން ދެނެއް ހުޒާމްގެ ބޭބެ މެންނަކަށް އެ މަންޖެ އެއް ނުފެނުނެވެ. ކަނޑި ނަގައި ކަނޑީގެ އުރަގަނޑު ދަމައިގަންނާން ވާއިރަށް ފިލީތާ އެވެ.\nއޯލެވެލް އިމްތިޙާނު ތަށް ނިމި ނަތީޖާ އިޢުލާން ކުރެވުނެވެ. ހުޒާމް ގަދަ ހަތަކަށް އެރިއެވެ. މިކަމާ އޭނާގެ ޢާއިލާ އުފާ ފާޅު ކުރި އެވެ. އެ އަހަރުގެ ބޮޑު ޗުއްޓީ އަށް އޭނާގެ ޢާއިލާ އެމީހުންގެ ރަށަށް އައީ ސަމުގާގެ ކަށި އުތުރުގައި އިން ކަމަށް ހީ ކޮށެވެ. ނަމަވެސް އެ ކަށި ހުޒާމް ދެކުނަށް ބަދަލު ކޮށްލީ އޭނާގެ ހިތުގެ އެއްފަޅި މައުރީން ހިބައިން ދީފައެވެ. ކޮންމެ ގޮތެއް ވިޔަސް އޭނާގެ ހިތުގެ އެއް ފަޅި ވަނީ މައުރީންގެ ލޯބީގައި ކަނު ވެފައެވެ. މާލޭގެ ލޯބިވެރިޔާގެ ގޮތުގައި އެވެ. ރަށްފުށު ލޯބިވެރި އެއް ވެސް ހުންނަން ވާނެ ނޫންތޯ އެވެ؟. އެ މަޤާމު އޭނާ ހުސް ކޮށްލީ މަންހާ އަށެވެ. އޭގެފަހުން ހުޒާމްގެ ހިތުގައި ތިން ވިންދު ޖަހަމުން ދިޔައެވެ. އެއް ވިންދު މައުރީންގެ ނަމުގައެވެ. އަނެއް ވިންދު މަންހާގެ ނަމުގައެވެ. ތިން ވަނަ ވިންދު އޭނާ ދިރި ހުރުމަށްޓަކައެވެ.\nދުވަސް ތައް ހަލުއި ކަމާއި އެކު ފާއިތުވެގެން ގޮސް ހުޒާމްގެ ދައްތަ އެއްގެ އަންހެން ދަރިއަކަށް މަސް ދަތުރަކަށް ދައުވަތު ލިބުން ވާހަކަ އޭނާ ގާތު ކިޔައިފިއެވެ. އަދި އެއީ އެ ކުއްޖާގެ އެކުވެރި މަންހާގެ ބައްޕަ ދިން ދައުވަތެއް ކަމުގައި ކަމަށް ވެސް ބުންޏެވެ. ހުޒާމްގެ ހައްޓަކު ހެޔެއް ނެތެވެ. ފަސް ކާފުގެ ފަސް ސުވާލު އެއްފަހަރާ އެ ކުއްޖާއާ ކޮށްލިއެވެ. އަނެއްކާ މިހިރީ އެންމެ މޮޔަ އާޝާ ހުޒާމްގެ ޙަޔާތުގެ ދިރުނބާ ކޮޅަށް ވެސް އަރައެވެ. ނަޔާ އާއި އަހުޝާގެ ކަންތަށް ނިންމާލުމަށް ފަހު އޭނާ ހުޒާމްގެ ކަންތަކާ ވެސް ހަވާލު ވީތާ އެވެ. އާޝާގެ އަވައްޓެރި އަކަށް މަންހާ ވީ ކަން އެއީ ހުޒާމްގެ ނަސީބެވެ. މަންހާ ދެކިލުމަށް ހުޒާމް ދެން ގެންގުޅުނު ހަތިޔާރަކީ އާޝާ އެވެ. އާޝާ މެން ގެ އަށް ދަނީ ކަމަށް ބުނެ މަންމަ ގާތު ދޮގު ހަދާ ލާފައި ބައިސްކަލުގައި ގޮސް އޭނާ މުގޯލި އަޅާނީ މަންހާ މެން ގޭ ދޮށު ގައެވެ.\nވޭތުވެދިޔަ ހަފްތާ އެއްހާ ދުވަސް ތެރޭ އާޝާ ދިޔައީ ވަރަށް ރަނގަޅަށް ހުޒާމްގެ ހަރަކާތްތައް ބަލާ ފާސް ކުރަމުން ނެވެ. މިހާރު އާޝާ އަކީ ވެސް ހުޒާމްގެ ބޭބެ މެންގެ ގުރޫޕު މެމްބަރެކެވެ. އެމީހުންނަށް ހުޒާމް މަންހާގެ ފަހަތުން އުޅޭ ކަން އެނގުނީއްސުރެ އެމީހުން އާޝާ އަށް މަންހާ އާއި ހުޒާމް އެކަކު އަނެކަކަށް ބަލާ ގޮތާއި ވާހަކަ ދަށްކާ ގޮތް ހޯދުމަށް ލަފާ ދިނެވެ. ސަބަބަކީ އާޝާ އެ މީހަކާއި އެކު އެންމެ ގިނައިން އުޅޭ އެކަކަށް މަންހާ ވާތީ އެވެ. އާޝާ އޭނާގެ މަސައްކަތް ވަރަށް ފުރިހަމަ އަށް އަދާ ކުރަމުން ދިޔަ އެވެ. އެއްފަހަރު މަންހާގެ ބޮޑީ ގާރޑަށް ވެގެންނެވެ. އަނެއްފަހަރު ހުޒާމްގެ ވޮޗަރަށް ވެގެންނެވެ. ދެމީހުން އުޅޭ ނޫޅޭ ގޮތް އެންމެ ރަނގަޅަށް ބަލަމުން ދިޔައީ އާޝާ އެވެ. ކަމުގެ ތަޖުރިބާ ހުރެގެން ނެވެ. ލޯބިވެރިންނާއި ބެހޭގޮތުން ޕީ އެޗް ޑީ ހާސިލް ކޮށްފާވާހެންވެސް ހީވެއެވެ.\nމާދަމާ އަކީ މަންހާގެ ބައްޕަ މަސް ދަތުރު ދާން ރާވާފައިވާ އޮތް ދުވަހެވެ. މިރޭ އެންމެން މަންހާ މެންގެ ގޭ ދޮށުގައި އެއްވެ އެ ތިބީ އެކަމާއި ބެހޭގޮތުން މަޝްވަރާ ކުރާށެވެ. ހުޒާމް އާއި މަންހާ އެވެ. އަދި އެމީހުންގެ ދެތިން އެކުވެރި ފިރިހެން ކުއްޖެކެވެ. އެގެއަށް އާޝާ އައީ ފިހާރައަކަށް ދިއުމަށް މަންހާ ބަލައެވެ. އެ ވަގުތު ވެގެން ދިޔައީ އެކުދިން އެ ގެއިން ދިއުމަށް ހިނގައިގަތް ވަގުތަށެވެ. ހުޒާމް އަށް އާޝާ ފެނުމުން އާޝާ ގާތަށް އައެވެ. އޭރު އާޝާ ހުރީ މަންހާ އާއި ވާހަކަ ދައްކާށެވެ. ވާހަކަ އެއް ބުނަން ކަމަށް ބުނެ ހުޒާމް އާޝާ މަންހާ ގާތުން ދުރަށް ޖެއްސި އެވެ. މަންހާ އައިސް އެދެމީހުން ދޭތެރެއަށް ވަންނަން އުޅުމުން ހުޒާމް މަންހާ ކުޑަކޮށް ކޮށްޕާލާ ދުރު ކުރި އެވެ. މަންހާ ކުސްތަޅާލި ގޮތުން ހުޒާމް ބެސްޓީ ރީތި ކޮށް ހުންނާށޭ ބުންޏެވެ. އެއާއިއެކު އާޝާ ގާތަށް އައީ ލާނެތް ހިންޏެކެވެ. “އޭ ބުރޯ… މަންހައްތަ ސެޓު ކޮށްދީބަލަ ކުޑޭއަށް” ހުޒާމް އޭނާގެ އެދުން އާޝާ އާއި ހިއްސާ ކުރި އެވެ. ކޮންކަހަލަ މޮޔަ އެއް ކަން ނޭންގޭ ޙާލު ގައެވެ. ނަމަވެސް އާޝާގެ މޫނުމަތީގައި ވީ ސުވާލު މާކެކެވެ. އޭނާ އަށް އެނގިފައި ވާ ގޮތުގައި ހުޒާމްގެ ލޯބިވެރި އެއް ހުރެ އެވެ. އަދި އެއީ މައު އެވެ. އެ ކުއްޖެއްގެ ފުރިހަމަ ނަމަކީ ކޮބައި ކަމެއް އޭނާ އަކަށް ނޭންގެއެވެ. “ދެން މައު އެ ކާކު؟” އޭނާގެ ސިކުނޑި ހިސޯރު ކޮށްލާފައިވާ ސުވާލު އާޝާ ހުޒާމް އާ ކޮށްލީ އެއްވެސް ޖެހިލުމެއް ނެތި އެވެ. “މައު އެއީ ކުޑޭ ބިޓޭ” ހުޒާމް ބޯ ކަހާލަމުން ޖަވާބު ދިނީ އާޝާގެ ހިތަށް އަރާފާނެ އެއްޗަކާ މެދު ވިސްނަމުންނެވެ. “އައްތޭ! ދެން މައު އެއް ސައިޑުގަ… މަންހައްތަ އަނެއް ސައިޑުގަ! ކަލޯ ތި ކޮންކަހަލަ ލޮއެއްބެއް؟ދެފުށްކެހެރި އެކެއްނު ތީ” އާޝާ އެހެން ބުނީ މަޖާ ވެފައި ހުރެ އެވެ. “ދެން އޭ މަންހައްތަ ކައިރީ ކިޔާނީ އިނގޭ ކުޑޭ ހާދަ ރީއްޗޭ… ހާދަ ހޭންޑްސަމް އޭ.. ވަރަށް ލޯބި ދޯ އޭ… އެހެން ކިޔާފަ މަންހައްތަ ކުޑޭ އާ ޖައްސާނީ އިނގޭ” ހުޒާމް ކުރު ގޮތަކަށް އާޝާ އަށް ކަން ކުރަންވީ ގޮތް ކިޔައިދިނެވެ. “ހާދަ ހެއްވާ މީހެކޭ ދޯ… އެ މައުރީން ފުރަގަހުގަ… މަންހައްތަ ކުރިމަތީ… މި ގޮލާ މި ވަނީ ކޮން ކަހަލަ ލޯތްބެއް… މަ އަދި ނުދެކެން އެއް ފަހަރާ ދެމީހުން ދެކެ ލޯބިވާ މީހަކު މި ނޫނީ… ދެ އަންބަށް އިންނަން އުޅެނީ ތޯއްޗެއް… ޕިސް ޕިސް މަގޭ ބޭބެ އެކޭ ބުނަން ވެސް ލަދު ގަނޭ… ހޫމް.. ސެޓު ކޮށްދޭން ވީ ދޯ… ނިކަން ރަނގަޅަށް ސެޓު ކޮށްދޭނަމޭ…” އެ ބަސް ތަށް ވީ އާޝާގެ ހިތު ތެރޭގައެވެ. އޭނާއަށް މި އޮތީ ކަމަކާ ލައިގެން ފައެވެ. ބޯ ޖަހާލަމުން އެއްވެސް މައްސަލައެއް ނެތް ކަމަށް ހުޒާމް ގާތު އޭނާ ބުނީ އެތެރެއިން ކަމެއް ރާވާ ލަމުންނެވެ.\nމިއަދަކީ ހުޒާމް އަށް ވިހި އަހަރު ފުރުނު ދުވަހެވެ. މާލެ އައިސް ހުޒާމް މެން އުޅުނީ އާޝާ މެން ގޭގައެވެ. މައުރީން އަށް ގުޅައިގެން ހުޒާމް އޮންނަ ކޮންމެ ފަހަރަކު އާޝާ އައިސް މައުރީން އަށް ވާހަކަ ދަށްކާލަން ދޭތޯ ބުޅަލެއް ހެން ހުޒާމް ކައިރީ އެނބުރި އެނބުރި ހުރެއެވެ. ހަތަރު އަހަރު ފާއިތު ވެގެން ދިޔަ އިރު އޭނާ މަންހާ އާ ގުޅާ ކޮންމެ ފަހަރަކު ހުޒާމް އަށް ވާހަކަ ދަށްކަން ދޭން ޖެހެއެވެ. އެކަމަކު އޭނާ އަށް މައުރީން އާ ވާހަކަ ދަށްކާކަށް ނުދެއެވެ. އެކަމާ ފުރަތަމަ ކޮޅު އާޝާ ޝަކުވާ ކޮށް ހުޒާމް އަށް ވަރަށް ޖެއްސުން ވެސް ކުރިއެވެ. އެކަމަކު ފަހުން ބަސް އަހައިގެން ހުރީ މައުރީން އޭނާ އާ ވާހަކަ ދަށްކާނެ ކަމަށެވެ. ދެތިން ދުވަހަކު މައުރީން އަށް ލަވަ ކިޔައި ދިނުމުގެ ފުރުސަތު ވެސް އޭނާ އަށް ލިބުނެވެ. އެ ދުވަސް ތަކުގައި އާޝާ އަށް ހަމަ ނިދި ވެސް ނުނިދެއެވެ. އުފަލުން ނެވެ. މިއަދު ހުޒާމް ތައްޔާރު ވަމުން އެދަނީ އޭނާގެ ޢާއިލާ އަށް މައުރީން ދަށްކާލުމަށެވެ. މައުރީން މޫނު ބުރުގާ އެޅުވުމަށް ފަހު އޭނާ މައުރީން ގޮވައިގެން ގެއަށް އައީ މަންހާ އެ ގެއަށް އަންނަ ކަން ނޭންގޭ ޙާލު ގައެވެ. އަނެއް ކޮޅުން އާޝާ މަންހާ އާއި ދިމާ ކުރަމުން ދިޔައީ މިއަދު ހުޒާމް އާއި މަންހާގެ ވާހަކަ އެންމެން ގާތު ބުނާނަމޭ ކިޔައިގެން ނެވެ. “ކޮޔާ އޭ… ތި ރީއްޗަށް ހުރެބަލަ އާސާ… ކޮބާތަ އެ ގޮލާ؟” މަންހާ އާޝާގެ އަނގަ ގަދަ ކަމުން ބޮލަށް އުނދަގޫ ވެގެން އާޝާގެ މޫނުމަތީ އެތިފަހަރެއް އަޅުވާލިއެވެ. “ހައެ ހައޭ\nކަލޯ ޓައިޕުތައް ހާދަ ގިނައޭ ޕްޔާރުގެ\nކަމޯން މަންޖެ ޗިލް ދެން ވެލާށޭ ބަންދަރް\nކަލޯ އެ ސޮރު ހަތް ސައިޑުގައި މަންޖެ މެންނޭ\nކަލޯ އެއީ ދެފުށްކެހެރި އެއް ކަން އެނގޭ ހޭ”\nހަމަ ނުޖެހުނަސް އާޝާ ޅެންބައިތަކުން ހުޒާމް އާއި ދިމާލަށް އެއްޗެހި ކިޔާ ލިއެވެ. މަންހާ އަށް ހެވުނު ނަމަވެސް ޙައިރާންވީ ދޮރުން ވަދެގެން އައި ހުޒާމް ފެނުމުންނެވެ. އާޝާގެ އަނގަ ހުޅުވުނީ ހުޒާމްގެ އަތުގައި ހިފަހައްޓައިގެން ހުރި މޫނު ބުރުގާ އެޅި ކުއްޖާ ފެނުމުންނެވެ. އެ ދެމީހުންނަށް އެވަރު ވީއިރު ހުޒާމް އަށް ވާނީ ކިހިނެއް ހެއްޔެވެ. ކުރިމަތީގައި އެ އިނީ މަންހާ އެވެ. އޭނާގެ ހިތުގެ އެއް ފުށެވެ. އަނެއް ފުށް މިހިރީ އޭނާ ގާތު ގައެވެ. މައުރީން އަށް އޭނާ މަންހާ ކިޔައިދޭނީ ކިހިނެއް ހެއްޔެވެ؟ މަންހާ އަށް މައުރީން ކިޔައިދޭނީ ކިހިނެއް ހެއްޔެވެ. ހުޒާމް އަށް ހަތަރު އުދަރެސް ފެނުޖެހުނެވެ. މިއަދު އޭނާ ގެއަށް އެ އައީ މައުރީން ގޭ މީހުންނަށް ކިޔައިދޭށެވެ. އެކަމަކު އޭނާގެ ދެ ފުށް މިއަދު އެންމެންނަށް ފެނިއްޖެއެވެ. ދެފުށްކެހެރި ލޯތްބަކީ ކޮން އެއްޗެއް ކަން އޭނާ އަށް މި އިނގުނީ އަދި ކިރިޔާ އެވެ.\nދުރުގައި މަންޒަރު ބަލަން އިން އާޝާ އިނީ ހިނިގަނޑު ހިފަހައްޓާލައިގެން ނެވެ. އެންމެ ފުރަތަމަ ދުވަހު އޭނާ ހުޒާމް ކައިރީ ބުނި ވާހަކަ ހުޒާމް އަށް އެ އިވުނީ މިއަދު އެވެ. އެއްފަހަރާ ދެމީހުން ދެކެ ލޯބި ވާން އުޅެގެން ވެވޭނީ ލޮތްބެއް ވެސް ނޫނެވެ. ލިބޭނީ ލަނޑެވެ.\nHuvaa. Reeesh dhoonee the stry wass really fun 😂😂😂😂😂😂😂 heehee bali vejje.\nHuzaam ah evee hama rangalhah.👍👍👍👍👍aaashaa thee rangalhu meeheh. Meee ge faraathun lots of love aashaa ah. Manhaa vss maureen vss save kohdhineema. Huzaam kibain\nAssalaamu alaikum kudhinney… Mi othy anehkaa vx kuru vaahaka eh… Mi akee alhugandu ge beybe akashaa vaan ulhey dhe faharin nah v khaassa koh liyunu vaahaka eh … Dhe thin mistake ulheyne… Dhenme edit kohlan vegen beli iru iny up vefa.. Ehn v ma rangalheh nukurevunu… Ekm Unmeedhu kuran alhugandu ge kuryge vaahaka thah fadhain majaa reethi vaahaka akah mi vaahaka vx vaane kamah… N comedy land will be submitted tomorrow ISA… Lots of love from me❣❣❣\nPls stay safe everyone\nAhahaha Zaiiiii 🙋🙋🙋\nHehe Reesh ah vx v hevunu stry Liyamun dhiya gadee vx… Adhi hevey ehnnu Mi Huzam ulhey kairy maureen ah mi vaahaka kiyaidheyn vegen… 🤣Huzam eynee cover vx hoadhaafa 😜 E soru v eheevi mi vahak liyan… Amihlla ah mash hooru v ma foni v thwcheh… Ekm evaru vxesoru nubungney reehchey 😡😡😡😡😡 ekm rangalhu thaa dhw.. Zai ah kamu gossi ehnnu😁😁shukuriyaaa ngey manjjey…. Dhogeh Noon.. Huzam ah evee hama rangalhah… Real life ga vx ehn vaane namą Kon fadha 🤗🤗🤗🤗Aan Aan Aashaa mee rangalhu meehekey… Maureen save kohdhey vaahaka nudhahkkaa 😒 Huvaa mi bunee bungney mi vaahaka kiyaidhiniima vaahaka dhhakkaanamey… Ekm adhi vx nudhahkaa 😡😡😡 adhi eyneenu Aashaa hithun kiyaa than kolhehemaureen furagahuga ey kiyaafa… Aslu ethaa liyunee vx E mauroofaa furagahuga ey… Ekmesoru bunegen mistake huri thw chek kuran dhiniima amihlla lwbi veriyaa ge nan badhalu kohffa ehnu E iny… Reesh kiyanee mauroofaa ey E manje ah 😂😂ekamaaesoru hard vx vaane 🤣🤣🤣\nMaureen ah Varihama Huzam konmme kameh kuriyas… Ehaa nubai golayakah😡😡😡Huvaa mibunii Migey ekakaa vx vaahaka nudhahkka ey… Ekm ehn beybe inge Bitun Reesh aa vaahaka nudhahkka… 😁ekm Mi Huzam gengulhey Male lwbi veriyaa foni bodu kamun aharun naa angain vx bune nulaa 😡😡😡\nStay safe you too\nStay home u 2\nLove u2very much ❣❣❣❣❣❣❣❣❣😂\nsalhi ey salhi ey salhi ey brwww… thii hama ehvana ingey… gadha kamun gos gadha eyy… eyy hama asluvx vrh fakkaa ingey… vrh majaa… kobaa ma buniimennu eii hama firihenunge vahtharey brw… alhey dhogethr ma bunii?? eheviima ey ma foohivanii vx firihenun dheke… mi nayaa dhuniyeyga enme fahun kuraane kamakii miihakaa inun… dhw… ehfaraathuga sideh anehfaraathuga rideh vx bahattafaane mi ulhey firihenun… ann ehennu vaanii hayaai kendifa thibey baeh viyya eii… eyy brw ma dhen kandaalii ey ingey amaa eba govaa roshi fihan annaashoa kiyaafa… miadhuvx mendhuru namaadhu koggen quran kiyevi gothah2gadi iru vandhen foi kiyan ma beyndhii… huvaa mi bunii… ok byee… taa taa dhooniii… vvvvvvvvvvvv lwbiveyyyyyyyyyyyyyyyy ingeyyyyyyyyyyyyyyyyyy\nހަޤީޤީ November 12, 2016\nFeatured ހިތާމަ ބިރުވެރި ކުރުވާހަކަ November 3, 2018\nކުރުވާހަކަ ލޯބި November 5, 2018\nމަޖާ February 23, 2020\nހިތާމަ އެހެނިހެން މަޖާ ލޯބި July 20, 2019\nހިތާމަ ބިރުވެރި އެހެނިހެން މަޖާ ލޯބި August 6, 2020


saharoa: muhahmadhu qaasim – Iru\nސަމާ· 12 އޮކްޓޫބަރު 2020\nޖެހިގެން އައި ދުވަހެވެ. ރަޝްފާގެ އިންތިޒާރުގައި މާ ގިނަ ވަގުތުތަކެއް ހޭދަކުރާކަށް ނަޒީފަކަށް މިއަދަކު ނުޖެހުނެވެ. ރަޝްފާ އަންނަތަން ފެނިއްޖެއެވެ. ނަޒީފުގެ ހިތުގައި އުފާވެރިކަމުގެ ރާގެއް ކުޅޭން ފެށިއެވެ. ހިތުގައި އާ ބާވަތެއްގެ ވިންދެއް ޖަހާން ފެށިއެވެ. ހިތް ބުނަމުން ދިޔައީ އުފާވެރި ޖަވާބަކުން ހިތް ފުރާލަދީފައި ނޫނީ، މިއަދު ރަޝްފާ އެނބުރި ނުދާނޭކަމަށެވެ.\n“ކޮބާ ޖަވާބު؟” ފުރަތަމަ ވެސް ނަޒީފަށް އަހައިލެވުނީ އެ ވާހަކައެވެ. ރަޝްފާގެ ތުންފަތް މައްޗަށް ލުއިލުއި ހިނިތުންވުމެއްގެ އަސަރު ވެރިވިއެވެ.\n“ފުރަތަމަ ވެސް އެ ވާހަކަ ދޯ!”\nރަޝްފާ ހިނިތުންވެލި ގޮތާއި ކުރި ސުވާލުގެ ސަބަބުން ނަޒީފުގެ ހިތަށް ކުޑަ ލަދުވެތިކަމެއް ވެރިވިއެވެ. އެހެންނަމަވެސް އަންހެންކުއްޖެއްގެ ކުރިމަތީގައި ލަދުރަކިވުމަކީ ފިނޑި ކަމެއްކަމަށް ވިސްނާފައި އޭނާ އަވަސް އަވަހަށް ހަމަޖެހިލިއެވެ.\n“އެ ސުވާލުގެ ޖަވާބަށްފަހުގައޭ އިތުރު ވާހަކައެއް ދެއްކޭން އޮތީ.” ނަޒީފު ހިނިތުންވެލިއެވެ.\n“އަހަރެން އެކަމާ ވިސްނައިފިން.” ރަޝްފާ އިރުކޮޅަކު ހުރެފައި އިސްއޮބައިލިއެވެ. “އެކަމަކު ނަޒީފަކީ ކޮންކަހަލަ ކާކުކަމެއް ވެސް އަދި އަހަންނަކަށް ނޭނގޭ!”\nއެދުވަހު ނަޒީފު، އޭނާގެ ހާލަތު ވަރަށް ރަނގަޅަށް ރަޝްފާއަށް ކިޔައިދިނެވެ. އޭނާ ބޭނުންވާ ގޮތް ވެސް ބުނެދިނެވެ. ރަޝްފާ ބޭނުން ނަމަ މިހާރުން މިހާރަށް ވެސް ރަޝްފާއާ ކައިވެނިކޮށްގެން ރަށަށް ބަދަލުވާން ބޭނުންވާ ވާހަކަ ވެސް، ސީދާ ގޮތެއްގައި ހުށައެޅިއެވެ.\n“އަހަންނަށް ވެސް ތި ފަދަ ބައިވެރިޔަކަށް އެބަ އިންތިޒާރުކުރެވޭ. މާލޭގައި ދިރިއުޅުމަކީ އަހަރެން އެހައި ކުރާހިތްވާ ކަމެއް ނޫން!”\nނަޒީފުގެ ހިތުގައި އުފާވެރިކަމުގެ ރާގެއް ކުޅޭން ފަށައިފިއެވެ. ހަށިގަނޑުގެ އެންމެ ހިމަ ނާރާއެކު، އުފާވެރިކަމުގެ އާރެއް ހިނގައިގެންފިއެވެ. މޫނުމަތިން ކިތަންމެ ރަނގަޅަކަށް ވެސް އެކަމުގެ އަސަރު ފާޅުވެގެން ދިޔައެވެ. ރަޝްފާއަށް ވެސް އެކަން ފާހަގަކުރެވުނެވެ.\n“ރަޝްފާ ތި ހާލުގައި އެންމެ ދުވަހަކުވެސް ބައިންދާކަށް އަހަރެން ބޭނުމެއް ނޫން! ރަޝްފާއަށް ކެރޭނެތަ މަށާއެކު އަހަރެމެން ރަށަށް ދާން؟”\nރަޝްފާ ބޯ ޖަހައިލިއެވެ. ނަޒީފަށް ފުރިހަމަ އިތުބާރު ކުރަމުންނެވެ. ދެރަގޮތެއް ނުހަދާނޭކަމަށް ހިތުގެ އަޑިން ކަށަވަރު ކުރަމުންނެވެ.\n“ނޭނގެ މި ވީ ގޮތެއް ވެސް. އަހަންނަށް ނަޒީފަށް ވަރަށް ބޮޑަށް އިތުބާރު ކުރެވޭން ފަށައިފި.”\nނަޒީފާއި ރަޝްފާގެ ނަސީބު ވަރަށް ރަނގަޅެވެ. ރަށު ދޯންޏެއް މާލެ އައިސް އެބަ އޮތެވެ. ދޯނި ފުރަން ހަމަޖެހިފައިއޮތީ، ތިން ދުވަހެއް ފަހުންނެވެ. ނަޒީފު ގެއަށް އައީ ދޯނީ މީހުންނާ ވާހަކަދައްކައިގެން ރަށަށް ދިޔުމުގެ ކަންތައް ހަމަޖެއްސުމަށްފަހުގައެވެ. ކޮޓަރިއަށް ވަދެ މޭޒުދޮށުގައި އިށީނދެ ނޯޓެއް ލިޔެލައިފިއެވެ. ރަޝްފާއަށް އެޑްރެސްކޮށްފައެވެ. ދޯންޏެއް އައިސް އޮތް ވާހަކައާއި، ފުރަން ހަމަޖެހިފައިވާ ދުވަހާއި، އަދި ރަޝްފާ ކަންތައްކުރާންވީ ގޮތުގެ ވާހަކަ ވެސް ލިޔެލައިފިއެވެ.\nއިޝާނަމާދަށް ބަންގި ގޮވާން ފެށުމުގެ ކުރިން ރަޝްފާމެން ގޭދޮށަށް ނަޒީފު ދިޔައެވެ. ތަންކޮޅެއް ދުރުގައި މަޑުކޮށްލައިގެން، ރަޝްފާގެ އިންތިޒާރުގައި އޭނާ އިންދައި، ބަންގިގޮވާން ފަށައިފިއެވެ. ނަޒީފަށް ބަލައިލެވުނީ ދޮރޯއްޓާ ދިމާއަށެވެ. އެއިރު ދޮރޯށި ހުޅުވާލައިފައި ރަޝްފާ ނިކުންނަނީއެވެ. ނަޒީފު އަވަސް އަވަހަށް ބައިސްކަލު ދުއްވާލައިފިއެވެ. ރަޝްފާއާ ދިމާއަށެވެ. އަތުގައި އޮތް ކަރުދާސްކޮޅު ވައްޓާލުމަށްފަހު، މަޑު ވެސް ކޮށްލުމެއް ނެތި ދިޔަ ގޮތަށް ހިނގައްޖެއެވެ.\nރަޝްފާ ކުޑައިރުކޮޅަކު ހުރުމަށްފަހު، މަގުގެ ދެކޮޅު ބަލައިލައިފައި، އެއްކަލަ ކަރުދާސްކޮޅު ނަގައި، އަތުތެރޭގައި ގުޅަވަށާލައިގެން، ގޭތެރެއަށް ވަދެއްޖެއެވެ.\nމި ރެއަކީ ބޮޑު ރެއެކެވެ. ރަޝްފާއާއި ނަޒީފަށެވެ. އުޅެބޮޑުވި ފަސްގަނޑު ދޫކޮށް، ދުވަހަކު ނުދާ ރަށަކަށް، ނުދަންނަ ބައެއްގެ ގާތަށް ދިޔުމަށް ފުރާ ރެއެވެ. ނަތީޖާ ނިކުންނާނީ ކިހިނެއް ބާވައެވެ؟ އޭނާގެ ހިތަކު ނުތަނަވަސްކަމެއް ނެތެވެ. ކަންބޮޑުވުމެއް ނުވެއެވެ. ލިބިފައި ވަނީ ހިތްހަމަޖެހުމެވެ. ހަސަންދީގެ ބިރުވެރި ވަކިތަކުން ސަލާމަތް ވެވޭތީއެވެ. ހަސަންދީ އޭނާއަށް ދީފައިވާ މުހުލަތު ހަމަވާކަށް ދެނެއް ގިނަ ދުވަހެއް ނެތެވެ.\nގަޑިން ތިނެއް ޖެހުމާއެކު، ކުޑަ ދަބަހެއް ކޮނޑުގައި އަޅުވާލައިގެން ވަރަށް މަޑުމަޑުން ރަޝްފާ ބޭރަށް ނިކުމެއްޖެއެވެ. އޭރު ނަޒީފު ހުރީ، އޭނާގެ އިންތިޒާރުގައެވެ. ނަޒީފު ވަގުތުން އައިސް ރަޝްފާގެ އަތުގައި އޮތް ދަބަހުގައި ހިފައިފިއެވެ.\n“ކޮބައި ހަސަންދީ؟” ދެ މީހުން އަވަސް އަވަހަށް ހިނަގއިގެންފިއެވެ. އެ ހަނިގޯޅިން ނިކުތުމަށެވެ. ޓެކްސީއެއް އަތުޖެހޭތޯއެވެ.\n“ނަސީބަކުން މި ރޭ ވަރަށް އަވަހަށް ނިދައިފި. ބޮލުގައި ރިއްސާތީއޭ ކިޔާފައި އަށެއް ޖެހިތަނާ ކައިގެން ކޮޓަރިއަށް ވަދެއްޖެ.” ވައިއަޑުން ރަޝްފާ ބުންޏެވެ. އޭރުވެސް އޭނާގެ މޭ ޑަގަޑަގަ ލަމުން ގެންދެއެވެ. އެކަމުގެ އަސަރު، އޭނާގެ އަޑަށް ވެސް ވަނީ ކޮށްފައެވެ.\nމާއެނބޫދޫއަށް އެ މީހުންނަށް ދެވުނީ އަނެއް ދުވަހުގެ ހަވީރު ހަތަރެއް ޖެހި ފަހުންނެވެ. ނަޒީފާއި ރަޝްފާ ފާލަމަށް ފޭބިއިރު، އޭނާގެ އެކުވެރި ޝަކީބު އައިސް އަތިރިމަތީގައި ހުއްޓެވެ.\n“މީ ދޯ މި ވީ ގޮތަކީ!” ނަޒީފު ފޭބުމުން، ސަލާމްކޮށްލަމުން ޝަކީބު ހިނިތުންވެލިއެވެ.\n“ކިހިނެއްވީ؟” ޝަކީބާ ދިމާއަށް ނަޒީފު ބަލައިލިއެވެ.\n“މިއަދު ހަމައެއްގޮތަކަށް ވެސް މަހަށް ދާހިތެއްނުވި. ކީއްވެގެން ކަމެއް ވެސް ނޭނގުނު.”\n“މިހާރު އެނގިއްޖެއެއްނު.” ނަޒީފު ހީނލިއެވެ.\n“އާނ! އެކަމަކު އަންގައި ވެސް ނުލާވިއްޔަ ތި އައީ.”\n“އެންގިޔަސް ވާނީ ހަމަ މި ވަރެއްނު. އެންމެ ފުރަތަމަ މި ސަލާންކޮށް ލެވުނީ ޝަކީބާ ވިއްޔަ.”\n“އޭތް! މިހާރު މީހަކާ ވެސް އިނީތަ؟” ރަޝްފާއާ ދިމާއަށް ބަލައިލަމުން، އޭނާގެ ލާނެތް ވައްތަރަށް، ވައިއަޑުން އަހައިލިއެވެ.\n“ޝަކީބަށް ނާންގައި އެކަހަލަ ކަމެއް ކުރާނޭހެން ހީވޭތަ؟”\n“އެއެއް ކިހިނެއް އެނގޭނީ. މިކަހަލަ ރީތި ކުއްޖަކު ފެނުނީމާ…..” ޝަކީބު ސަމާސާ ރާގެއްގައި މިހެން ބުނިއަޑު، ފަހަތުގައި ހުރި ރަޝްފާއަށް ވެސް އިވުނެވެ. އެކަމަކު އިވުނުކަމަށް އޭނާ ނުހަދައެވެ.\n“ދެން ހިނގާ އެއްގަމަށް ދާން!”\nފޮށި ތަންމަތި ހިފައިގެން ތިން މީހުން ހިނގައިގެންފިއެވެ. އެއްގަމާ ދިމާއަށެވެ.\n“މިއީ ކޮންކުއްޖެއް؟” ނަޒީފުގެ ކަންފަތްދޮށަށް ޖެހިލާފައި، ޝަކީބު މަޑުމަޑުން އަހައލިއެވެ.\n“އިރާދަކުރެއްވިއްޔާ ކުރިއަށް އޮތް ތަނުގައި މަގޭ އަންހެނުން.”\n“އަސްލު ވެސްތަ؟” ޝަކީބުގެ އަޑުގައި އުފާވެރިކަން އެކުލެވުނެވެ. “ހިތްހަމަޖެހޭ ކަހަލަ މަންޖެއަކު ވެސް ފެނިއްޖެތާ!”\n“އަހަރެން އަބަދުވެސް ބުނަމެއްނު އަދި ލިބޭނެއޭ.” ނަޒީފު ހުރީ ވަރަށް ހަމަޖެހިފައެވެ.\n“މިކުއްޖާގެ މައިން ބަފައިން ކޮބައި؟”\n“ފަހުން ތި ވާހަކަ ދައްކަން މަޑުކުރޭ! މިހާރު މިތިބީ ވަރަށް ހައިވެފައި.”\n“އެކަމަކު ގެއާހަމައަށް ދެވިގެންތާ ކައިއެއްޗެއް ވެސް ލިބޭނީ. ކޮންތާކަށް ދަނީ؟” ޝަކީބު އަހައިލިއެވެ.\n“ގެއަށް ދާނީ. އެ ތަން އެ ގޮތަށް ފަޅަށް ހުންނާތީވިއްޔަ އަންނަން ވެސް މި ޖެހުނީ”\n“ތި ހެން ގޮސް އެ ތާކު އަދި ނޫޅެވޭނެ. މީހަކު ފައިދޮވެލާން ވެސް އެގެއަށް ވަދެނުލައިތާ މިހާރު ދެ އަހަރަށްވުރެ ގިނަ ދުވަސް ވެއްޖެ. ވަރަށް ހަޑިކޮށް އޮންނާނީ ވެސް. މަށަށް ފެންނަނީ އިހަށް އަހަރެމެން ގޭގައި މަޑުކުރަން.”\n“މައްސަލައެއް ނެތް. ޝަކީބަށް ފެންނަ ގޮތެއް. ދޯ ރަޝްފާ!” ރަޝްފާއަށް ނިތް އެއްލަމުން ނަޒީފު ބުންޏެވެ. ރަޝްފާ ބޯޖަހައިލިއެވެ.\n“ގެއާއި ގޯތިތެރެ ރަނގަޅަށް ސާފުކޮށްލާފައި ރަނގަޅު އިރުވަރެއްގައެއްނު ދާން ވާނީ ވެސް.”\n“އާނ! އެއްކަލަ ތަހުޒީބުނުވާ މީހާއާ ޖެހިފައި މިހިރީ. ރަނގަޅު ވަހުތާނެއް ވެސް ޖަހަންވާނެ ދޯ!” ނަޒީފު މަލާމާތް ކޮށްލިއެވެ.\n“އެއީ ތަހުޒީބު ނުވުމެއްނޫނޭ! ކޮންމެކަމެއް ކުރާއިރު ވެސް، ކަމުގެ ދެކޮޅު ބަލަންވާނެ. ހަލާދަނޑީގެ ދެކޮޅު ބަލަންވާނެޔޭ ބުނާއަޑެއް ނާހަމުތަ؟” “ކޮންމެހެން އިރުވަރު ބަލައި، ވަރުވާކަނުގައި އަކަ ކުރަހައި ނުހެދިޔަސް، ތަން ރަނގަޅަށް ސާފުކޮށްލައި ހެދީމާ އެ ހުރީ ނިމިފަ. ދެން ކޮން ސަކަރާތެއް ޖަހާކަށް. މި ޒަމާނުގައި ތި ކަހަލަ ކަމެއް ކުރާތަން ފެނިއްޖެއްޔާ، މީހުން މަލާމާތް ވެސް ކުރާނެ!”